ދިވެހިބަހާއި ތާރިޚަށް ޚިދުމަތްކުރާ ޤައުމީ މަރުކަޒު ހިންގެވުމާ އަލްފާޟިލް މުޙައްމަދު ޠާރިޤް ޙަވާލުވެވަޑައިގަތުމަށްފަހު ތިލަދުންމައްޗަށް ކުރެއްވި ދަތުރުފުޅު - (27 ޖަނަވަރީ 2009)\nމި މަހުގެ 23 ން 25 އަށް ހއ. އަތޮޅަށް މި މަރުކަޒުގެ ފަރާތުން ވަނީ ދަތުރެއް ކޮށްފައެވެ. މި ދަތުރުގައި މި މަރުކަޒުގެ ފަރާތުން ވަޑައިގެންނެވި ބޭފުޅުންނަކީ :-\n1-\tއަލްފާޟިލް މުޙައްމަދު ޠާރިޤް – މިނިސްޓަރ އޮފް ޓޫރިޒަމް، އާޓްސް އެންޑް ކަލްޗަރ ގެ ނައިބު\n2-\tއަލްފާޟިލް މުޙައްމަދު ވަޙީދު – ޚާއްޞަ މުޝީރު\n3-\tއަލްފާޟިލާ ނަސީމާ އަޙްމަދު – ޑިރެކްޓަރ ޖެނެރަލް\n4-\tއަލްފާޟިލް އަޙްމަދު ޠަލާލް – އެސިސްޓެންޓް ޑިރެކްޓަރ\n5-\tއަލްފާޟިލް އަޙްމަދު ސަލީމް – އެން.ސީ.އޭ. ގެ އެސިސްޓެންޓް ޑިރެކްޓަރ އެޑްމިނިސްޓްރޭޝަން\n6-\tއަލްފާޟިލާ ޒަހާ އަޙްމަދު – އާކިޓެކްޗަރަލް ޓެކްނީޝަން ޓްރޭނީ\n7-\tއަލްފާޟިލާ މަރިޔަމް އިޔާޒާ – ސެކްރެޓަރީ\nމި ދަތުރަކީ ހއ. އުތީމަށާއި، ހއ. ބާރަށަށާއި، ހއ. މުރައިދޫއަށާއި، ހއ. މަތީރަށަށާއި، ހއ. ދިއްދޫއާއި، ހދ. ކުޅުދުއްފުޓަށް ކުރި ދަތުރެކެވެ. މި ދަތުރުގައި ކުރެވުނު މަސައްކަތްތަކަކީ:-\nހއ. އުތީމު ހަނދާނީ މަރުކަޒުގެ އިދާރީ މަސައްކަތްތައް ކުރިއަށްދާގޮތް ބަލައި، އެތަނުގެ މުވައްޒަފުންނާ ބައްދަލުކޮށް މަސައްކަތްތައް ކުރިއަށް ދާގޮތް ބެލިއެވެ. އަދި މި އަހަރުގެ ޤައުމީ ދުވަސް ފާހަގަކުރުމަށްޓަކައި ހިންގާނެ ޙަރަކާތްތަކާއި ބެހޭގޮތުން މަޝްވަރާކުރިއެވެ. މި ދަތުރުގައި އުތީމު ގަނޑުވަރުގެ ނަންބޯޑު ހަރުކުރެވުނެވެ.\nހއ. ބާރަށަށު ކަޅުއޮށްފުންމި ބަން ތަނުގައި ކަޅުއޮށްފުންމީގެ ރެޕްލިކާއެއް ތައްޔާރުކުރުމަށްޓަކައި އެ ސަރަޙައްދު ބަލައި ހެދުނެވެ. އަދި އެ ސަރަޙައްދުގައި ހުރި ވާރުގެ މަރާމާތުކުރުމާއި ބެހޭގޮތުންވެސް މަޝްވަރާ ކުރެވުނެވެ. އަދި މީގެ އިތުރުން އެ ރަށުގައި ހުރި އާސާރީ ތަންތަން މިހާރު ޙާލަތު ބަލައި އެ ތަންތަނުގައި އެއްވެސް މަރާމާތެއް ކުރަންހުރީތޯ ބައްލައިހެދުނެވެ. އަދި ކަޅުއޮށްފުންމި ބަން ސަރަޙައްދުގައާއި އާސާރީ2ވަޅުގައި އެ ތަންތަނާއިބެހޭ މަޢުލޫމާތު ބޯޑު ހަރުކުރުމަށް ނިންމުނެވެ.\nހއ. މުރައިދޫ ދުވަސްވީ މާލޫދު ހަރުގެ ބެލިއެވެ. އެތަންވަނީ ވަނީ ވަރަށް ފަހުން އަލިފާންރޯވެ ވަރަށް ބޮޑަށް ހަލާކުވެފައެވެ. ވީމާ އެތަން ކުރީން ހުރިގޮތަށް މަރާމާތުކޮށް ޙިމާޔަތްކުރުމަށްޓަކައި އެތަނުގެ ޕްރޮޖެކްޓް ޕްރޮޕޯސަލެއް ހެދުމަށް ނިންމުނެވެ. އަދި އެތަނުގެ ފޮޓޯއާއި މިންތައް ނަގައި ހެދުނެވެ.\nހއ. މަތީރަށުގައި ހުރި "ޝަރީފް ޢަލީ އަލް މައްކީ" ގެ ޒިޔާރަތް ބެލިއެވެ. އެ ޒިޔާރަތަކީ ވަރަށް ގިނަ ދުވަސްވެފައިވާ އާސާރީކަން ވަރަށް ރީތިކޮށް ދައްކުވައިދޭ ޒިޔާރަތެކެވެ. މި ތަން އެ އަތޮޅުގެ ރިޒޯޓްތަކަށް އަންނަ ޓޫރިސްޓުންނަށް ޒިޔާރަތްކުރެވޭނެ ފެންވަރަށް ހެދުމަށް ވާހަކަދެކެވުނެވެ. އަދި އެތަނުގެ ޕްރޮޖެކްޓް ޕްރޮޕޯސަލެއް ހެދުމުގެ މަސައްކަތް މިހާރު ދަނީ ކުރެވެމުންނެވެ.\nހއ. ދިއްދޫއަށް ދިޔައީ މި އަހަރުގެ ޤައުމީ ދުވަސް ރަސްމީކޮށް އެ ރަށުގައި ފާހަގަ ކުރުމަށް ހަމަޖެހިފައިވާތީ އެކަމާއި ބެހޭގޮތުން މަޝްވަރާކުރުމަށެވެ. އެ ރަސްމިއްޔާތަށް ވަޑައިގަންނަވާ ހުރިހާ ބޭފުޅުންނަށް ވެސް އުތީމުގަނޑުވަރަށް ޒިޔާރަތްކުރެވޭނޭ ގޮތަކަށް ޕްރޮގްރާމް ރާވައިލުމާއި ބެހޭގޮތުން މަޝްވަރާ ކުރުމަށެވެ.\nހދ. ކުޅުދުއްފުށްޓަށް ދަތުރުކުރީ އެން.ސީ.އޭގެ ދަށުން އެތަނުގައި ހުރި ސިނެމާ އަލްފާޟިލް މުޙައްމަދު ޠާރިޤް ބައްލަވައިލެއްވުމަށެވެ. އެތަން ތަރައްޤީ ކުރުމަށް އިތުރަށް ބޭނުންވާނޭ ކަންތައްތައް ބެއްލެވިއެވެ.\nއަލްފާޟިލް މުޙައްމަދު ޠާރިޤް ތިލަދުންމައްޗަށް ކުރެއްވި ދަތުރުފުޅުގެ ތެރެއިން


ޗައިނާގެ ފަސް ސިޓީއެއްގައި ތިބި ދިވެހިންނަށް ހިލޭ ރާއްޖެއައުމުގެ ފުރުސަތު މޯލްޑިވިއަނުން ހުޅުވާލައިފި\nމަރިޔަމް ޝަހުދާ 29 ޖެނުއަރީ 2020\nޗައިނާގެ ފަސް ސިޓީއެއްގައި ތިބި ދިވެހިންނަށް ހިލޭ ރާއްޖެއައުމުގެ ފުރުސަތު މޯލްޑިވިއަނުން ހުޅުވާލައިފިއެވެ.\nއެގޮތުން މޯލްޑިވިއަން އިން ވަނީ ޗައިނާގެ ޗަންގުދޫ، ޗަންގްޗިން، ހަންގްޗޯ، ނަންގްޖިންގް އަދި ޒިއާންއިން ދިވެހިންނަށް ރާއްޖެއަށް ހިލޭ އާދެވޭނެކަން އާންމުކޮށް މި ސިޓީތަކުން ފްލައިޓް ރާއްޖެ އަންނަން ހަމަޖައްސާފައިވާ ގަޑިތައް އާންމުކޮށްފައެވެ. މި ފްލައިޓުތަކުގައި ރާއްޖެއަށް ދަތުރު ކުރަން ބޭނުންވާ ޗައިނާގައި ތިބި ދިވެހިން ވީހާވެސް އަވަހަކަށް ޗައިނާ އެމްބަސީއާ ގުޅުމަށް ވެސް މޯލްޑިވިއަނުން އެދެއެވެ.\nމޯލްޑިވިއަނުން ހަފުތާއަކު ފަސް ދުވަހު ޗައިނާ އިން ރާއްޖެއަށް ދަތުރު ކުރެއެވެ. އެއީ އާދިއްތަ، ހޯމަ، އަންގާރަ، ބުދަ އަދި ހުކުރު ދުވަހު އެވެ. އެގޮތުން ޒިއާން އިން ދަތުރު ކުރަނީ އާދިއްތަ ދުވަހު އެވެ. ހޯމަ ދުވަހު ޗަންގްޗިންގެ ފްލައިޓް އޮންނަ އިރު އަންގާރަ ދުވަހު އޮތީ ނަންޖިންގްގެ ފްލައިޓެވެ. އަދި ބުދަ ދުވަހު ޗަންގުދޫން ފްލައިޓް އަންނައިރު ހުކުރު ދުވަހު ފްލައިޓް އޮތީ ހަންގްޗޯއިންނެވެ.\nމޯލްޑިވިއަން އިން ޗައިނާއިން ރާއްޖެއަށް ކުރާ ދަތުރު ތަކުގެ ފްލައިޓް ޝެޑިއުލް ---\nމި ސިޓީތަކުގައި ރާއްޖެ އަންނަން ބޭނުންވެފައި ތިބި ދިވެހިންނަށް ރާއްޖެ އައުމުގެ ފުރުސަތު ފަހިކޮށްދިނުމަށް ސަރުކާރުން ނިންމާފައިވަނީ ޗައިނާގައި ހަލުވިކަމާއެކު މިހާރު ފެތުރެމުންދާ ނޮވެލް ކޮރޯނާ ވައިރަސްގެ ސަބަބުންނެވެ.\nޗައިނާގައި ތިބި ދިވެހިންނަށް މޯލްޑިވިއަނުން ހިލޭ ރާއްޖެއަށް އައުމުގެ ފުރުސަތު ހުޅުވާލާފައިވާއިރު އިއްޔެ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވަނީ ޗައިނާގެ ފަސް ސިޓީއެއްގައި ތިބި ދިވެހިން ހިލޭ ރާއްޖެ ގެނެވޭނެ އިންތިޒާމު ހަމަޖައްސަން ނިންމަވާފައެވެ.\nކޮރޯނާ ވައިރަސް އެންމެ ބޮޑަށް ފެތުރިފައިވާ ވުހާން ސިޓީގައި ވެސް ދިވެހިން އެބަ ތިއްބެވެ. ސަރުކާރުން މީގެ ކުރިން ބުނެފައިވަނީ އެ ސިޓީގައި ހަ ދިވެހިން އެބަ ތިބި ކަމަށާއި އެ އެންމެންގެ ހާލު ވެސް ރަނގަޅު ކަމަށެވެ.\nނަމަވެސް ވައިރަސްއާ ގުޅިގެން ދުނިޔޭގެ ސިއްހަތު ޖަމިއްޔާއިން ކަނޑައަޅާފައިވާ ޕްރޮޓޮކޯލްތައް ތަންފީޒުކުރަމުން އަންނާތީ، ވުހާނަށް ވަދެ ނުކުތުން ކުއްލި ގޮތަކަށް ވަނީ މަނާކޮށްފަ އެވެ.\nއަރުޝީފަށް ނެގީ 29/01/2020 11:09\nއެންމެފަހުން އަޕްޑޭޓްކުރީ 29/01/2020 11:09\nއަހުމަދު އައުފް އަބްދުލް ސަމަދު 59 މިނެޓު ކުރިން\nއައްޑޫ މޭޔަރުކަމަށް ވާދަ ކުރައްވާ ލަތީފްގެ 100 ދުވަހުގެ ވައުދުތަކުގެ ލިސްޓެއް!\nކޮރޯނާ ފެތުރޭތީ ރާއްޖެއިން ކަންބޮޑުވާތަނެއް ނުފެނޭ: އަދުރޭ\nކޮރޯނާއާ ހެދި ފަތުރުވެރިކަމުގެ އެންމެ ބޮޑު ފެއާ، އައިޓީބީ ކެންސަލްކޮށްފި


"Midway" ge trailer in Nick Jonas dhahkaalaifi\n"މިޑްވޭ" ގެ ޓްރެއިލާއިން ނިކް ޖޯނަސް ދައްކާލައިފި\nހަނގުރާމައިގެ ހާދިސާތަކެއްގެ މައްޗަށް ތައްޔާރު ކުރާ ފިލްމު "މިޑްވޭ" ގެ ޓްރެއިލާ ރިލީޒް ކޮށްފި އެވެ. މި ޓްރެއިލާގައި އެންމެ ފާހަގަކޮށްލެވޭ މީހެއްގެ ގޮތުގައި ހޮލީވުޑްތަރި އަދި ލަވަކިޔުންތެރިޔާ ނިކް ޖޯނަސްގެ ހާއްސަ ފެނިލުން ހިމެނެ އެވެ.\nހަގީގީ ހާދިސާތަކެއް ދައްކުވައިދޭ މި ފިލްމަކީ، ދެވަނަ ބޮޑު ހަނގުރާމައިގެ ދުވަސްވަރު އިމްޕީރިއަލް ޖަޕަނީސް ނޭވީ އާއި އެމެރިކާގެ ބޯޓުތަކެއްގެ ދެމެދުގައި ހިނގި ހަމަނުޖެހުމެއް ދައްކުވައިދޭ ފިލްމެކެވެ.\nޓްރެއިލާ ފަށަނީ ކުޑަ އަންހެން ކުއްޖަކަށް ބިންހެލުމެއް ފެންނަ މަންޒަރަކުންނެވެ. އެއާއެކު، ހަނގުރާމައިގެ ވަރުގަދަ މަންޒަރުތަކަށް ދެ އެވެ. ހަނގުރާމަމަތީ ބޭނުންކުރާ މަތިންދާބޯޓާއި ކަނޑުބޯޓުތަކުގެ ހަމަލާތައް ފެނެ އެވެ. އަދި، މި ހަމަލާއަކީ ބޮޑު ހަނގުރާމައިގެ ދުވަސްވަރު ޕާލް ހާބަރ އަށް ދިން ހަމަލާއެއްގެ ގޮތުގައި ޓްރެއިލާގެ އިތުރު މަންޒަރުތަކުން ފެނެ އެވެ.\nބޮޑު ހަނގުރާމައެއްގެ ފެށުމުން ފެއްޓި މި ޓްރެއިލާގައި އަސްލު މަންޒަރުތައްވެސް ފެންނަ ކަމަށް ހޮލީވުޑް ބައެއް ހަބަރުތަކުގައި ބުނެފައި ވެ އެވެ. ޓްރެއިލާގެ މެދެއްހާ ހިސާބުގައި ޕައިލެޓެއްގެ ގޮތުގައި ނިކް ފެނެ އެވެ.\nމި އަހަރުގެ ނޮވެމްބަރު އަށެއްގައި ރިލީޒް ކުރާ މި ފިލްމުގައި މުހިއްމު ރޯލަކުން، މެންޑީ މޫ ފެންނާނެ އެވެ. އަދި، އެޑް ސްކްރެއިން، ލޫކް އެވަންސް، ޕެޓްރިކް ވިލްސަން އަދި އެރޮން ވެސް ފެންނާނެ އެވެ.\nވެސް ޓޫކް ލިޔެފައިވާ މި ފިލްމު ޕްރޮޑިއުސް ކޮށް ޑައިރެކްޓުކުރީ މަޝްހޫރު "ގޮޑްޒިއްލާ" ފިލްމުވެސް ޑައިރެކްޓުކުރި ރޮލަންޑް އެމެރިޗް އެވެ.


Kaiveni kuraane meehaku hoadhaeh nudhin: Nausheen\nނައުޝީން "ކުސުމް"ގެ މަންޒަރެއްގައި އަދި މިހާރު\nހިންދީ ސިލްސިލާ ބަލާ މީހުންނަށް ނައުޝީން އަލީ ސަރުދާރަކީ ވަރަށް ދެކެ ފަރިތަ އެކްޓަރެކެވެ. އޭނާގެ ފުރަތަމަ ސިލްސިލާ އަކީ 2001 ގައި ދެއްކި "ކުސުމް" އެވެ. އެ ސިލްސިލގައި ކުސުމްގެ ރޯލު ނައުޝީން ކުޅެލާފައިވާލެއް މޮޅު ކަމުންނެވެ.\nނައުޝީން، 38، އާއިލާއިން މިހާރު މަސައްކަތް ކުރަނީ އޭނާ އާ ކައިވެނި ކުރާނެ ރަނގަޅު މީހަކު ހޯދާށެވެ. ނައުޝީން ބުނި ގޮތުގައި އިންޑިޔާގެ މަޝްހޫރު މެޗްމޭކާ ސީމާ ޓަޕާރިއާ ވެސް ވަނީ އޭނާއަށް ހިދުމަތް ދޭން ދެކޮޅު ހަދާފަ އެވެ. އެއީ އޭނާއަކީ މުސްލިމަކަށް ވާތީ ކަމަށް ނައުޝީން ބުންޏެވެ.\nކައިވެނި ކުރާނެ އަންހެނުންނާއި ފިރިހެނުން މެޗު ކުރުމުގެ މަސައްކަތް ކުރާ ސީމާ މި ފަހަކަށް އައިސް އިންޑިޔާގައި މާ މަޝްހޫރު ވެގެން އުޅެނީ އޭނާ ކުރާ މަސައްކަތްތައް ދައްކުވައިދޭ ޝޯ "އިންޑިއަން މެޗުމޭކިން" ނެޓްފްލިކްސް އިން 2020 ގައި ދެއްކުމާ ގުޅިގެންނެވެ.\nއިންޑިޔާގެ ނޫހަކަށް ނައުޝީން ދިން އިންޓަވިއުގައި ބުނީ އޭނާ އެއްވެސް މީހަކާ ރައްޓެހި ވެސް ނުވާތީ އަދި ކައިވެނި ކުރަން ވެސް ނޫޅޭތީ އޭނާގެ ކައިވެނި ކުރުވަން އާއިލާގެ މީހުން އުޅޭ ކަމަށެވެ. އެގޮތުން ސީމާ އާ ގުޅައިގެން އޭނާއަށް ކައިވެނިކުރާނެ މީހަކު ހޯދަން އާއިލާއިން އުޅުނީ ކަމަށެވެ.\n"މުސްލިމުންނާއި ކެތޮލިކުންނަށް ތިމަންނަމެން ހިދުމަތެއް ނުދެމޭ ސީމާ އަހަންނާއި އަހަރެންގެ އާއިލާއާ ދިމާލަށް ބުނީމަ އަހަރެމެންނަށް ވަރަށް ބޮޑު ޝޮކެއް ލިބުނު. އާނ. އަހަންނަކީ މުސްލިމެއް. އެހެންނޭ ކިޔާފަ ކީއްވާނީ. އަހަރެމެންނަށް ވެސް މުޖުތަމައުގައި އެހެން ދީން ތަކުގެ މީހުންނެކޭ އެއްވަރުގެ ހައްގުތަކެއް ލިބިގެންވޭ،" ނައުޝީން ބުންޏެވެ.\nނައުޝީން ބުނި ގޮތުގައި އޯޓީޓީ ޕްލެޓްފޯމުން ދެއްކި ސީމާގެ ޝޯ ކިތަންމެ ހިޓް ވިޔަސް އޭނާއަކީ އެ ކަހަލަ ހަނި ވިސްނުމެއް ގެންގުޅޭ މީހެއް ކަމަށް އެ ޝޯއަކުން ހާމައެއް ނުވެ އެވެ. އޭނާގެ ހުރިވަރު މި އެނގުނީ އޭނާގެ ޚިދުމަތް ހޯދަން އުޅުނީމަ އެވެ.\nނައުޝީން ބުނި ގޮތުގައި 2021 ގައި ވެސް އެފަދަ ވިސްނުން ގެންގުޅޭ މީހުން އުޅެދާނެ ކަމަށް އޭނާ ހިއެއްވެސް ނުކުރެ އެވެ.\n"އަހަރެން އައި ރުޅިން އޭނާގެ ސޯޝަލް މީޑިއާ ސައިޓްގައި މި ވާހަކަތައް ވަރަށް ތަފްސީލުކޮށް ލިޔުނުން. އޭނާ ފަދަ މަޝްހޫރު މީހަކު މިއަށް ވުރެ ދުރުވިސްނަން ޖެހޭނެ ކަމަށް ގަބޫލުކުރަމޭ ވެސް ލިޔުނިން. ނަމަވެސް އެ ޕޯސްޓް ޝެއާ ކޮށްގެން އަހަންނަށް ކުރިމަތިވެދާނެ ނުރައްކަލަކަށް އާއިލާގެ މީހުން ބިރުން އުޅޭތީ އެ ޕޯސްޓް ފަހުން އަހަރެން ވާނީ ނަގާފަ. އަހަރެންގެ ރުޅިގަނޑު އެގޮތަށް ބަލާލުމުން މީހަކު އަހަންނަށް ގެއްލުމެއް ދޭން މަސައްކަތް ކޮށްފާނޭ އާއިލާގެ މީހުން ބުނި،" ނައުޝީން ބުންޏެވެ.\n"ކުސުމް" ނޫނަސް ގިނަ ޓީވީ ސީރީޒްތަކެއްގައި ނައުޝީން ބައިވެރިވެފައި ވެއެވެ. އޭގެ ތެރޭގައި "ސިންދޫރް ތޭރޭ ނާމް ކާ"، "ހާޒިރް ޖަވާބް ބީރްބަލް" އަދި "ގަންގާ" ހިމެނެ އެވެ. އެންމެ ފަހުން ނައުޝީން ފެނިފައިވަނީ "އެލަޑިން – ނާމް ތޯ ސުނާ ހޯގާ" އިންނެވެ. އަދި އަލްޓް ބާލާޖީގެ "ކްލާސް އޮފް 2020"ގައި ވެސް ނައުޝީން މަސައްކަތް ކުރި އެވެ. މިއީ އޮންލައިންގައި ރިލިޒްކުރި ފިލްމެކެވެ.


sulha verikan iskurumah govalaifi\nމި އަދުގެ ހުކުރު ޚުތުބާގައި ސުލްހަވެރިކަން އިސްކޮށް އެކުވެރި މުޖުތަމަޢެއް ޤާއިމް ކުރުމަށް ގޮވާލައިފިއެވެ. ޤައުމެއްގައި އޮންނަ އެކުވެރިކަމާއި އުޚުއްވަތްރެތިކަމުގެ ފޭރާންވީދި ޤައުމު ބައިބައިވެއްޖެނަމަ ދެންކުރީގެ ހާލަތަށް އެބުރިދިއުމީ އުދަގޫކަމަކަށްނޫނީ ނުވާނެ ކަމަށް ޚުތުބާފައި ވިދާޅުވިއެވެ. މިސާލު ޖައްސަވާފައިވަނީ ލީބިޔާއާއި ފަލަސްތީނާއި އިރާޤާއި އަފްޣާނިސްތާނާއި ސިރިޔާއާއި ސޯމާލިޔާ އާއި މިނޫންވެސް ބައެއް ޤައުމުތަކަކީ އަޅުގަނޑުމެން ފަދަ ޤައުމުތަކަށް ހުރި ދިރިހުރި މިސާލުތަކެއް ކަމަށެވެ. އަދި އެޤައުމުތަކުގެ ރައްޔިތުންގެ މެދުގައި އޮތް އެކުވެރިކަންގެއްލި އެއްބަޔަކު އަނެއްބައެއްގެ ލޭ އޮހޮރުވާލަނީ އެވެ. އެބައިމީހުންގެ ކަންތައްތައް އެބައިމީހުން އަމިއްލައަށް ޙައްލުނުކުރުމުގެ ނަތީޖާއަކަށް ވެފައިވަނީ އަޅުވެތިކަމުގެ ނިމުމެއްނެތްވޭނާއި ކެކުޅުން ތަހައްމަލް ކުރަންޖެހުން ކަމުގައެވެ.\nއެއީ އަރާރުންވުމާއި ދެކޮޅުވެރިކަމާއި ދެބަސްވުމާއި ޤައުމީ ސަލާމަތާއި ޢާންމު މަސްލަހަތައްވުރެ ޒާތީ މަސްލަހަތު އިސްކުރުމާއި އިސްލާމްދީނަށް ފުރައްސާރަކޮށް މަލާމާތް ކުރުމާއި ދީނުގެ ނަމުގައި ހައްދުފަހަނަ އަޅާދިއުމާއި އަނިޔާވެރިވުމާއި ނުކިޔަމަންތެރިވުމުން އުފެދޭ ފިތުނަވެރިކަމުގެ ހިތި ނަތީޖާ ކަމަށްވެސް ވިދާޅުވިއެވެ.


vnews - Raajjeyge Junior tennis team ge kulhuntherin baeh match thakun molhuvejje\nރާއްޖޭގެ ޖޫނިއަ ޓެނިސް ޓީމުގެ ކުޅުންތެރިން ބައެއް މެޗުތަކުން މޮޅުވެއްޖެ\nމުބާރާތުގައި ވާދަކުރާ ދިވެހި ކުޅުންތެރިންްނާއެކު ކޯޗު އަހްމަދު އަކްރަމުން - ފޮޓޯ: ޓެނިސް އެސޯސިއޭޝަން\nވިއެޓްނާމްގެ ހޯޗިމިން ސިޓީގައި މިހާރު ކުރިއަށްދާ އައިޓީއެފް އޭޝިއާ 14 އެންޑް އަންޑަ ޓެނިސް ޗެމްޕއަންޝިޕްސްގެ ދެވަނަ ޑިވިޝަންގައި ވާދަކުރާ ރާއްޖޭގެ ކުޅުންތެރިން ބޫޓާން، ވިއެޓްނާމް އަދި ކެމްބޯޑިއާ ފަހަތަށް ޖައްސާލައިފި އެވެ.\nމިމުބާރާތުގެ ހަތަރުވަނަ ދުވަހު ކުޅުނު މެޗުތަކުން ގިނަ މެޗްތަކެއް ރާއްޖޭގެ ކުޅުންތެރިން ވަނީ ކާމިޔާބު ކޮށްފަ އެވެ. ރާއްޖެ ކުޅުނު މެޗުތަކުގެ ތެރެއިން ފިރިހެން ސިންގަލްސް ކެޓަގަރީން މަކާއު ކުޅުންތެރިއަކާ ވާދަކޮށް ނާމިގު ޝާހިދު ބަލިވިއިރު، ރައުދަކު މައުމޫން ވަނީ ކެމްބޯޑިއާ ކުޅުންތެރިޔަކާއި ވާދަކޮށް ސީދާ ދެ ސެޓުން މެޗް ކާމިޔާބު ކޮށްފަ އެވެ. އަދި ރައްޔާން ޔޫސުފް ރިޒާ ބޫޓާންގެ ކުޅުންތެރިއަކާއި ވާދަކޮށް ވަނީ މެޗް ކާމިޔާބު ކޮށްފަ އެވެ.\nއަންހެން ސިންގަލްސް ކެޓަގަރީން ރާއްޖޭގެ ތާރާ ނައީމް އަދި ސާރާ އަކްރަމް ވާދަ ކުރި މެޗް ތާރާ ކާމިޔާބު ކޮށްފައިވާއިރު، ލަޔާން ޝާމިން ފަސޭހަކަމާއި އެކު ބޫޓާންގެ ކުޅުންތެރިޔާގެ މައްޗަށް ކާމިޔާބު ހޯދި އެވެ.\nއަންހެން ޑަބަލްސް ބައިގައި ތާރާ އަދި ސާރާ މުބާރާތް ބާއްވާ ގައުމު ކަމުގައިވާ ވިއެޓްނާމްގެ ނިކޯލް އަދި ހޭންގް މައްޗަށް ވަނީ ކުރި ހޯދާފަ އެވެ. ނަމަވެސް ޑަބަލްސް އިވެންޓްގެ މެޗްގައި ސާރާ އަކްރަމް އާއި ތާރާ ނައީމްގެ މައްޗަށް ވިއެޓްނާމް ކުޅުންތެރިން ވަނީ ކުރި ހޯދާފަ އެވެ.\nމިމުބާރާތަކީ އިންޓަނޭޝަނަލް ޓެނިސް ފެޑެރޭޝަނުން އިންތިޒާމު ކޮށްގެން ކޮންމެ އަހަރަކު ބާއްވާ މުބާރާތެކެވެ. މިމުބާރާތުން ރަނގަޅު ނަތީޖާ ހޯދާ ގައުމުތައް އެއްވަނަ ޑިވިޝަނަށް ކޮލިފައިވާނެ އެވެ. އަދި ވަކިވަކި ކުޅުންތެރިން އިންޓަނޭޝަނަލް ޓެނިސް ފެޑެރޭޝަންގެ ފަރާތުން އާންމުކުރާ 14 އަހަރުން ދަށުގެ ރޭންކިން ލިސްޓުގައި ހިމެނުމުގެ ފުރުސަތު ލިބިގެންދާނެ އެވެ.\nރާއްޖޭގެ ޓީމުގައި ތިން ފިރިހެން އަދި ތިން އަންހެން ކުޅުންތެރިންގެ އިތުރުން ކޯޗަކު ހިމެނެ އެވެ.


ނިއުޒީލެންޑްގެ މަޖިލީހަށް ދިވެހި ކަނބަލެއް ނިއުޒީލެންޑްގެ މަޖިލީހަށް ދިވެހި ކަނބަލެއް\nނިއުޒީލެންޑްގެ މަޖިލީހަށް ދިވެހި ކަނބަލެއް\nނިއުޒީލެންޑްގެ ޤާނުނު ހަދާ މަޖިލީހުން ގޮނޑިއެއް ކާމިޔާބުކުރެއްވި ޑރ. އައިޝާ ވެރޯލް.\nނިއުޒީލެންޑްގެ ގާނޫނު ހަދާ މަޖިލީހަށް ދިވެހި އަންހެން ކަނބަލެއް އިންތިޚާބު ވެޑައިގެންފިއެވެ. އެ ޤައުމުގެ މަޖިލީހަށް ވާދަކުރައްވާ ގޮނޑި ކާމިޔާބުކުރެއްވި ދިވެހި ކަނބަލަކީ ޑރ. އައިޝާ ވެރޯލްއެވެ.\nއެކަމަނާ އިންތިޙާބުގައި ވާދަކުރައްވާފައިވަނީ ނިއުޒީލޭންޑްގެ ބޮޑުވަޒީރުކަމަށް ދެވަނަ ދައުރަކަށް އިންތިޙާބުވެޑައިގެންނެވި ޖަސިންދާ އާޑެންގެ ލޭބާ ޕާޓީންނެވެ. ފުރަތަމަ ފަހަރަށް މަޖިލީހަށް ވާދަކުރައްވާ ޑރ އައިޝާ ކާމިޔާބުކުރެއްވީ އެކަމަނާ ދިރިއުޅުއްވާ ވެލިންޓަން ދާއިރާގެ ގޮނޑިއެވެ.\nޑރ. އައިޝާ ވެރޯލް ނިއުޒީލޭންޑްގެ ބޮޑުވަޒީރުކަމަށް ދެވަނަ ދައުރަކަށް އިންތިޙާބުވެޑައިގެންނެވި ޖަސިންދާ އާޑެންއާއި އެކު.\nޑރ އައިޝާ ވެރޯލްއަކީ ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދުގެ ދެބެންގެ ދެ ދަރި ބޭކަނބަލެކެވެ. ދިވެހި މަންމައަކާއި ނިއުޒިލެންޑް ބައްޕައަކަށް އުފަން ޑރ އައިޝާގެ އަތުގައި ދެ ޤައުމުގެ ޕާސްޕޯޓްވެސް އޮވެއެވެ.\nސިއްހީ ދައިރާއިން ތައުލީމު ހާސިލކުރައްވާފައިވާ ޑރ އައިޝާ ވެރޯލް މަސައްކަތް ކުރައްވަމުން ގެންދަވަނީ ނިއުޒީލެންޑްގެ ވެލިންޓަން ހޮސްޕިޓަލްގެ ޑޮކްޓަރެއްގެ ގޮތުގައެވެ. ޑރ އައިޝާ ވަނީ އައިޖީއެމްއެޗްގައިވެސް މީގެކުރިން މަސައްކަތް ކުރައްވާފައެވެ.\nނިއުޒީލެންޑްގެ ޤާނޫނު ހަދާ މަޖިލީހުގެ 120 ގޮނޑީގެ ތެރެއިން 64 ގޮނޑިވަނީ ލޭބާ ޕާޓީއަށް ޔަޤީންވެފައެވެ. މިއީ 1996ވަނަ އަހަރުގެ ފަހުން އެއް ޕާޓީއަކުން ޤާނޫނު ހަދާ މަޖިލީހުގެ އެހާ ގިނަ ޢަދަދެއްގެ ގޮނޑި ކާމިޔާބުކުރި ފުރަތަމަ ފަހަރެވެ. އިތުރު ޕާޓީއަކާއި އިއްތިހާދު ހެދުމެއް ނެތި ސަރުކާރު ޤާއިމުކުރުމުގެ ފުރުޞަތު ބޮޑުވަޒީރު ޖަސިންދާ އާޑެންގެ ލޭބާ ޕާޓީން މިވަނީ ހޯދާފައެވެ.


ހެލިކޮޕްޓަރު ފޮނުވުން އަވަސްކޮށްދިނުން އެދި ޓީވީ ޗެނެލްތައް މެދުވެރިކޮށް ރޮއި އާދޭސް ކުރިން: ސާޖީ ޗެރިއަން\nކެރަލާ ސްޓޭޓަށް މިހާރު ކުރިމަތިވެފައިވާ ފެންބޮޑުވުމުގެ ހާދިސާ ކުރިމަތިވުމުން ހެލިކޮޕްޓަރު ފޮނުވުން އަވަސްކޮށްދިނުން އެދި ޓީވީ ޗެނެލްތައް މެދުވެރިކޮށް ރޮއި އާދޭސް ކުރިންކަމަށް ޗެންގަނޫރުގެ ލެޖިސްލޭޓަރ ސާޖީ ޗެރިއަން ބުނެފިއެވެ.\nޗެރިއަން ބުނީ ފުރަތަމަ ކުރިމަތިވި ފެންބޮޑުވުމާއިއެކުވެސް 50 ވަރަކަށް މީހުން މަރުވި ކަމަށް ބެލެވޭ ކަމަށެވެ. އަދި ހެލިކޮޕްޓަރު ބޭނުންނުކޮށް އެއްވެސް އެހީތެރިކަމެއް ފޯރުކޮށް ނުދެވޭނެކަންވެސް ޔަޤީން ކުރެވުނު ކަމަށެވެ.\nއެންމެ ފަހުގެ ރިޕޯޓްތަކަށް ބަލާއިރު މިހައިތަނަށް މަރުވި މީހުންގެ އަދަދު 400 އާއި ގާތްކުރެއެވެ. އަދި އަދަދު ނުކުރެވޭ ގިނަ ބައަކު މަރުވެފައިވާނެކަމަށް ވަނީ ބެލެވިފައެވެ. 300،000 އަށްވުރެ ގިނަ މީހުން ވަނީ ކޭމްޕްތަކަށް ގެންދެވިފައެވެ.\nރިޕޯޓްތައް ބުނާ ގޮތުން މިފަހަރުގެ ފެންބޮޑުވުމަކީ ފާއިތުވި 100 އަހަރުގެ ތެރޭގައި ކުރިމަތިވި އެންމެ ބޮޑު ފެންބޮޑުވުމެވެ. މިމަހުގެ 8 ވަނަ ދުވަހުން ފެށިގެން ކުރަމުންދާ ވިއްސާރައިގައި މިހައިތަނަށް 2400 އަށްވުރެ ގިނަ އަވަށުގައި ވަނީ ފެންބޮޑުވެ ބޮޑެތި ގެއްލުންތައް ލިބިފައެވެ.\nއިންތިޚާބީ ރައީސް ހުވާކުރެއްވުމުގެ ރަސްމިއްޔާތަށް ވެސް މޯދީ ވަޑައިނުގަންނަވާނެ!\nބޮޑުވަޒީރު މޯދީ ދިވެހި ބަހުން ޓްވީޓެއް ކުރައްވައިފި\nއަވެއްޓެރި އިންޑިއާގެ 22 މީހަކަށް ޒިކާ ވައިރަސް ޖެހިއްޖެ!\nރައީސްކަމަށް އިބޫ ހުވާ ކުރުމުގެ ރަސްމިއްޔާތަށް މޯދީ އަށް ވެސް ދައުވަތުދީފި\nއެހެން ޤައުމުތަކުގެ އެހީ ބޭނުމެއް ނޫން، ގަބޫލެއް ނުކުރާނަން- އިންޑިއާ\nއިންޑިއާގެ ކޮޗިންގައި ފެންބޮޑުވެ އާންމު ހާލަތަށް ދަތިވެފައިވާތީ 219 ދިވެއްސަކު ޓްރިވެންޑަރަމަށް ބަދަލުކޮށްފި\n18 އޮގަސްޓް 2018


Justin Bieber aai Selena Gomezge gulhumah aailaa nuruheneetha? | Mihaaru\nބީބާ އާއި ސެލީނާ: ދެ މީހުންގެ ގުޅުން މިހާރު ވަރަށް ބަދަހި.\nބީބާ އާއި ސެލީނާގެ ގުޅުމަށް އާއިލާ ނުރުހެނީތަ؟\n17 ޖެނުއަރީ 2018 - 06:16\nޒުވާން ލަވަކިޔުންތެރިޔާ ޖަސްޓިން ބީބާގެ މަންމަ ޕެޓްރީޝިއާ މެލޭ ދާދި ފަހުން ބުނި ގޮތުގައި އޭނާގެ ދަރިފުޅު ލަވަކިޔުންތެރިޔާ ސެލީނާ ގޮމޭޒްއާ އަލުން ގުޅުމަކީ ވަރަށް އުފާ ކުރާ ކަމެކެވެ. އަދި އަލުން ބީބާގެ ހަޔާތަށް، ސެލީނާ އައުމުން އޭނާ އަށް ހެޔޮ ބަދަލުތަކެއް އައިސްފައިވާ ކަމަށް ބުންޏެވެ. ޕެޓްރީޝިއާ ބުނި ގޮތުގައި އެ ދެ މީހުންގެ ގުޅުމާ ދޭތެރޭ އޭނާ ވަރަށް ހިތްހަމަޖެހެ އެވެ.\nސެލީނާ، 25، އާއި ބީބާ، 23، ގެ ގުޅުމަކީ ވެސް އަޖައިބެއް ކަހަލަ ގުޅުމެކެވެ. އެ ދެ މީހުން 2014 ގައި ރަސްމީކޮށް ގުޅުން ކަނޑައިލުމުގެ ކުރިން ވެސް ދޭތެރެ ދޭތެރެއިން ކުނި ޖެހި މޫނުކެނޑިފައިވެ އެވެ. އެކަމަކު މިދިޔަ އަހަރުގެ ފަހުކޮޅު ދެ މީހުން އެއްގަލަކަށް މި އެރީ ސެލީނާ އާއި ލަވަކިޔުންތެރިޔާ ދަ ވީކެންޑްގެ ކައިވެނީގެ ވާހަކަތަކެއް ވެސް ފެންމަތިވެފައި ވަނިކޮށެވެ.\nބީބާ މަންމައާ އެކު: ސެލީނާ އާއި ބީބާގެ ގުޅުމަށް ވަރަށް ގަބޫލު.\nއެކަމަކު މިހާރު ޔަގީންވާ ކަމަކީ ސެލީނާ އާއި ބީބާގެ ގުޅުން ވަރަށް ސީރިއަސްކަމެވެ. އެކުގައި ނޫނީ ދެ މީހުންނަށް މިހާރު ބޭރުތެރެއަށް ވެސް ނުކުމެވޭ ކަމަކަށް ނުވެ އެވެ.\nނަމަވެސް ސެލީނާގެ މަންމަ މޭންޑީ ޓީފީ އެ ގުޅުމާ ދޭތެރޭ ހިތްހަމައެއްނުޖެހެ އެވެ. އޭނާއާ ހަވާލާދީ ބައެއް މީޑިއާތަކުން ރިޕޯޓްކޮށްފައިވާ ގޮތުގައި ސެލީނާ އާއި ބީބާގެ ގުޅުމާ ދޭތެރޭ މޭންޑީ "އުފަލެއް ނުވެ" އެވެ.\n"މަންމަ އާއި ދަރިފުޅަކާ ދޭތެރޭ އަބަދު ވެސް ހުންނާނެ ހިޔާލު ތަފާތުވާ ކަހަލަ ކަންކަން. ސެލީނާއަކީ މިހާރު ބޮޑު ކުއްޖެއް. އެހެންވީމަ އޭނާ ބޭނުންވާ ގޮތް ނިންމުމުގެ އިހުތިޔާރު އަބަދު ވެސް އޭނަ އަށް އޮންނާނެ،" ގޮސިޕްކޮޕް އަށް މޭންޑީ ބުންޏެވެ.\nސެލީނާ މަންމައާ އެކު: ބީބާ އާއި ސެލީނާގެ ގުޅުމާ އެހާ ގަބޫލެއް ނޫން.\nމޭންޑީ ބުނި ގޮތުގައި ދާދި ފަހުން ކިޑްނީގެ ޓްރާންސްޕްލާންޓެއް ވެސް ހެދި ސެލީނާ ރަނގަޅު ސިއްހަތެއްގައި ހިތްހަމަޖެހިގެން އުޅޭ ނަމަ އޭނާ ވެސް ހުންނާނީ އުފަލުންނެވެ.\nއެކަމަކު ސުވާލަކީ ކުރިން ކުނި ޖެހުނު ގޮތަށް، ކުނި ނުޖެހި ބީބާ އާއި ސެލީނާ އަށް ކިހާ ދުވަހެއް ވަންދެން މި ފަހަރު އުޅެނިދާނެތޯ އެވެ؟ ދެ މީހުންގެ ފޭނުން ވެސް އުފައްދާ ސުވާލަކީ އެއީ އެވެ. އަނެއްކޮޅުން ބީބާއަކީ އަހުލާގީ މައްސަލަތައް ގިނަ ފަންނާނެއްކަން އެންމެން ވެސް ދަނެ އެވެ.


Vazeefaa adhaakurumah genna bidheyseenna medhu ihumaaluvaa faraai thakaa medhu fiyavalhu alhany\nއެޗް އާރްސީއެމްގެ ބައްދަލުވުން.-- ފޮޓޯ: އެޗްއާރުސީއެމް\nވަޒީފާ އަށް ގެންނަ ބިދޭސީންނަށް އިހުމާލުވާނަމަ ފިޔަވަޅު އަޅަނީ\nވަޒީފާ އަދާކުރުމަށް ރާއްޖެ އަށް ބިދޭސީން ގެނައުމަށް ފަހު އެ މީހުންނާ މެދު އިހުމާލުވާ ފަރާތްތަކާ މެދު ފިޔަވަޅު އަޅަން ހިއުމަން ރައިޓްސް ކޮމިޝަން (އެޗްއާރުސީއެމް) އިން ނިންމައިފި އެވެ.\nއެޗްއާރުސީއެމުން ބުނީ ބިދޭސީން ދިރިއުޅޭ ތަންތަނުގެ ހާލަތު ވަރަށް ދަށް ކަމަށެވެ. އަދި އެފަދަ ތަންތަނުގައި، ބިދޭސީންގެ ތެރޭގައި ގަވާއިދާ ހިލާފަށް ރާއްޖޭގައި އުޅޭ ބިދޭސީން ގިނަ ކަމަށް އެ ކޮމިޝަނުން ބުނެ އެވެ. އަދި އެ ފަދަ ބިދޭސީން ވަނީ " އިންސާނަކަށް ވީތީ ލިބެންވާ ހައްގުތަކުން މަހްރޫމް ވެފައިވާ،" ކަމަށް އެޗްއާރުސީއެމުން ބުނެ އެވެ.\nއެހެންކަމުން އެފަދަ ހާލަތްތަކުގައި ދިރިއުޅޭ މީހުން ރާއްޖެ އަށް ގެނެސް ވަޒީފާ ދިނީ ކިހިނެއްތޯ ބަލައި، އިހުމާލުވާ ފަރާތްތަކާ މެދު ފިޔަވަޅު އަޅާނެ ކަމަށް އެޗްއާރުސީއެމުން ބުނެ އެވެ. އެޗްއާރުސީއެމުން ބުނީ، އިހުމާލުވާ ފަރާތްތަކަށް ފިޔަވަޅު އެޅުމާ ބެހޭގޮތުން ލޭބާ ރިލޭޝަންސް އާއި އިމިގްރޭޝަނުން ގެންގުޅޭ އުސޫލުތަކާ ބެހޭގޮތުން މަޝްވަރާ ކޮށްފައިވާ ކަމަށެވެ.\nހައްލު ނުކުރެވި ދިގު ލައިގެން ގޮސްފައިވާ ބިދޭސީންގެ މައްސަލަތަކާ ގުޅޭގޮތުން އެހެން ބައެއް ކަންކަން ކުރުމަށް ވެސް އެޗްއާރުސީއެމުން ވަނީ ނިންމާފަ އެވެ. އެގޮތުން ބިދޭސީން ރާއްޖެ އަށް ގެންނަ ފަރާތްތަކުގެ ޒިންމާތަކާ ގުޅޭގޮތުން މަޝްވަރާކޮށް، އެ ކަންކަން ކުރިއަށްދާ ގޮތް މޮނީޓާ ކުރާނެ ކަމަށް އެޗްއާރުސީއެމުން ބުނެ އެވެ.\nވޯކް ޕާމިޓް ނެތި އެތައް ހާސް ބިދޭސީންނެއް އުޅޭއިރު، އެ މީހުން ރާއްޖެ އަށް ގެނާ ފަތްތައް ހޯދައޮ، ފިޔަވަޅު އަޅާނެ ގޮތްތަކާއި ގުޅޭގޮތުން އެޗްއާރުސީއެމުން ވަނީ މަޝްވަރާ ކޮށްފަ އެވެ. އަދި ވޯކް ޕާމިޓް ނެތި ފިލައިގެން އުޅޭ ބިދޭސީންނަށް މަސައްކަތްތައް ހަވާލުކުރާ މީހުންނަށް ފިޔަވަޅު އަޅާ ގޮތްތަކާއި، މަސައްކަތް ކުރުވުމަށް ފަހު ބިދޭސީންނަށް މުސާރަ ނުދޭނަމަ އެ ފަރާތްތަކާ މެދު ފިޔަވަޅު އަޅާނެ ގޮތްތަކާ ގުޅޭގޮތުން ކަމާގުޅޭ އިދާރާތަކުގެ މެދުގައި ވަނީ މަޝްވަރާ ކުރެވިފަ އެވެ.\nބިދޭސީންގެ ހައްގުތައް ހިމާޔަތްކުރުމަށް، ލޭބާ ރިލޭޝަންސް އާއި އިމިގްރޭޝަނުން ކުރަމުން އަންނަ މަސައްމަތްތަކާ ގުޅޭގޮތުން ވެސް ވަނީ މަޝްވަރާ ކޮށްފަ އެވެ. އަދި އެ މީހުން ދިރިއުޅޭ ތަންތަން އިންސްޕެކްޓް ކުރެވޭ ގޮތްތަކާއި، އިންސްޕެކްޝަނުން ގަވާއިދާ ހިލާފު ކަމެއް ފާހަގަ ކުރެވިއްޖެ ނަމަ އެ މީހުން ގެންގުޅޭ ފަރާތާއި މެދު އަމަލުކުރާ ގޮތްތަކާ ގުޅޭގޮތުން ވެސް ވަނީ މަޝްވަރާ ކޮށްފަ އެވެ.\nބިދޭސީން އިމިގްރޭޝަން އެޗްއާރުސީއެމް ލޭބަރ ރިލޭޝަން އޮތޯރިޓީ


Haaluga Jehidhaane Kamah Dhuvahakuves Hieh Nukuran: Ronaldinho - Vaguthu\nވަގު ޕާސްޕޯޓެއްގައި ޕެރެގުއޭ އަށް އެތެރެވާން މަސައްކަތްކުރި ކަމުގެ ތުހުމަތުގައި، މަހެއްހާ ދުވަހު ހައްޔަރުކޮށްފައި ހުރި ބްރެޒިލްގެ ކުރީގެ މަޝްހޫރު ފުޓްބޯޅަ ކުޅުންތެރިޔާ ރޮނާލްޑީނިއޯ ޖަލުން ދޫކޮށްލީ މީގެ ދެ ހަފުތާ ކުރިންނެވެ. ކަފާލާތުގެ ދަށުން ރޮނާލްޑީނިއޯ އާއި އޭނާގެ ބޭބެ ރޮބާޓޯ އަސިސް ޖަލުން ދޫކޮށްލަން ޕެރެގުއޭގެ ކޯޓަކުން ނިންމީ ބޮންޑުގެ ގޮތުގައި 1.6 މިލިއަން ޑޮލަރު ދެއްކުމުންނެވެ.\nވަގު ޕާސްޕޯޓް މައްސަލައިގައި ރޮނާލްޑީނިއޯގެ ދެބެން ހައްޔަރުކުރީ މާޗް މަހުގެ ކުރީކޮޅެވެ. ޕެރެގުއޭގެ ކޯޓުން ނެރުނު އަމުރުގައިވާ ގޮތުން މި މައްސަލައިގެ ޓްރަޔަލް ޖެހެންދެން އެ ދެމީހުން ތިބެން ޖެހޭނީ ގޭބަންދުގައެވެ.\nރޮނާލްޑީނިއޯގެ ދެބެންގެ ބަންދަކީ ގަވާއިދާ ހިލާފް ބަންދެއް ކަމަށް އެ ދެމީހުންގެ ވަކީލު ސާޖިއޯ ކުއިރޯޒް ވަނީ މީގެ ކުރިން ތަކުރާރުކޮށް ބުނެފައެވެ. ކުއިރޯޒް ބުނީ ރޮނާލްޑީނިއޯ އަށް ދީފައިވާ ޕާސްޕޯޓަކީ ފޭކް އެއްޗެއް ކަމެއް އޭނާ އަށް ކުރިން ނޭނގޭ ކަމަށެވެ.\nޖަލުން ނިކުތުމަށްފަހު ފުރަތަމަ ފަހަރަށް މީޑިއާއާ ވާހަކަ ދައްކަމުން ރޮނާލްޑީނިއޯ ބުނީ މިފަދަ ދުވަސްކޮޅެއް އަންނާނެ ކަމަށް ދުވަހަކުވެސް ހީ ނުކުރާ ކަމަށެވެ.\n" އަހަރެމެން ވަރަށް ހައިރާންވެފަ މިތިބީ އެ ކަރުދާސްތަކަކީ ފޭކް އެއްޗެހި ކަން އެނގުނީމަ. އެކަން އެނގުނު އިރުން ފަށައިގެން މިއަދާ ހަމައަށް އަހަރުމެން މަސައްކަތް ކުރަމުން އައީ ސިސްޓަމަށް ވީހާވެސް ބޮޑަށް އެއްބާރުލުން ދީގެން މިކަން ހައްލު ކުރުމަށް. އެގޮތުން އަހަރުމެންނާ ކުރެވުނު ހުރިހާ ސުވާލުތަކަށް ވެސް ވަރަށް ސީދަލަށް ޖަވާބުދީފަ ހުންނާނީ. ހަގީގަތަށް ބުނާ ނަމަ އަހަރެން ހިއެއް ނުކުރަން މިފަދަ ދުވަހެއް އަންނާނެ ކަމަކަށް. އަހަރެންގެ މުޅި ކެރިއަރުގައި މަސައްކަތް ކުރީ ޕްރޮފެޝަނަލިޒަމްގެ އެންމެ މައްޗަށް ވާސިލްވެ އަހަރެންގެ ފުޓްބޯޅައިން މީހުންނަށް އުފާވެރިކަން ގެނެސްދިނުމަށް، " ރޮނާލްޑީނިއޯ ބުންޏެވެ.\nޖަލުގައި ހޭދަކުރި ދުވަސްތަކުގައި ރޮނާލްޑީނިއޯ ވަނީ އެތަނުގައި ބޭއްވި ފުޓްސަލް މުބާރާތެއްގައި ބައިވެރިވެ އޭނާ ކުޅެދިން ޓީމަށް ޗެމްޕިއަންކަން ހޯދައިދީފައެވެ.\nދުނިޔޭގައި މިހާތަނަށް އުފެދުނު އެންމެ މޮޅު ފުޓްބޯޅަ ކުޅުންތެރިންގެ ތެރޭ ހިމެނޭ އުމުރުން މިހާރު 40 އަހަރުގެ ރޮނާލްޑީނިއޯ ވަނީ ބްރެޒިލް އާއެކު 2002 ވަނަ އަހަރުގެ ވޯލްޑް ކަޕް ކާމިޔާބުކޮށްފައެވެ. ބްރެޒިލްގެ ގްރެމިއޯ އިން 1998 ގައި ކެރިއަރު ފަށައި 2001 ވަނަ އަހަރު ޕީއެސްޖީ އަށް ބަދަލުވެ ޖެހިގެން އައި އަހަރުގެ ވޯލްޑް ކަޕް ބްރެޒިލަށް ކާމިޔާބުކޮށްދިނުމުގައި މުހިއްމު ރޯލެއް އަދާ ކުރުމަށްފަހު ރޮނާލްޑީނިއޯ ސްޕެއިންގެ ބާސެލޯނާ އަށް ބަދަލުވީ 2003 ގަ އެވެ.\nއަހުލާގީ މައްސަލަތަކާ އެ ނޫން ވެސް ސަބަބުތަކާ ހެދި ރޮނާލްޑީނިއޯ އަށް ބާސާ ޖާޒީގައި މާގިނަ ދުވަހު އެއް ފެންވަރެއްގައި ކުޅެވޭ ގޮތެއް ނުވެ އެންމެ ފަހުން 2008 ވަނަ އަހަރު ބާސެލޯނާ އިން ވަނީ އޭނާ އިޓަލީގެ އޭސީ މިލާނަށް ވިއްކާލައިފައެވެ. އޭގެ ފަހުން 2011 ވަނަ އަހަރު މިލާން ދޫކޮށްލުމަށްފަހު 2015 ވަނަ އަހަރު ކުޅުން ހުއްޓާލަން ދެން އޭނާ ކުޅެފައިވަނީ ބްރެޒިލް ލީގުގެ އެކި ކްލަބުތަކަށެވެ.


ކައުންސިލް އިންތިޚާބު ބޭއްވޭގޮތަށް ޤާނޫނަށް އިޞްލާހު ގެނައުމުގެ ޖަލްސާ މިރޭ ކައުންސިލް އިންތިޚާބު ބޭއްވޭގޮތަށް ޤާނޫނަށް އިޞްލާހު ގެނައުމުގެ ޖަލްސާ މިރޭ\nކައުންސިލް އިންތިޚާބު ބޭއްވޭގޮތަށް ޤާނޫނަށް އިޞްލާހު ގެނައުމުގެ ޖަލްސާ މިރޭ\nރައްޔިތުންގެ މަޖިލީހުގެ ޖަލްސާއެއްގެ ތެރެއިން. ފޮޓޯ: މަޖިލިސް ޢިދާރާ\nލޯކަލް ކައުންސިލް އިންތިޚާބު ބޭއްވުމަށްޓަކައި ޤާނޫނަށް ގެންނަންޖެހޭ ބަދަލު ގެނައުމަށް ދައުރުން ބޭރުން ބާއްވާ ޖަލްސާ މިރޭ އޮންނާނެއެވެ. މިޖަލްސާ އޮންނާނީ މިރޭ 08:30 ގައެވެ. މިޖަލްސާއަށް އެޖެންޑާކޮށްފައިވަނީ ލޯކަލް ކައުންސިލްތަކުގެ އިންތިޚާބުގެ ޚާއްޞަ ޤާނޫނު 2020 އަށް އިޞްލާޙު ގެނައުމެވެ. މި އިޞްލާހު ހުށައަޅާފައިވަނީ ހުޅުމާލެ ދާއިރާގެ މެންބަރު ޢަލީ ނިޔާޒެވެ.\nލޯކަލް ކައުންސިލް އިންތިޚާބުގެ ޤާނޫނަށް ގެންނަ މައިގަނޑު އިޞްލާހުތަކުގެ ތެރޭގައި:\n* ޞިއްޚީ ކުއްލި ނުރައްކަލުގެ ހާލަތު ދެމި އޮތް ނަމަވެސް އިންތިޚާބު ބޭއްވޭނެ ޖާގަ ދިނުން.\n* އިންތިޚާބުތަކާއި ބެހޭ ޤާނޫނާއި، ލާމަރުކަޒީ ޤާނޫނުގައި އިންތިޚާބު ބޭއްވުމަށް ކަނޑައަޅާފައިވާ ތާރީޚުތަކަށް ކޮންމެހެން އަމަލު ކުރަން ޖެހޭގޮތަށް ބަދަލު ގެނައުން.\n* އިންތިޚާބު ބާއްވާނެ ތާރީޚް ކަނޑައަޅައި، އިންތިޚާބު ބޭއްވުމުގެ އިޚްތިޔާރު އިލެކްޝަންސް ކޮމިޝަނަށް ދިނުން.\nމިދިޔަ އަހަރުގެ އޭޕްރީލްމަހުގެ4ވަނަ ދުވަހު ބޭއްވުމަށް ކުރިން ތާވަލުކުރި ލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކުގެ އިންތިޚާބު ކޯވިޑް-19އާ ގުޅިގެން ބޭއްވޭގޮތް ނުވުމުން، ކައުންސިލް އިންތިޚާބުގެ ޚާއްސަ ޤާނޫނެއް އެކުލަވާލިނަމަވެސް، އެޤާނޫނުގެ ދަށުން މިހާރު މިއޮތް ޙާލަތުގައި އިންތިޚާބު ބޭއްވުމަށް ވަނީ ދަތިތަކާ ކުރިމަތިވެފައެވެ.\nއިލެކްޝަންސް ކޮމިޝަނުން ކުރިން ކަނޑައެޅި ތާރީޚުގައި އިންތިޚާބު ނުބޭއްވޭނެކަން ކަށަވަރުވުމާއެކު މިހާރު ވަނީ އައު ތާރީޚެއް ކަނޑައަޅައި އެ ތާރީޚުގައި އިންތިޚާބު ބޭއްވުމަށް ވާންޖެހޭ ތައްޔާރީތައް ފަށާފައެވެ. އިލެކްޝަންސް ކޮމިޝަނުން ވިދާޅުވީ ފެބްރުވަރީމަހުގެ ކުރިން ކައުންސިލް އިންތިޚާބުގެ ޚާއްސަ ޤާނޫނަށް އިޞްލާޙު ގެނެވިއްޖެނަމަ އޭޕްރީލް މަހުގެ3ވަނަ ދުވަހު އިންތިޚާބު ބޭއްވޭނެކަމަށެވެ. އަދި އެދުވަހަށް އިންތިޚާބު ބޭއްވުމަށް މިހާރު ވަނީ ތާވަލުވެސްކޮށްފައެވެ.


Mabrook vidhaalhuvee dhen dhaanvee coffee ah noon kamah, Thibenvee geygai | Mihaaru\nޚަބަރު / މުހައްމަދު މަބްރޫކް އަޒީޒް (ރައީސް އޮފީސް)\nމަބްރޫކް ވިދާޅުވީ، ދެން ދާންވީ ކޮފީއަށް ނޫން ކަމަަށް، ތިބެންވީ ގޭގައި\nރައީސް އޮފީހުގެ އަންޑާ ސެކްރެޓަރީ މަބްރޫކް ރޭ ނޫސްވެރިންނާ ވާހަކަ ދައްކަވަނީ.---ފޮޓޯ: އަހުމަދު އަވްޝަން/މިހާރު\nޝުރުފާ މުހައްމަދު, މިހާރު\n17 މާޗް 2020 - 18:32\nރާއްޖެ އިން ވެސް ފެނިފައިވާ ކޮރޯނާވައިރަސް އިތުރަށް ފެތުރުނަނުދީ، ކޮންޓްރޯލް ކުރުމަށްޓަކައި އަޅާ ފިޔަވަޅެއްގެ ގޮތުން، އެއް ހަފުތާގެ މުއްދަތަށް ސަރުކާރުގެ އޮފީސްތައް ބަންދުކުރުމުން ޗުއްޓީގެ "އަވައިގައި" ޖެހި އާންމުން ބޭރުތެރެއަށް ނުނިކުތުމަށް ރައީސް އޮފީހުގެ އަންޑަ ސެކްރެޓަރީ މަބްރޫކް އަބްދުލްއަޒީޒް މިއަދު އެދިވަޑައިގެންފި އެވެ.\nރާއްޖެ އިން ކޮވިޑް ބަލި ކޮންޓްރޯލް ކުރުމަށް ސަރުކާރުން އަޅަމުންދާ ފިޔަވަޅުތަކުގެ އެންމެ ފަހުގެ މައުލޫމާތު އާންމު ކުރުމަށް ދަރުބާރުގޭގައި މިއަދު މެންދުރު ބޭއްވި ނިއުސް ބްރީފިން މަބްރޫކް ނިންމައިލެއްވީ ވަރަށް ބޮޑު އިލްތިމާސަކާ އެކު، އަދި ވަރުގަދަ މެސެޖެއް ދެއްވަމުންނެވެ.\nމަބްރޫކް ވިދާޅުވީ، މި ހަފުތާގެ ބުރާސްފަތި ދުވަހުން އަންނަ ހަފުތާގެ ބުރާސްފައްޗާ ހަމައަށް ސަރުކާރުގެ އޮފީސްތައް ބަންދު ކުރިޔަސް އެއީ ކޮފީ ބުއިމަށާއި މޫދަށް ދާންޖެހޭ ކަމެއް ނޫން ކަމަށެވެ. ކޮވިޑާ ގުޅޭ ގޮތުން މީޑިއާ އަށް މައުލޫމާތު ދެއްވާ ސަރުކާރުގެ މަންދޫބު މަބްރޫކްގެ މިއަދުގެ އެންމެ ބޮޑު އިލްތިމާސަކީ ސަރުކާރުން ބަންދުކުރީ އެންމެން ގޭގައި ބޭތިއްބުމަށް ކަމަށް ވާތީ އެކަން އެ ގޮތަށް ކޮށްދިނުމެވެ.\n"މި ބުރާސްފަތިން މި އަންނަ ބުރާސްފަތީގެ ނިޔަލަށް މިއޮތީ ސަރުކާރު ބަންދު ދުވަސްތަކެއް، މިއީ މޫދަށް ދާކަށް، ކޮފީ ޓޭބަލް އަށް އަރާކަށް ބަންދުކުރާ ދުވަސްތަކެއް ނޫން. މި ދުވަސްތަކަކީ ގޭގައި ތިބޭ ދުވަސްތަކެއް،" މަބްރޫކް ވިދާޅުވި އެވެ.\nPlease stay at home and be safe. #FlattenTheCurve pic.twitter.com/Tqm4p85Ocb\n— Aishath Ali (@aisthly) March 17, 2020\nމަބްރޫކްގެ ވީޑިއޯ ޝެއާ ކުރައްވަމުން އެޑިއުކޭޝަން މިނިސްޓަރު ޑރ. އާއިޝަތު އަލީ ވެސް އެދިވަޑައިގަތީ މި ދުވަސްވަރު ގޭގައި ތިއްބެވުމަށާއި ރައްކާތެރިވުމަށް.\nއޭނާ އެހެން ވިދާޅުވީ، ބެލެވޭ ގޮތުގައި ދިވެހިންގެ އާދަކާދަ ހުންނަ ގޮތުން ބަންދެއް ލިބޭއިރަށް ފުރަފުރައިގެން ރަށްރަށާއި ބޭރުގެ ގައުމުތަކަށް ދާތީ އެކަން ހުއްޓުވުމަށެވެ. ކޮވިޑް ބަލި ފެތުރުން ހުއްޓުވުމަށްޓަކައި ކުރެވޭނެ އެންމެ ބޮޑު އެއް ކަމަކީ ބޭރުތެރެއަށް ނުކުމެ އުޅޭ ވަގުތުތައް މަދު ކުރުމެވެ. އެހެންވެ، ސިއްހީ ދާއިރާގެ އޮފިޝަލުންގެ އިރުޝާދަކީ ވީހާ ވެސް ބޮޑަކަށް އެހެން މީހުންނާ ގައިގޯޅިވާ ކަންކަން ދޫކޮށްލައި ގޭގައި އެންމެން މަޑުކުރުމެވެ.\nމަބްރޫކް ވިދާޅުވި ގޮތުގައި، އެއް ހަފުތާ އަށް ސަރުކާރުގެ އޮފީސްތައް ބަންދުކުރަން ނިންީ، ކޮވިޑް-19 އިން ރައްކާތެރިވުމުގެ ގޮތުން އަޅަމުންދާ ފިޔަވަޅުތަކުގެ ތެރެއިން ކެބިނެޓުގައި މަޝްވަރާ ކުރެއްވުމަށް ފަހު ކަމަށެވެ.\nއޭނާ ވިދާޅުވި ގޮތުގައި، އެ ނިންމުން ނިންމީ ހުރިހާ އެންމެންގެ ވެސް ސިއްހަތަށް ސަރުކާރުން ވިސްނާތީ އެވެ. އެހެންވެ، މި ދަނޑިވަޅުގައި ކަމާބެހޭ ފަރާތްތަކުގެ އިރުޝާދާ އެއްގޮތަށް ގޭގައި ތިބުމަށް އޭނާ އިލްތިމާސް ކުރެއްވި އެވެ. އަދި ކޮންމެހެން ނުކުންނަން ޖެހިއްޖެ ހާލަތެއްގައި މެނުވީ ގެއިން ނުނިކުތުމަށް ވެސް އެދިވަޑައިގަތެވެ.\n"މި ބުރާސްފަތިން މިއަންނަ ބުރާސްފަތީގެ ނިޔަލަށް މިއޮތީ ސަރުކާރު ބަންދު ދުވަސްތަކެއް، މިއީ މޫދަށް ދާކަށް، ކޮފީ ޓޭބަލް އަށް އަރާކަށް ބަންދުކުރާ ދުވަސްތަކެއް ނޫން، މި ދުވަސްތަކަކީ ގޭގައި ތިބޭ ދުވަސްތަކެއް،"\nކޮވިޑް ބަލިން ރައްކާތެރި ވުމުގެ ފިޔަވަޅެއްގެ ގޮތުން، ޕާކްތަކާއި މައިޒާންތަކާއި ދުވާ ޓްރެކްތަކާއި ދަނޑުތައް ފަދަ ކުޅިވަރު ކުޅޭ ތަންތަން ވެސް ސަރުކާރުން މިހާރު ވަނީ ބަންދުކޮށްފަ އެވެ. އަދި ސްކޫލްތަކާއި ކިޔަވައިދޭ އެހެނިހެން ތަންތަން ވެސް މި ދުވަސްވަރު ބަންދެވެ.\nހޮސްޕިޓަލަށް ދިއުން މަދު ކުރުމަށް ފްލޫ ކްލިނިކްތައް ހުޅުވައި، އޮންލައިންކޮށް ޑޮކްޓަރަށް ދެއްކޭނެ މަގު ސަރުކާރުން ވަނީ ފަހިކޮށްދީފަ އެވެ.\nރާއްޖެ އިން ކޮވިޑް ބަލީގެ 13 މީހަކު ފެނިފައިވާއިރު، އެ އެންމެންނަކީ ވެސް ބިދޭސީން/ޓޫރިސްޓުންނެވެ. އޭގެ ތެރޭގައި ހިމެނެނީ ކުރެއްދޫ އައިލެންޑް ރިސޯޓުގައި މަސައްކަތް ކުރާ ދެ ބިދޭސީ އެކެވެ. ބާކީ 11 މީހުންނަކީ ޓޫރިސްޓުންނެވެ. މިހާތަނަށް އެއްވެސް ދިވެއްސަކަށް ކޮވިޑް-19 ނުޖެހެ އެވެ.\nސިއްހަތު ހެލްތު ޕްރޮޓެކްޝަން އެޖެންސީ މުހައްމަދު މަބްރޫކް އަޒީޒް (ރައީސް އޮފީސް) ބަލިތައް ދިވެހި ސަރުކާރު ޗުއްޓީ ދުވަސްވަރު\n34 ކޮމެންޓް, 57 ރިއެކްޝަންސް\nކެރަފާ ނަޝީދު ބުނީ ބިރުން ރަޖާލައިގެން ގޭގަ ތިބެންވީކީނޫނޭ އަލީވަހީދު ބުނީ މީއެއްވެސް ކަ މެއްނޫނޭ ހާސްނުވާށޭ އަހަރެ މެން ޓުވެރިޒަ މްދާއިރާގަ ގާސި މުގާތު މިއުޅެނީ ވަރައްކުޑަ އުޖޫރަޔަކައް ނަ މަވެސް3މަސްދުވަހު އަހަރެމެންނައް އެހީތެރިކަ މެއްދީގެން ބަލަހައްޓާ ނުލާ ނޯޕޭދީފަ ފޮނުވާލީ ދެންކިހިނެއްތޯ ހާސްނުވެތިބޭނީ\nނަސީބެއް މި ދަނޑި ވަޅުގަ މަބުރޫކު ކަހަލަ ހިތްހެޔޮ ގާބިލު ކެއްތެރި ބޭފުޅަކު ނޫސްވެރިންނަށް ކުރިމަތި ލާކަށް.\nމިއީ ދިވެހި ރާއްޖެ، ގާނޫނެއްގެ ދަށުން މިކަން މަނާކޮށް ނުކިޔަމަންތެރިވާ މީހުންނަށް ފިޔަވަޅު އަޅައިގެން ކަމެއް ވާނީ ، މަބުރޫކުމެން ޅަވީމައި ނޭނގެނީ.\nނަ މަނަ މަ ވެލާނާ ބަންދު ނުކުރާތި. #ވިޒިޓު މޯޑިސް އަހަރެ މެން ގޭގޭގަ ތަޅުލާފަ ސަފާރީވެސް ޖައްސަންވީ. އިންސާނުނެއްގެ ދަރަޖަ ނެތް ބަޔެއްވީއްޔާ.\nޔުނިވާސިޓީ ބަންދު. ލެކްޗަރާއިން ކޮންމެހެން ކޮލެޖުގެ އިންފާރު ތެރޭ ކުރަން ޖެހޭ ކަމެއް ނެތަސް ކާޑު ޖަހަން ދާން މަޖުބޫރު. އެމީހުން ބޭނުމެއް ނެތް ހާލަތެއްގައި ނިކުންނަން ޖެއްސުމަކީ މީހުން އެއްވުން މަދުކުރުމުގެ ޕޮލިސީއާ ޚިލާފު ކަމެއް ނޫންބާ؟\nމަބްރޫކު ރަނގަޅު. އެކަމަކު ހެލްތުގެ ޕްރެސް ކޮންފަރެންސްތަކަކީ މަބްރޫކުގެ އަމިއްލަ ހިޔާލު ހުށަހަޅާ ފަބްލިސިޓީ ހޯދަން އޮތް ޕްލެޓްފޯމަކަށް ވެގެން ނުވާނެ. އެނގޭ މި ދަނޑިވަޅުގައި ވަރަށް ގިނަ ބޭފުޅުން މަސައްކަތްކުރައްވާކަން ޕަބްލިސިޓީ ނުލިބިގެން. އެކަމަކު މިއީ ދުނިޔެއަށް ދިމާވެފައިވާ ވަރަށް ބޮޑު ބަލިމަޑުކަމެއް. މި ދަނޑިވަޅުގައެއް ނޫން ތިޔަފަދަ ޕަބްލިސިޓީ ސްޓަންޓު ޖައްސާނީ.\nކެފޭތައް ބަންދުކުރަނީ ކޮންއިރަކު ހޭ؟\nމަބްރޫކު އެބުނުއްވަނީ ވަރައްބޮޑު ތެދެއް މިކަ މުގައި އީދެއް އައިސްގެން އުޅޭ ބަޔަކުވެސް އުޅޭކަންނޭނގެ ކީއްކުރާނީ ނާތަހުޒީބީވެސް ހީނުކުރާހާގިނަ އެން ތޮއްޖެހެނީ މާލެއައް ވީމ ނާތަހުޒީބީ ވަރައްގިނަވާނެ\nމިކަން އަތްދަށުން ދިޔައީމަ ވިޔަފާރިތަކަށް ދިގު މުއްދަތަކަށް ގެއްލުންވާނެ. ނަމަވެސް ދެތިން ހަފްތާއަކަށް ކެއްތެރިކަން އިސްކުރެވިޖެއްނަމަ އިންޝާﷲ މިކަމުން އަރައިގަނެ ވިޔާފާރިތައް އޭގެ އާންމު ދުޅައިގަ ހިގައިގެންދާނެ.\nއަސްލު މަސަތްކަތެއް ޖެހުނީމަ އަންނި ފިލައިފި... މިހާރު ސޯލިހު އެކަނި.. އެކަމަކު ކެންޕެއިންތަކާއި، ޖަލްސާތަކަށް ވަރަށް ފޯރި ދައްކާފަ އަންނި އަރާނެ.. ރައީސް ދައްކަން ޖެހޭ ވާހަކަ ވެސް އޭނާއަށް ފުރުސަތުނުދީ ދައްކާނެ. އަސްލު ރައިޔަތުންނާއި ގުޅުން ހުރި މަސަތްކަތެއްޖެހުނީމަ ފިލައިފި. މީ އަސްމީނާގެ ގޮތަކީ. އެހެންމީހުން މަސަތްކަތް ކޮށް ކަމެއް ހާސިލުވާން ކާރިވާއިރަށް ޕޯޑިއަމްތަކާއި ޖަލްސާތަކަށް ގޮސް ތިމާކުރި ކަމެއްކަމަށް ހަދައި އޭގެ ކްރެޑިޓް ނެގުން.


"PPM akee Ves Raees Yaameen, PNC Akee Ves Raees Yaameen" - Vaguthu\nކޮވިޑް-19: ރާއްޖޭގެ ހާލަތު ބިރުވެރި ކަމެއްގައި އޮވެ، ކުރިއަށް -6ގަޑިއިރު ކުރިން\n"ޕީޕީއެމް އަކީވެސް ރައީސް ޔާމީން، ޕީއެންސީ އަކީވެސް ރައީސް ޔާމީން"\n7 މަސް ކުރިން ( ޑިސެމްބަރު 14, 2019 )\nޕީޕީއެމް އާއި ޕީއެންސީ އާއި ދެމެދު ޚިޔާލު ތަފާތުވުން ތަކެއް އުފެދިގެން އުޅޭކަމަށް، ސަރުކާރު ހިންގާ، މައި ޕާޓީ، އެމްޑީޕީން ބުނަމުން ދަނީ، ރައީސް ޔާމީނަށް ތާޢީދު ކުރައްވާ ފަރާތްތަކުގެ ހިތްތަކުގައި ނުތަނަވަސްކަން އުފެއްދުމަށް ކަމަށާއި، ޕީޕީއެމް އަކީވެސް، ޕީއެންސީ އަކީވެސް ރައީސް ޔާމީން އިސްކޮށް ހުންނަވައިގެން ހިންގަމުން އަންނަ ދެ ޕާޓީ ކަމަށް، ޕީއެންސީގެ ރައީސް ޢަބްދުއްރަޙީމް ޢަބްދުﷲ ވިދާޅުވެއްޖެ އެވެ.\nއަަބްދުއްރަޙީމް މިހެން ވިދާޅުވީ، ރައީސް ޔާމީން މިނިވަން ކުރުމުގެ ނަމުގައި ޕީޕީއެމް އޮފީހުގައި ރޭ ބޭއްވި ޖަލްސާގައި ވާހަކަފުޅު ދައްކަވަމުންނެވެ.\n"މިހާރަކަށް އައިސް އެމްޑީޕީން ވަރަށް ގިނައިން އެބަ ދައްކާ މި ވާހަކަ. ރައީސް ޔާމީންގެ ޕީޕީއެމް އާއި، ޢަބްދުއްރަޙީމްގެ ޕީއެންސީ އާއި އުޅެނީ މައްސަަލަ ޖެހިގެންނޭ. އެހެންވެ، މިފަހަރުގެ ކައުންސިލް އިންތިޚާބަށް ޕީއެންސީން ނިކުންނާނެ ފުރުޞަތުވެސް ނުލިބުނޭ. ނަމަވެސް އަޅުގަނޑު ދަންނަވާލަން ބޭނުންވަނީ، އެއީ އެއްވެސް ވަރެއްގެ ހަޤީޤަތެއް އެކުލެވޭ ވާހަކަތަކެއް ނޫނޭ. ޕީޕީއެމް އަކީވެސް ރައީސް ޔާމީނޭ. ޕީއެންސީ އަކީވެސް ރައީސް ޔާމީނޭ." އަބްދުއްރަޙީމް ވިދާޅުވިއެވެ.\nހަމަ އެހެންމެ ޢަބްދުއްރަޙީމް ވިދާޅުވީ، ކުރިއަށް އޮތީ ވަރަށް މުޙިއްމު އިންތިޙާބެއް ކަމަށާއި، މި އިންތިޙާބަކީ މި ޤައުމު ސަލާމަތް ކުރަން ލިބޭނެ އެންމެ ފަހު ފުރުޞަތު ކަމަށެވެ. އަދި ރައީސް ޔާމީން ޖަލުގައި އޮންނަ ވަނިކޮށް އެއްވެސް ބޭފުޅަކު އަރާމުގައި ނިދަން ނުތިއްބެވުމަށްވެސް އަދުރޭ ވަނީ ގޮވާލައްވާފައެވެ.\nޕީޕީއެމްގެ ޓިކެޓުގައި، ލޯކަލް ކައުންސިލް އިންތިހާބަށް ވާދަކުރުމުގެ ފުރުސަތު މިހާރު ވަނީ ހުޅުވާލާފައެވެ. އެކަމާއި ގުޅޭގޮތުން އެ ޕާޓީން ކޮށްފައިވާ އިޢުލާނގައި ބުނެފައި ވަނީ ޕީޕީއެމް ޓިކެޓުގައި ކުރިމަތިލުމަށް ބޭނުންވާ ފަރާތްތަކުން ފޯމު ހުށަހެޅޭނެ އެންމެ ފަހު ވަގުތަކީ އަންނަ ޖެނުއަރީ މަހުގެ7ވަނަ ދުވަހުގެ 22:00 ކަމަށެވެ.\nފުލުހުންނަށް ހަމަލާ ދިނުމުގެ ފަހަތުގައި އޮތީ ޕީޕީއެމްތަ؟\nފުލުހުން ހާލަތާއި ނުބައްދަލު ބާރުގެ ބޭނުންކުރި މައްސަލަ ކުށްވެރިކޮށްފި\nޕީޕީއެމް/ޕީއެންސީ އިން ދުވަހަކުވެސް ދިވެހި ފުލުހުންނާއި ސިފައިންނާއި ކުރިމައްޗެއްނުލާނެ - އަދުރޭ\nޑިސެމްބަރު 14, 2019 09:57\nޕޕއެމް ޔާމީންނަށް ލިބުނީ ކޯޓް މެދުވެރިކޮށް ޖަހާގަނެގެން ؟\nޑިސެމްބަރު 14, 2019 12:16\nއެހެންތަ. ދެން ނަޝީދު އަށް އިބްރާ މޑޕ ހިބަ ކޮށްދިނީ ދޯ\nޑިސެމްބަރު 14, 2019 10:03\nކަދުރޭ ނުބުންޏަކަސް އިނގެޔޭ މިރާއްޖޭގެ އެންމެހައި ފަސާދައެއްގެ އަސްލަކީ، ދީނާދުރު ޤައުމިއްޔަތެއްގެއުފެދި އަދި ވައްކަމާއި ފަސާދައިގެ އިސްމޭސްތިރިއަކީ ތިޔަ ފަރާތް ( ކާމީން ) އާއި ހިތާރޫޚުން އޭނާއަށް ތާއީދުކުރާ ތިކަހަލަފާސިޤުންކަން....\nޑިސެމްބަރު 14, 2019 10:41\nތިޔަތާ ގަ7ޕާޓީ ހަދައިގެން ކަލޭ އެއްނު ތި އުޅެނީ އެކަން އޮޅިގެން ބަލަ އަހަރެމެންނަށް އެނގޭ ތިޔަތާގަ ޕާޓީތަށްހަދައިގެން އުލޭނީ އެއްބައެއްކަން އިތުރަށް ވަގުން ނަށް ތާޢީދު ކުރާނެ ބައެއް ނުހުން ނާނެކަންވެސް\nޑިސެމްބަރު 14, 2019 10:47\nޓިނަކީވެސް އަދުރޭ. އަދުރޭއަކީ ޓިނު.\nބޯ ހަލާކު ހަަސަން ބެ\nޑިސެމްބަރު 14, 2019 10:59\nކަލޭ މެން ތިޔަ ކަހަލަ ހުވަފެން ގޭގައި ތިބެ ރ ޔާމިނަށް ދައްކަ ދައްކާ އުޅޭ އަބަދު! މިހާރު ހުރިހާ ޕާޓީ އަށް ޔާމިނށް ! އެކަމަކު އެފަކީރު ޖަލުގައި ! މިމީހުން ރޭގަ ވެސް ތިބީ ނިދާފައި! އެހެން މީހުން ރ ޔާމިނު މިނިވަންދެން ނުނިދާ ތިބެންވީ!\nޑިސެމްބަރު 14, 2019 11:11\nއެހާވަރުން ޔާމީނަށް ފުދޭނެ.2ސިޔާސީ ޕާރޓީ އޭނަައަށް އަދުރޭވެސް އޭނައަށް އަހަރުމެންނަށް މިގައުމުގަ ހަމަޖެހިލައިގެން އުޅުނަދީބަލަ. ހެޔޮނުވާނެ !!!\nޑިސެމްބަރު 14, 2019 12:17\nހަމަޖެހިލާގެންނޭ ތިބުނަނީ ބޮއެގެންނޭ ދޯ. ލާހިކެއް ނޫން\nޑިސެމްބަރު 14, 2019 11:43\nއެފައިސާ މިފައިސާ އެޖާޑީގަހުރި މަގޭފައިސާ އެދޯނީގަހުރި އޭނަގެފައިސާ ފައިސާ ފައިސާ ހުސް ވަގުން\nޑިސެމްބަރު 14, 2019 13:12\nއަދުރޭ ދެޕާޓީ ވީމަ ތަންކޮޅެއް މަދެއް ނުންތަ؟ ފަސް ޕާޓީ ހަދާލާ. ދުލައް ފަސޭހަ ކަލޭ މެންނާއި ބޮޑައް ގުޅޭ ނަމެއް ޕާޓީ ތަކައްދީ.* ފަސްވަގުންގެ ޕާޓީ * ގުޅޭ ރީތި ނަމެއް ނުންތަ!؟\nޑިސެމްބަރު 14, 2019 14:46\nއަދުރޭ ކަލޭގެ މޫނު މަތިން ތި ފެންނަ އުފާވެރި ކަމައް ބަލާލިޔަސް އެގޭ ކަލޭ ފަސްއަހަރުވަން ދެން ހުންނާނީ ނުކައި ނުބޯ ނުނިދާ ހޭލާ. ނޫނޭ ކަލޭ ތީ ފައްކާ ހިޔަޅެއް. މަގޭ ހިތައް އަރާ މީއްޗަކު ޖަލައް ވައްދަނީ ކޮން ދުވަހަކުން ބާވައޭ. ހިޔާނަތާ ވައްކަން ކޮއްގެން ހޯދައިފަ ހުރި ފައިސާ މީއްޗަކުގެ އަތައް ނައަރައެއް ނުހުންނާނެ


BREAKING: El Chapo Umurah Jalah Lumah America Ge Court Akun Hukum Kohffi - Vaguthu\nއެލް ޗަޕޯ އުމުރަށް ޖަލަށްލުމަށް އެމެރިކާގެ ކޯޓަކުން ހުކުމް ކޮށްފި\n10 މަސް ކުރިން ( ޖުލައި 18, 2019 )\nމެކްސިކޯގެ މަޝްހޫރު ޑްރަގް ވިޔަފާރިވެރިޔާ ޖޮކިން ގްޒްމަން މަޝްހޫރު ނަމުންނަމަ "އެލް ޗަޕޯ" ގެ މައްޗަށް އެމެރިކާގެ ކޯޓެއްގައި އުފުލާފައިވާ ދިހަ ދައުވާ ސާބިތުވެ އޭނާ އުމުރަށް ޖަލަށް ލުމަށް މިއަދު ހުކުމް ކޮށްފި އެވެ.\nއެމެރިކާގެ ޑިސްޓްރިކްޓް ފަނޑިޔާރު ބްރިއަން ކޯގަން އެލްޗަޕޯގެ މައްޗަށް ހުކުމް އިއްވަމުން ބުނީ އޭނާ އާއި ދެކޮޅަށް އެތަކެއް ހެކިތަކެއް އެބަހުރި ކަމަށާއި މިއީ ދެކޮޅު ނުހެދޭނެ ހަގީގަތެއް ކަމަށެވެ.\nރައްދުގައި އެލް ޗަޕޯ ބުނީ އޭނާގެ ޝަރީއަތް އިންސާފުވެރި ނޫން ކަމަށެވެ.\nއުމުރުން 62 އަހަރުގެ އެލްޗަޕޯގެ މައްޗަށް 10 ދައުވާއެއް ސާބިތުވިއިރު އޭގެ ތެރޭގަައި މަނީ ލޯންޓަރިން, ޑްރަގް ޓްރެފިކިން, މީހުން މެރުން ހިމެނެ އެވެ. ސަލަތީ ގޮތުން ވަރުގަދަ ފިޔަވަޅުތަކާ އެކު ފެށި ޝަރީއަތް ހަތަރު މަހަށް ދިގުދެމިގެން ދިޔައެވެ.\nއެލް ޗަޕޯގެ ވަކީލް ބުނީ ހަގީގީ ކުއްވެރިއަކީ އަލް ޗަޕޯ ނޫން ކަމަށާއި ނަމަވެސް އަސްލު ކުށްވެރިއަކީ ސައިނަލޮއާ ކާޓެލްގެ ލީޑަރު އިސްމާއިލް "އަލް މަޔޯ" ޒަމްބަޑާ ނަމަކަށް ކިޔާ މީހެއް ކަމަށެވެ.\nއަދި އޭނާ މެކްސިކޯގައި ވަރަށް މިނިވަންކަމާ އެކު އުޅޭ ކަމަށެވެ.\nއެމެރިލާގެ ޕްރޮސެކިއުޓަރުންނާއި ހަވާލާދީ ރިޕޯޓްތަށް ބުނާ ގޮތުން އެލް ޗަޕޯއަށް މިއަދު އިއްވި އުމުރު ދުވަހުގެ ޖަލުހުކުމް ތަންފީޒު ކުރާނީ އެމެރިކާގެ ކޮލަރާޑޯގަައި ހުންނަ އެކްސިމަމް ފެޑެރަލް ސުޕަމެކްސް ޖަލެއްގައެވެ. މި ޖަލުން އެލް ޗަޕޯއަށް ފިލުމުގެ އެއްވެސް ފުރުސަތެއް ނޯންނާނެއެވެ.\nއެތައް އަހަރެއް ވަންދެން އެލްޗަޕޯ ހައްޔަރު ނުކުރެވި ހުރި ހަޤީޤީ ސަބަބަކީ ރިޝްވަތު ދީގެން އޭނާ އާއި ދެކޮޅު އޮޕަރޭޝާންތައް ހުއްޓުވާފައި އޮތުމެވެ.\nއޭނާ ވަނީ މީގެ ކުރިން ދެފަހަރެއްގެ މަތިން ޖަލުން ފިލާފައެވެ.\nފުރަތަމަ އޭނާ ޖަލުން ފިލީ 2001 ވަނަ އަހަރު އެވެ. ދެވަނަ ފަހަރަށް ޖަލުން ފިލީ 2015 ވަނަ އަހަރު އެވެ. އަދި 2016 ވަނަ އަހަރު އޭނާ ހައްޔަރު ކޮށްގެން އެމެރިކާއަށް ގެނެވުނެވެ.\nޖުލައި 18, 2019 09:43\nސައްތައިން ސައްތަ އިސިލާމީ ގައުމެއް ކަމައް ދައުވާކުރާ ދިވެހި ރާއްޖެއައް އިބުރަތެއް..


''Curfew uvaali iru birugathee، nurahkaleh nei kamah aanmun...\nކާފިއު އުވާލިޔަސް ގޭގައި މަޑުކުރަން އިލްތިމާސްކުރެއްވި\nކާފިއު އުވާލީ ކޮމިއުނިޓީ ސްޕްރެޑެއް ނެެތުމުން\nކ. މާލެ |9އޭޕްރިލް 2020 | ބުރާސްފަތި 23:37 | 7,922\nޑރ. އަލީ ލަތީފް - ރައީސް އޮފީސް\nމާލެ ސަރަހައްދުގައި އިއުލާން ކޮށްފައިވާ ކާފިއު އުވާލަން މަޝްވަރާ ކުރިއިރު އެންމެ ބޮޑަށް ''ބިރުގަތީ'' ނުރައްކަލެއް ނެތް ކަމަށް އާއްމުން ހީކޮށްފާނެތީ ކަމަށް ނެޝަނަލް ނޭޝަނަލް އެމެޖެންސީ އޮޕަރޭޝަން ސެންޓަރ (އެންއީއޯސީ) އިން ބުނެފިއެވެ.\nޑިރެކްޓަރ ޖެެނެރަލް އޮފް ޕަބްލިކް ހެލްތް މައިމޫނާ އަބޫބަކުރް އަށް ލިބިގެންވާ ބާރުގެ ދަށުން މާލެ ސަރަހައްދުގައި ކާފިއު ހިންގާފައިވަނީ މި މަހުގެ ދެވަނަ ދުވަހުން ފެށިގެން ނުވަ ވަނަ ދުވަހާ ހަމަޔަށެވެ. ހަފްތާއެއްގެ މުއްދަތަށް ހިންގި ކާފިއުގައި ހަވީރު ފަހަކުން އިން ރޭގަނޑު އަށަކަށް އެއްގަމު އުޅަނދުފަހަރު ދުއްވުމާއި މަގުމަތީގައި މީހުން އުޅުމާއި، ޕަބްލިކް ޓްރާންސްޕޯޓް (ބަހާއި ފެރީ) ގެ ހިދުމަތް މަނާކުރެވުނެވެ.\nބުރާސްފަތި ދުވަހުގެރޭ އެންއީއޯސީ ގައި ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ސަރުކާރުން އެކުލަވާލާފައިވާ ޓެކްނިކަލް އެޑްވައިޒަރީ ގްރޫޕްް (ޓެގް) ގައި ހިމެނިވަޑައިގަންނަވާ ޑރ. އަލީ ލަތީފް ވިދާޅުވީ، ކާފިއުގެ ވަގުތު ހަމަވުމުން ގިނަ ބަޔަކު ރަށު ތެރެޔަށް ނިކުމެ އުޅުނު މަންޒަރު ފެނުނު ކަމަށެވެ.\nއެއީ ވަރަށް ދެރަކަމެއްކަން ފާހަގަކުރައްވާ ޑރ. ލަތީފް ވިދާޅުވީ، އެކަމުގެ ސަބަބުން ކާފިއުގެ ބޭނުން ކެނޑޭ ކަމަށެވެ. އަދި ކާފިއުގެ ވަގުތު ގައުމުތަކުން އިތުރުކުރިނަމަވެސް، ރާއްޖޭގެ ހާލަތަށް ބަލާއިރު ކޮމިއުނިޓީ ސްޕްރެޑްއެއް ނެތުމަކީ އުފާކުރަންޖެހޭ ކަމެއް ކަމަށް ޑރ. ލަތީފް ވިދާޅުވި އެވެ.\nނަސީބަކުން މިހާ ހިސާބަށް ގޮސްފައިވެސް 19 ކޭސް ފެނުނު އިރުގައިވެސް އަޅުގަނޑުމެންގެ ތެރޭގައި ލޯކަލް ސްޕްރެޑެއް ނެތް. ރަށުތެރެއިން ނުއެއް ފެނޭ\n~ ޑރ. އަލީ ލަތީފް\nޑރ. ވިދާޅުވީ، ކާފިއު އުވާލިއަސް ކޮވިޑް-19 ގެ އިތުރު ކޭސް އެއް ފެނުން އެކަށީގެންވާ ކަމަށެވެ. ކާފިއު އުވާލިނަމަވެސް ގޭތެރޭގައި ހުރިހާ ބޭފުޅުން ވެސް މަޑުކުރެއްވުމަށާއި، ޒަރޫރީ ބޭނުމެއް ނެތި މަގުތަކަށް ނުނިކުތުމަށް ޑޮކްޓަރު އިލްތިމާސް ކުރެއްވިއެވެ. ކާފިއު ވަގުތު އުވާލިޔަސް ތިން މީހުންނަށްވުރެ ގިނަ މީހުން އެއް ފަހަރަކާ ބޭރަށް ނުނިކުތުމަށް އެޗްޕީއޭ އިން ވަނީ އިލްތިމާސްކޮށްފައެވެ. އޭނާ ވިދާޅުވީ ގޮތުގައި، ކާފިއު އުވާލަން މަޝްވަރާކުރެއްވި އިރު "އެންމެ ބިރުގަތީ" ރައްޔިތުން އެކަން ފަސޭހަކޮށް ނަގާފާނެތީ ކަމަށެވެ.\nކާފިޔު ނަގަންވެގެން ވާހަކަ ދެއްކިއިރު އެންމެ ބިރުގަތް އެއް ކަމަކީ ތީއީ. އެއީ ޕަބްލިކް ދެކިދާނެ މިހާރު އެއްވެސް މައްސަލަ އެއް ނެތޭ ވަރަށް ސޭފޭ. އެހެންވީމާ ނަގަން ޖެހޭ އެކްޝަން ނަގާކަށް ނުޖެހޭނެޔޭ. އަޅުގަނޑުމެން ވަރަށް މަޝްވަރާ ކޮށްފައު މި ޑިޒިޝަން ނެގީ ކާފިޔު ހުއްޓާލަން\nނޫސްވެރިންގެ ބައްދަލުވުމުގައި ހެލްތް މިނިސްޓަރު އަބްދުﷲ އަމީންވެސް ވަނީ އެ ވާހަކަ ތަކުރާރު ކުރައްވާފައެވެ. މިނިސްޓަރު ވިދާޅުވީ، ސަރުކާރުން ނިންމާ ނިންމުން ތަކަކީ ރާއްޖޭގެ ހާލަތު ދެނެގަތުމަށް ނިންމަމުންދާ ނިންމުންތަކެއް ކަމަށެވެ.


Dhiraaguge ehee aai eku technology dhaairaage haassa programm eh\nދިރާގާއި ވިމެން އިން ޓެކް މޯލްޑިވްސްއާ ދެމެދު ކުރެވުނު އެއްބަސްވުމުގެ ތެރެއިން-- ފޮޓޯ: ދިރާގު\n22 ސެޕްޓެމްބަރ 20190ކޮމެންޓް\nދިރާގުގެ އެހީއާއެކު ޓެކްނޮލޮޖީ ދާއިރާގެ ހާއްސަ ޕްރޮގްރާމެއް\nދިރާގާއި ވިމެން އިން ޓެކް މޯލްޑިވްސް ގުޅިގެން "ގާލްސް ޓު ކޯޑް" ނަމުގައި ޓްރެއިނިން ސީރީޒެއް ފުވައްމުލަކުގައި މިއަދު ބާއްވަމުން އެބަ ދެއެވެ.\nއެ ޕްރޮގްރާމަކީ އަންހެން ކުދިންނަށް ކޯޑްކުރަން ދަސްކޮށް ދިނުމާއި އަންހެން ކުދިންގެ މެދުގައި ޓެކްނޮލޮޖީ އަށް ޝައުގުވެރިކަން އިތުރުކުރުމަށްޓަކައި ހިންގާ ޕްރޮގްރާމެކެވެ.\n"ގާލްސް ޓު ކޯޑް" ޕްރޮގްރާމް އަމާޒު ކުރެވިފައި ވަނީ އުމުރުން 14 އަހަރާއި 20 އަހަރާއި ދެމެދުގެ އުމުރުފުރައިގެ ވެބް ޑިވެލޮޕްމަންޓް ނުވަތަ ކޯޑު ކުރުމަށް ޝައުގުވެރިކަން ހުންނަ އަންހެން ކުދިންނަށެވެ.\nއެ ތަމްރީނުގައި ބައިވެރިވުމަށް އެދޭ ފަރާތްތައް ހޯދުމަށް ފުވައްމުލަކުގެ ހާފިޒް އަހްމަދު ސްކޫލް، މަދަރަސަތުލް ޝައިހް މުހައްމަދު ޖަމާލުއްދީން ސްކޫލާއި ފުވައްމުލަށް ސްކޫލް އަދި ޏ. އަތޮޅު ތައުލީމީ މަރުކަޒަށް ޕޮރްގްރާމާ ބެހޭ މައުލޫމާތު ހިއްސާ ކުރެވިފައި ވެއެވެ. އަދި ސޯޝަލް މީޑިއާ މެދުވެރކޮށް ވެސް 12 ސެޕްޓެމްބަރު 2019 އިން ފެށިގެން ޕްރޮގްރާމްގައި އޮންލައިންކޮށް ރަޖިސްޓްރީވުމުގެ ފުރުސަތު ހުޅުވާލައިފައި ވެއެވެ.\nދެ މަސް ދުވަހަށް ކުރިޔަށްދާ އެ ޕްރޮގްރަމުގެ ބައިވެރިންގެ އަތުން އެއްވެސް ފީއެއް ނުނަގަ އެވެ.\nއެ ޕްރޮގްރާމްގައި އެޗްޓީއެމްއެލް، ސީއެސްއެސް އަދި ޖާވާ ސްކްރިޕްޓް ބޭނުންކޮށްގެން އަމިއްލައަށް ވެބްސައިޓެއް ފަރުމާކުރުމަށް ދަސްކޮށްދިނުމުގެ އިތުރުން އަމަލީކޮށް ވެބްސައިޓްތައް ޑިވެލޮޕް ވެސް ކުރެވޭނެ އެވެ. އެ ޕްރޮގްރާމް ކުރިޔަށް ދަނީ ފުވައްމުލަކު ސިޓީގެ އިންސްޓިޓިއުޓް އޮފް ލޮޖިސްޓިކްސް އެންޑް ޓެކްނޮލޮޖީ ގައެވެ.\nވިމެން އިން ޓެކް މޯލްޑިވްސްގެ ފަރާތުން މައުލޫމާތު ދިން ގޮތުގައި އަންހެން ކުދިން ޓެކްނޮލޮޖީ ދާއިރާގައި ކިޔަވައި، ހުނަރު ތަރައްގީކޮށް ދާއިރާގައި ދެމިތިބުމުގެ ނިސްބަތް މަދު ކަމަށާއި، "ގާލްސް ޓު ކޯޑް" ފަދަ ޕްރޮގްރާމްތައް މެދުވެރިކޮށް މި ދާއިރާއަށް އަންހެން ކުދިން ތައާރަފްކުރުން ވަރަށް މުހިންމު ކަމަށެވެ.\nދިރާގުން ބުނީ ޓެކްނޮލިޖީ ދާއިރާގައި ޒުވާން އަންހެން ކުދިން ބާރުވެރިކުރުވާ ޓެކްނޮލޮޖީގެ ދާއިރާއަށް ޝައުގު ވެރިކަން އިތުރު ކުރުމަކީ ދިރާގުގެ ސީއެސްއާރު ޕްރޮގްރާމްގައި ހާއްސަ އަހައްމިޔަތު ކަމެއް ދޭން ބޭނުންވާ ދާއިރާއެއް ކަމަށެވެ.\nއެ ޕްރޮގްރާމްގެ ނަތީޖާއަށް ބެލުމަށް ފަހު، ސީރީސްގެ އެހެން ޕްރޮގްރާމްތައް ރާއްޖޭގެ އެހެން ސަރަހައްދުތަކުގައި ވެސް ހިންގުމަށް ވަނީ ރޭވިފަ އެވެ.\nދިރާގު ޓެކްނޮލޮޖީ އަންހެނުން ފުވައްމުލަކު ސިޓީ


SunOnline: Aduge Beys faruvaa ah Niuma Bangkok ah!\nއަޑުގެ ބޭސްފަރުވާއަށް ނިއުމާ ބެންކޮކަށް!\nމުޙައްމަދު މުސްޠަފާ 07 Nov 2018, 12:16\nފިލްމީ ތަރި ނިއުމާ....\nގިނަ ދުވަސްތަކެއް ވަންދެން ރޯގާ ޖެހި އަޑު ނައިސްގެން އުޅުމަށްފަހު އަޑުގެ އިތުރު ބޭސްފަރުވާއަށް، މަޝްހޫރު ފިލްމީ ތަރި ނިއުމާ މުހައްމަދު ބެންކޮކަށް ހިންގައްޖެއެވެ.\nހަބަރުތައް ލިބިފައިވާ ގޮތުގައި ނިއުމާ ބެންކޮކަށް ގޮސްފައިވަނީ އިއްޔެއެވެ. ނިއުމާގެ "ވޮއިސް ބޮކްސް" ހަލާކުވިފަހުން ހަތަރު ވަރަކަށް މަސް ވާން ކައިރިވެދާނެއެވެ.\nނިއުމާގެ އެންމެ ގާތް އެކުވެރިޔާ އަދި ފިލްމީ ތަރި ޒީނަތު އައްބާސް ވަނީ ނިއުމާ އަޑުގެ ބޭސްފަރުވާއަށް ބެންކޮކަށް ދިޔަ ކަން "ސަން" އަށް ޔަގީން ކޮށްދީފައެވެ. ތަންކޮޅެއް ކުރީ ދުވަހެއްގައި އައިސް ޓީވީން ދެއްކި "ވަރަށް ވާހަކަ" ޝޯގެ ތެރެއިން ނިއުމާ ބޭރަށް ދާން އުޅޭ ކަމުގެ އިޝާރާތެއް ޒީނަތު ވަނީ ދީފައެވެ.\n"އިއްޔެ ނިއުމާ ދިޔައީ، މާލޭގެ ޑޮކްޓަރުންނަށް ވެސް އެކި ފަހަރު މަތިން ދެއްކި، އެކަމަކު ރަނގަޅު ވާގޮތެއް ނުވީމަ އަނެއްކާ ވެސް ބޭރަށް ދިޔައީ،" ނިއުމާގެ އެންމެ ފަހު "ނިވައިރޯޅި"ގެ ޕްރޮޑަކްޝަން މެނޭޖަރު ކަން ވެސް ކުރަމުން އަންނަ ޒީނަތު ކިޔައިދިނެވެ.\nމީގެ ކުރިން މާލޭގެ އިތުރުން އަވަށްޓެރި ސްރީ ލަންކާގެ ހޮސްޕިޓަލަކަށް ވެސް ނިއުމާ ވަނީ ޑޮކްޓަރަށް ދައްކާފައެވެ.\nއިތުރަށް ވާހަކަ ދައްކަމުން ޒީނަތު ބުނީ، މިއަދު ޑޮކްޓަރަށް ދެއްކުމުގެ ކަންކަން ފަށާނެ ކަމަށް، ނިއުމާ ބުނި ކަމަށެވެ. ނިއުމާ ދައްކަނީ ބެންކޮކްގެ ކޮން ހޮސްޕިޓަލަކަށް ކަމެއް އެނގިފައެއް ނުވެއެވެ.\n"ނިވައިރޯޅި"ގެ ޝޫޓިން ނިމި މިދިޔަ މަހުގެ 15 ވަނަ ދުވަހަށް ފުރަތަމަ ފިލްމު އަޅުވަން ތާވަލްކޮށްފައި އޮއްވާ ނިއުމާ ރޯގާ ޖެހި އަޑު ގެއްލުމުގެ ސަބަބުން ފިލްމަށް އަޑު ނޭޅިގެން ޖެހުނީ ފިލްމު އެޅުވުން ފަސް ކުރާށެވެ. މިހާރު އެ ފިލްމު އެޅުވުމަށް ހަމަޖެހިފައިވަނީ އަންނަ އަހަރުގެ ޖެނުއަރީ ތިން ވަނަ ދުވަހުއެވެ.\nއަޑުގެ ބޭސްފަރުވާއަށް މިވަގުތު ބެންކޮކްގައި ހުރި ނިއުމާ ފަރުވާއަށް ފަހު އެނބުރި ރާއްޖެ އައުމަށް ހަމަޖެހިފައިވަނީ މި މަހުގެ 12 ވަނަ ދުވަހު ކަމަށް ޒީނަތު ބުންޏެވެ.\n"މާމުއި"ބެލުމުގެ ފަހު ފުރުސަތު ހުޅުވާލައިފި\n"މާމުއި" ލ އަތޮޅަށް\n"އިޝްގް ވިޝްގް"ގެ ސީކުއަލްގައި ސާރާ


30 ޖުލައި 2021 - 11:54 0\nރާބޯ އެކުވެރިޔާ ދޫކޮށްލާނީ ހެއްޔެވެ؟ ނުވަތަ އޭނާއާ މަޑުމަޑުން ދުރަށް ޖެހޭނީ ހެއްޔެވެ؟ އޭނާއަށް ނަސޭހަތްދޭނީ ހެއްޔެވެ؟ ނުވަތަ އޭނާ ފަލީހަތްކޮށް ބޭޒާރުކުރާނީ ހެއްޔެވެ؟ ޓްވީޓަކުން އޭނާއަށް ބަވާލާނީ ހެއްޔެވެ؟ ފިޔަވަޅެއް އެޅުމުގެ ކުރިން އުފައްދަންޖެހޭ ސުވާލުތަކެކެވެ. ޝަރުއީގޮތުން ކަން އޮތްގޮތް ބެލުން މުހިންމު ކަންތައްތަކެކެވެ.\nއަހަރެމެންނަކީ މުސްލިމުންކަމަށްވާތީ ވަރަށް ފަސޭހަ މަގެއް އަހަރެމެން ކުރިމަތީގައި އޮވެ އެވެ. އެއީ އަޙްޒާބު ސޫރަތުގެ 21 ވަނަ އާޔަތުން ފެންނާން އޮތް މަގެވެ. އެއާޔަތުގައިވެ އެވެ.\n"ހަމަކަށަވަރުން ﷲ ގެ ރަސޫލާގެ ކިބައިގައި، ތިޔަބައިމީހުންނަށް ރިވެތިވެގެންވާ ނަމޫނާއެއް ވެ އެވެ. (އެއީ) ﷲގެ ދަރުމައާއި، އާހިރަތުގެ ސަވާބަށް އެދޭ، އަދި ގިނަގިނައިން ﷲ ހަނދުމަކުރާ މީހަކަށެވެ."\nކަންމިހެން އޮތުމުން ބޮޑެތި ފާފައިގެ އަހުލުވެރިންނާއެކު މާތް ނަބިއްޔާ މުއާމަލާތުކުރެއްވި ދެ ތިންހާދިސާއަކަށް ބަލާލުން މުހިންމުކަމުގައި ދެކެމެވެ. މާތް ﷲ ރުއްސުންލެއްވި އަބޫހުރައިރާ ރިވާކުރައްވަ އެވެ. ތިމަންމެން މާތް ނަބިއްޔާގެ އަރިހުގައި މަޖިލީސްކޮށްކޮށް ތިއްބައި މީހަކު އައިސް ގޮވާލި އެވެ. އޭ ﷲ ގެ ރަސޫލާ އެވެ. ތިމަންނާ ހަލާކުވެއްޖެ އެވެ. ހަދީސް ކުރެއްވި އެވެ. ކަލޭގެ ކިބައިގައި ވަނީ ކޮން ކަމެއްހެޔެވެ؟ އޭނާ ބުނެފިއެވެ. ތިމަން ރޯދައަށް ހުރެ އަނބިމީހާއާ ޖިމާއުވެވުނީ އެވެ. އެހިނދު ހަދީސް ކުރެއްވި އެވެ. މިނިވަންކުރާނެ އަޅަކު އެބަހުރި ހެއްޔެވެ؟ އޭނާ ބުންޏެވެ. ނެތެވެ. ހަދީސް ކުރެއްވިއެވެ. ވިދިވިދިގެން ދެމަސް ދުވަހު ރޯދަ ހިފޭނެ ހެއްޔެވެ؟ އޭނާ ބުނެފި އެވެ. ނޫނެކެވެ. ހަދީސް ކުރެއްވި އެވެ. ފަސްދޮޅަސް މިސްކީނުންނަށް ކާންދެވޭނެ ފަދަ އެބަހުރި ހެއްޔެވެ؟ އޭނާ ބުނެފިއެވެ. ނެތެވެ. ހަދީސް ކުރެއްވިއެވެ. އިށީންނާށެވެ.\nދެން އެގޮތުގައި މަޖިލިސް ހިނގަމުންދަނިކޮށް ބޮޑުސިންގާ ކަދުރު ވަށިގަނޑެއް ރަސޫލާގެ އަރިހަށް ގެނެވިއްޖެ އެވެ. އެހިނދު ހަދީސް ކުރެއްވި އެވެ. އެއްކަލަ ސުވާލުކުރި މީހާ ކޮބާ ހެއްޔެވެ؟ އެމީހާ ބުނެފި އެވެ. އަހަންނެވެ. ހަދީސް ކުރެއްވި އެވެ. މި ކަދުރު ހިފައިގެން ގޮސް ސަދަގާތްކުރާށެވެ. ދެން އެމީހާ ބުންޏެވެ. އޭ ﷲ ގެ ރަސޫލާއެވެ. ތިމަންނާއަށްވުރެ ފަގީރު މީހަކު ވޭ ހެއްޔެވެ؟ ﷲ ގަންދީ ބުނަމެވެ. މިރަށުގައި ވާހާ ތަނެއްގައި ތިމަންނާގެ އާއިލާއަށްވުރެ ފަގީރު އެހެން ބަޔަކު ނުވެ އެވެ. ދެން މާތް ނަބިއްޔާ ވަރަށް ބާރަށް ހިނިފުޅުވެޑުވި އެވެ. ހަދީސް ކުރެއްވިއެވެ. މިއިން ކަލޭގެ އަހުލުންނަށް ކާންދޭށެވެ.\nމިއީ މާތްވެގެންވާ ރޯދަ މަހެއްގައި ރޯދައަށް ހުރެ އަނބިމީހާއާއި ޖިމާއުވެގެން ރޯދަ ގެއްލުވާލައިން އައި މީހާއާމެދު އަޅުގަނޑުމެންގެ ނަބިއްޔާ މުއާމަލާތްކުރެއްވި ގޮތެވެ. ބުނާ މީހަކު ބުނެފާނެ އެވެ. އެމީހަކީ ރަށްފުށުގެ އައުރާބީ އެކެވެ. އަޅުގަނޑަށް ފެނުނު ތަނުގައި ތައުލީމީ މިޒަމާނުގައި އެކަހަލަ އައުރާބީން މާގިނަ އެވެ.\nމާތް ﷲ ރުއްސުންލެއްވި އަބޫއުމާމާ ރިވާކުރައްވާފައި ވެ އެވެ. މާތް ނަބިއްޔާގެ އަރިހަށް ޒުވާނަކު އައިސް ދެންނެވި އެވެ. އޭ ﷲ ގެ ރަސޫލާ އެވެ. ތިމަންނާ ޒިނޭކުރުމަށް ހުއްދަދޭށެވެ. އެހިނދު އެތާގައި ތިބި މީހުން އޭނާއާ ދިމާއަށް އަޑުގަދަކޮށްގަތެވެ. މާތް ނަބިއްޔާ އޭނާ ކައިރިއަށް ގެންނަވާފައިވާ ބޭންދެވި އެވެ. ހަދީސް ކުރެއްވި އެވެ. ކޮއިގެ މަންމައާއެކު މީހުން ޒިނޭކުރުމަށް ލޯބިކުރަން ހެއްޔެވެ؟ ޒުވާނާ ދެންނެވި އެވެ. ނޫނެކެވެ. ހަދީސް ކުރެއްވި އެވެ. އެހެން މީހުންވެސް އެމީހުންގެ މަންމައިންނާ ޒިނޭކުރުމަށް ލޯތްބެއް ނުކުރާނެ އެވެ. ކަލޭގެ އަންހެންދަރިއާއެކު މީހުން ޒިނޭކުރުމަށް ލޯބިކުރަމު ހެއްޔެވެ؟ ދެންނެވި އެވެ. ނޫނެކެވެ. ހަދީސް ކުރެއްވި އެވެ. އެހެން މީހުންވެސް އެމީހުންގެ ދަރިންނާއެކު މީހުން ޒިނޭކުރުމަކަށް ލޯތްބެއް ނުކުރާނެ އެވެ. މިގޮތަށް މާތް ނަބިއްޔާ އެޒުވާނާއާ ސުވާލުކުރަމުން ގެންދެވި އެވެ. ކޮންމެ ސުވާލަކަށް ޒުވާނާ ދެމުންދިޔަ ޖަވާބަކީ ނޫނެކޭ އެވެ. އެންމެ ފަހުން އެޒުވާނާއަށް މާތް ނަބިއްޔާ ދުއާކޮށްދެއްވި އެވެ. އޭ ހައްދަވާ ބޮޑުކުރެއްވި ރަސްކަލާކޮ! މީނާގެ ފާފަ ފުއްސަވައި ހިތް ތާހިރު ކުރައްވައި، އޭނާގެ ލަދުވެތި ގުނަވަންތައް ރައްކާތެރިކޮށްދެއްވާށި އެވެ. އެޒުވާނާ އެފަދަ ކަމަކައިގެން އޭގެ ފަހުން ނޫޅޭކަމުގައި ވިއެވެ.\nމައުލޫގެ މަތީން ހަނދާނެއް ނުނެތެ އެވެ. މައުލޫއަކީ ރާބޯ އެކުވެރިޔާއާ މުއާމަލާތުކުރާނެ ގޮތެކެވެ. ބަނގުރާ ބުއިމަކީ ބޮޑުފާފައެކެވެ. އިސްވެދިޔަ ދެ ހާދިސާއިން ބޮޑުފާފައިގެ އަހުލުވެރިންނާ މުއާމަލާތުކުރަންވީ ގޮތުގެ މިސާލެއް ނުލިބޭތޯ އެވެ. ފުރަތަމަ ހާދިސާގައި ވެސް މާތް ނަބިއްޔާ މުއާމަލާތުކުރެއްވީ ބޮޑުފާފައަކަށް އަރައިގެންފައި އައި މީހަކާ އެވެ. މިހާދިސާގައި މުއާމަލާތުކުރެއްވީ ބޮޑުފާފައެއް ހުއްދަކޮށްދިނުމަށް އެދުނު މީހަކާ އެވެ.\nރާބޮއިގެން ހުރި މީހާއަށް އަދަބުދިނުމުގައި އޭނާއަށް ލައުނަތްހުރިކަމަށް ބުނެ ނުބައި ބަސްތައް ކިޔުން މާތް ނަބިއްޔާ ނަހީކުރެއްވިކަމަށް ބުޚާރީ ރިވާކުރައްވަ އެވެ. އަދި މާތް ނަބިއްޔާ އެފަދަ އެއް ހާދިސާއެއްގައި ހަދީސް ކުރެއްވި އެވެ. އޭނާއަށް ލައުނަތް ނުދޭށެވެ. ތިމަންކަލޭގެފާނަށް އެނގިވަޑައިގަންނަވާ ގޮތުގައި އޭނާއަކީ ﷲ އާއި އެކަލާނގެ ރަސޫލާދެކެ ލޯބިވާ މީހެކެވެ. މާތް ﷲ އާއި އެކަލާނގެ ރަސޫލާ ދެކެ ލޯބިވާ މީހަކު ވެސް ބޮޑުފާފައެއް ކޮށްފާނެކަމަށް މި ހަދީސުން ވަރަށް ފުރިހަމައަށް ދަލީލު ލިބެ އެވެ. އަދި ހަމަ އެހެންމެ މީހެއްގެ ފަރާތުން ފެންނަ ބޮޑުފާފައަކާ މަތިކޮށް އޭނާގެ އީމާންކަން ތިމާގެ އީމާންކަމާއި އަޅާކިޔުން ހުއްދަވެގެންނުވާނެކަމަށް ވެސް މިކަމުން ދަލީލު ލިބެ އެވެ. މީހެއްގެ ތަގުވާއާއި އިހްލާސްތެރިކަމާއި ތައުބާގެ މިންވަރު ކަނޑައެޅުއްވުން އޮތީ މާތް ﷲ އަށެވެ.\nތިރުމިޛީ ރިވާކުރައްވާފައިވެ އެވެ. މާތް ނަބިއްޔާ ހަދީސް ކުރެއްވި އެވެ. ކޮންމެ އާދަމުގެ ދަރިޔަކީ ގިނަގިނައިން ކުށްކުރާ މީހެކެވެ. އެންމެ ހެޔޮ ކުށްވެރިންނަކީ ތައުބާވާ މީހުންނެވެ. ނިސާއު ސޫރަތުގެ 27 ވަނަ އާޔަތާއި 28 ވަނަ އާޔަތަށް ވިސްނާލުން މުހިންމެވެ.\n"އަދި ﷲ އިރާދަކުރައްވަނީ، ތިޔަބައިމީހުންގެ މައްޗަށް ތައުބާލެއްވުމަށެވެ. އަދި އަމިއްލަ އެދުންތަކަށް ތަބާވާ މީހުން އެދެނީ (ހައްގު މަގު ފިޔަވައި ބާތިލުގެ މަގަށް) ބޮޑުވެގެންވާ ލެނބުމަކުން ތިޔަބައިމީހުން ލެނބިގަތުމަށެވެ. ﷲ އިރާދަކުރައްވަނީ، ތިޔަބައިމީހުންނަށް ލުއިކޮށް ދެއްވުމަށެވެ. އަދި، އިންސާނާ ހައްދަވާފައިވަނީ، (އެދުންތަކުގެ ކުރިމަތީގައި) ނިކަމެތިވެގެންވާ މީހެއް ކަމުގަ އެވެ.\nކަންމިހެން އޮތް ނަމަވެސް އެއްވެސް ފާފައަކާމެދު ފަހުރުވެރިވެ ވާހަކަދައްކައި ހެދުމީ އެއްވެސް މީހަކަށް ހުއްދަވެގެންވާނެ ކަމެއް ނޫނެވެ. އަދި ބޮޑެތި ފާފަތައް ހުއްދަކޮށްގަނެ ނުވަތަ ފާފަތަކުން ދުރުހެލިވުމަކީ އެއްވެސް ކަހަލަ ސީރިއަސްކަމެއް ނެތް ކަމެއްގެ ގޮތުގައި ދޭހަވާނެ ފަދައިން ބަސްބުނެ އަމަލުކުރުން އެއީ އެއްވެސް ގޮތަކުން ހުއްދަވާނެ ކަމެއް ނޫނެވެ. ވަކީން ހާއްސަކޮށް އެމީހަކީ މުޖުތަމައުގައި ބަސްވިކޭ ނުވަތަ އާންމުންގެ ގިނަ މީހުން ތަބާވާ މީހެއްނަމަ އެމީހެއްގެ ބުނުންތަކާއި އަމަލުތަކުގައި އިތުރަށް ހުށިޔާރުވާންޖެހެ އެވެ. އަދި އެފަދަ ހާލަތްތަކުގައި އިލްމުވެރިން ބަސް ނުބުނެ ތިބެންޖެހޭނެކަމަށް ގަބޫލުކޮށްގެން ހުރުމަކީ ކުރެވިގެންވާނެ ކަމެއް ނޫނެވެ. ހަމަ މިޔާއެކު އެއްވެސް މީހަކު ސިއްރުން ކުރަމުން އައި ފާފައެއް ބޭޒާރުކޮށް އެމީހަކަށް މަލާމާތްކޮށް، ލަދުގެންނެވުމުގެ ގޮތުން ފޮށި، ތައުބާއަކަށް އަމިއްލަ މާނަދިނުމަކީ ކުރެވިގެންވާނެ ކަމެއް ނޫނެވެ. އެއީ ދީން އެނގިހުރި މީހެއްގެ ހައިބަތާ އެކަށޭނަ ކަމެއްވެސް ނޫނެވެ.


Ras Online - ސަފާރީ ކޭސް: ހެކި ނެތްކަމަށްބުނެ ދައުވާ ނުކުރަން ނިންމައިފި\nސަފާރީ ކޭސް: ހެކި ނެތްކަމަށްބުނެ ދައުވާ ނުކުރަން ނިންމައިފި\nޕްރޮސެކިއުޓާ ޖެނެރަލް (ޕީޖީ) ހުސައިން ޝަމީމް\nހުޅުމާލޭ ސަރަހައްދުގައި އޮތް ސަފާރީއެއްގައި ބިދޭސީ އަންހެނަކަށް ޖިންސީ ގޯނާ ކުރި ކަމަށް ތުހުމަތުކުރެވޭ މައްސަލާގައި ހައްޔަރުކުރި ތިން މީހުންގެ ތެރެއިން ދެ މީހުންނަށް ދައުވާ ނުކުރަން ނިންމާފައިވާ ކަމަށް ޕްރޮސެކިއުޓާ ޖެނެރަލް (ޕީޖީ) އޮފީހުން ބުނެފިއެވެ.\nޕީޖީ އޮފީހުން މިއަދު ބުނީ، ސަފާރީއެއްގައި ކެންޏާ އަންހެނަކަށް ޖިންސީ ގޯނާ ކުރި މައްސަލައިގައި ދައުވާ ކުރަން ފޮނުވި ތިން މީހުންގެ ތެރެއިން ދެ މީހެއްގެ މައްޗަށް ދައުވާ ކުރަން ބޭނުންވާ ހެކި ނެތިގެން ދައުވާ ނުކުރަން ނިންމާފައިވާ ކަމަށެވެ.\nއެ ދެމީހުނަށް ދައުވާ ނުކުރާނެކަން ޕީޖީ އޮފީހުގެ މީޑިޔާ އޮފިޝަލް ކަށަވަރުކޮށްދެއްވި ނަމަވެސް، އެ މީހުންގެ ވަނަވަރެއް އޭނާ އަދި ޕީޖީ އޮފީހުން ވެސް ހާމައެއް ނުކުރެއެވެ.\nތިން މީހުންގެ ތެރެއިން ދެމީހެއްގެ މައްޗަށް ދައުވާ ނުކުރަން ނިންމުމުން ދެން މިމައްސަލައިގައި ދައުވާ ކުރަނީ ލ. ގަން، ތުނޑި، ނޫރާންގެ، އަބްދުﷲ ޝާންގެ މައްޗަށެވެ.\nމި މައްސަލައިގައި ދައުވާކުރަން ހުށަހަޅާފައިވަނީ ހުޅުމާލެ މެޖިސްޓްރޭޓް ކޯޓަށް، މި މަހު6ގައެވެ.\nހުޅުމާލެ ކައިރީގައި އަޅާފައި އޮތް ސަފާރީއެއްގައި ކެންޔާގެ އުމުރުން 27 އަހަރުގެ އަންހެނަކަށް ޖިންސީ ގޯނާކުރި މައްސަލައެއް ފުލުހުންނަށް ހުށަހަޅާފައި ވަނީ ހުސްވި އަހަރުގެ ޖޫން މަހުގެ 27 ވަނަ ދުވަހުގެ ފަތިހުއެވެ.\nމި މައްސަލައިގެ ތަޙްޤީޤަށް ނުފޫޒު ފޯރުވާ ކަމަށް ބުނެ ބޮޑެތި ފާޑުކިޔުންތަކެއް ސަރުކާރަށް އަމާޒުވިއެވެ.\nމި މައްސަލައިގައި ހިމެނެނީ "ރޯޔަލް" ބައެއް ކަމަށް ބުނެ މި މައްސަލައިގައި އިންސާފު ލިބޭނެ ކަމާ މެދު ގިނަ ބަޔަކު ސުވާލު އުފައްދައެވެ. އަދި ވިކްޓިމް އޭނާގެ ގައުމަށް ފުރުވާލާފައި މައްސަލައިގެ ހެކި ހޯދަނީ ކިހިނެއްތޯ ބުނެ ވެސް ގިނަ ބަޔަކު ސަރުކާރަށާއި ޕީޖީ ޝަމީމަށް ސުވާލު އަމާޒުކުރެއެވެ.


Aa Variant Aia Eku HEOC Ah Ithuru Volunteer In Hoadhanee - Vaguthu\nއެޗްއީއޯސީގައި ބޭއްވި ބައްދަލުވުމެއްގެ ތެރެއިން ފޮޓޯ: ރައީސް އޮފީސް\nކޮވިޑް-19ގެ އައުވޭއިރިއެންޓް، އޮމިކްރޯން ރާއްޖެއިން ފެނުމާއެކު ހެލްތް އެމެޖެންސީ އޮޕަރޭޝަން ސެންޓަރު (އެޗްއީއޯސީ)އަށް ވޮލެންޓިއަރުން ހޯދަން ހެލްތް މިނިސްޓްރީން އިއުލާންކޮށްފިއެވެ.\nމިނިސްޓްރީން ކޮށްފައިވާ އިއުލާނެއްގައި ބުނީ ގްރޭޓާ މާލެ ސަރަހައްދުގައި ކުރެވޭ މަސައްކަތުގައި ވޮލަންޓިއަރުންގެ ގޮތުގައި މަސައްކަތް ކުރެއްވުމަށް ޝައުގުވެރިވާ ފަރާތްތަކަށް ފުރުސަތު ހުޅުވާލާ ކަމަށެވެ. ޝައުގުވެރިކަން ހުރި ފަރާތްތަކުން އޮންލައިންކޮށް ފޯމް ފުރިހަމަ ކުރުމަށް ފަހު ފޮނުވަން މިނިސްޓްރީން ވަނީ އެދިފައެވެ.\nއެޗްއީއޯސީން ބުނެފައިވާ ގޮތުގައި ކޮވިޑްގެ ވޭދަނައިގެ އިތުރުވުމެއް އައިސް ރާއްޖޭގެ ހާލަތު ގޯސްވެއްޖެ ހިނދެއްގައި އެކަމަށް ތައްޔާރު ވާނީ މީގެ ކުރިން ލިބިފައިވާ ތަޖުރިބާގެ އަލީގައެވެ. އެގޮތުން ވޭދަނަތަކުގެ އަދަދު މައްޗަށް ގޮސްފާނެ ކަމަށް ބަލައި އެކްޓިވް ސަވައިލެންސްގެ ތެރެއިން ނެގޭ ސާމްޕަލްތަކުގެ އަދަދު އިތުރުކުރާނެ ކަމަށް އެޗްޕީއޭގެ މެޑިކަލް އޮފިސަރު ޑރ.ނަޒްލާ ރަފީގް ވަނީ ވިދާޅުވެފައެވެ.\nއޭނާ ވިދާޅުވި ގޮތުގައި ކޮވިޑްގެ ޓެސްޓިން ކެޕޭސިޓީ ރާއްޖޭގައި އެބަހުއްޓެވެ. ކޮވިޑްގެ ހާލަތު އެންމެ ގޯސްވެގެން ދިޔައިރުވެސް ދުވާލެއްގެ މައްޗަށް ކުރެވޭ އަދަދު މިހާރުވެސް ޓެސްޓުތައް ކުރެވޭނެ ކަމަށް ވިދާޅުވިއެވެ. މިދޔަ ޕީކްގައި ލިބުނު ތަޖުރިބާއިން، އެންމެ ގޯސް ހަލާތަށް ތައްޔާރުވުމަށް ގިނަ އުސޫލުތަކެއް ހެދިފައިވާ ކަމަށް އެޗްޕީއޭއީން މައުލޫމާތުދެއެވެ.\nއޮމިކްރޮން އެންމެ ފުރަތަމަ ފެނުނީ ދެކުނު އެފްރިކާއިން، މިދިޔަ މަހުގެ 25 ވަނަ ދުވަހުއެވެ. މިއާއެކު، ދެކުނު އެފްރިކާގެ ހަތް ގައުމެއްގެ މީހުން ރާއްޖެ އެތެރެވުން ވަނީ މިހާރު މަނާކޮށްފައެވެ. ރާއްޖެއިންވެސް މި ވޭރިއެންޓް ފެނިފައިވާކަން އެޗްޕީއޭއިން ވަނީ އިއްޔެ ހާމަކޮށްފައެވެ. ވޭރިއެންޓް ފެނުމާއި ގުޅިގެން އާއްމުކޮށްފައިވާ ގައިޑްލައިނާއި އެއްގޮތަށް އަމަލު ކުރުމަށް އެ އޮތޯރިޓީން ވަނީ ނަސޭހަތްތެރިވެފައެވެ.\nއެގޮތުން މާސްކް އެޅުމާއި، ގައިދުރުކަން ބެހެއްޓުމާއި، ބަލީގެ އަލާމަތްތައް ފެނިއްޖެނަމަ ފްލޫ ކްލިނިކަށް ދެއްކުމާއި، ވަކި ތަރުތީބެއް ނެތި ސުންކު ނަގާއިރު އެއްބާރުލުން ދިނުމާއި، އޮފީސް ތެރޭަގައިވެސް މާސްކް އެޅުމާއި، ދަތުރުފަތުރު ކުރުމުގައި ކަނޑައަޅާފައިވާ ގަވާއިދުތަކަށް ބޯލެނބުމާއި، ހަފްލާތަކާއި އިވެންޓްތަކުގައިވެސް ގައިޑްލައިންގައިވާގޮތުގެ މަތިން އަމަލުކުރުމަށްވެސް ވަނީ އެދިފައެވެ.\nޑިސެމްބަރު 7, 2021 11:43\nވަކިބަޔަކު މާލިއްޔަތު ކައި ހުސްކުރަނީ، ވޭރިއެންޓުގެ ފުރަގަހުގައި ތިބެ !\nޑިސެމްބަރު 7, 2021 16:51\nކޮވިޑެއްނެތް ތިތަން އުވާލަން ފެންނަނީ.


The Manhattan fish market Male' gai hulhuvaifi\nދަ މަންހަޓަން ފިޝް މާކެޓު މާލޭގެ ރެސްޓޯރެންޓުގެ މުވައްޒަފެއް ހިދުމަތް ދޭން ދަނީ -- އާއިމް ޒަމީރު | އަވަސް\nދުނިޔޭގެ މަޝްހޫރު ފްރެންޗައިޒް ބްރޭންޑެއް ކަމަށްވާ ދަ މަންހަޓަން ފިޝް މާކެޓުގެ ރެސްޓޯރެންޓްގެ އައުޓެލެޓެއް މާލޭގައި ހުޅުވައިފި އެވެ.\nދަ މަންހަޓަން ފިޝް މާކެޓުގެ އައުޓްލެޓެއް ހުޅުމާލޭގައި ވެސް ހިންގަ އެވެ. ދަ މަންހަޓަން ފިޝް މާކެޓު މާލޭގެ އައުލެޓް ހުޅުވާފައި ވަނީ ކުރީގެ އެމްއީއެސް ސްކޫލް ކައިރީގައި އިންޑިއާއިން ދިހަވަރަކަށް އަހަރުން އަޅައިދިން ހޮޓެލް ސްކޫލްގެ އިމާރާތުގެ ތިރީގަ އެވެ.\nދަ މަންހަޓަން ފިޝް މާކެޓު ރާއްޖޭގައި ހިންގާ ކުންފުނީގެ ވެރިޔާ، އިބްރާހިމް ނައީމް އަވަސް އަށް މިއަދު ވިދާޅުވި ގޮތުގައި މާލޭގައި ރެސްޓޯރެންޓް ހުޅުވާފައިވާއިރު، ރަނގަޅު ތަރުހީބެއް ވެސް މާލޭގައި ދަނީ ލިބެމުންނެވެ. އަދި ހުޅުމާލޭގެ ރެސްޓޯރެންޓެކޭ އެއް ފެންވަރަށް މިތަނުން ވެސް ހިދުމަތް ލިބޭނެ ކަމަށް ވެސް އޭނާ ވިދާޅުވި އެވެ.\nދަ މަންހަޓަން ފިޝް މާކެޓު މާލޭގެ ރެސްޓޯރެންޓް -- ފޮޓޯ: އާއިމް ޒަމީރު | އަވަސް\n"މަންހަޓަން މާލޭގެ ރެސްޓޯރެންޓުގެ މެނޫތަކަށް ކުޑަ ބަދަލެއް ގެނެސް ފުރިހަމަކޮށްފައި ވާނެ. އެހެންވެ ވަރަށް ބޮޑަށް ރަނގަޅުވެސް ވާނެ. އަގުތައް ވެސް ހުންނާނީ ރީޒަނަބަލް މިންވަރަކަށް،" ނައީމް ވިދާޅުވި އެވެ.\nދުނިޔޭގެ 11 ގައުމެއްގައި ހިންގަމުން ގެންދާ ދަ މަންހަޓަން ފިޝް މާކެޓުން ރާއްޖޭގައި ރެސްޓޯރެންޓެއް ހިންގަނީ ހުޅުމާލެ ސެންތްރޯ މޯލްގަ އެވެ. މަންހަޓަންގެ ރާއްޖޭގެ ރެސްޓޯރެންޓުން މި ބްރޭންޑުން ރަނގަޅު އާމްދަނީއެއް ލިބެ އެވެ. އަދި 2017 ވަނަ އަހަރު އެންމެ ރަނގަޅު އާމްދަނީއެއް ހޯދި އައުޓްލެޓަކަށް ވެސް ރާއްޖޭގެ އައުޓްލެޓް ހޮވިފައިވެ އެވެ.\nކެފޭ ރެސްޓޯރެންޓް ހެދިކާ


Azim Fayyaz ah: Kohfai huri vakkanthah engey | Mihaaru\nއާޒިމް ފައްޔާޒަށް: "ކޮށްފައި ހުރި ވައްކަންތައް އެނގޭ"\nއެމްޑީޕީގެ ޕީޖީލީޑަރު އަލީ އާޒިމް، އިކޮނޮމިކް މިނިސްޓަރު ފައްޔާޒަށް އޭނާ މިއަދު ނުސީދާގޮތެއްގައި ތުހުމަތުތަކެއް ކުރެއްވި.ފޮޓޯ:އަހުމަދު އަވްޝަން އިލްޔާސް/މިހާރު\n24 ނޮވެމްބަރ 2020 - 11:15\nޓޫރިޒަމްގެ ގާނޫނަށް ސަރުކާރުން ހުށަހެޅި އިސްލާހާ ގުޅިގެން އެމްޑީޕީގެ ޕާލަމެންޓްރީ ގްރޫޕްގެ ލީޑަރު އަދި ރައްޔިތުންގެ މަޖިލީހުގެ މެދު ހެންވޭރު ދާއިރާގެ މެމްބަރު އަލީ އާޒިމް އިކޮނޮމިކް މިނިސްޓަރު ފައްޔާޒް އިސްމާއީލަށް ބޮޑެތި ތުހުމަތެއް ކުރައްވައިފި އެވެ.\nޓޫރިޒަމާ ބެހޭ ގާނޫނަށް ސަރުކާރުގެ ފަރާތުން އިސްލާހަށް އަމިއްލަ އަށް ހުށަހެޅުއްވި އިސްލާހުގެ ބަހުސްގައި އާޒިމް ކުރެއްވި އެއް ތުހުމަތަކީ "ވައްކަންތަކެއް ކޮށްފައިވާ" ކަމަށެވެ. އޭނާ އެ ތުހުމަތު ކުރެއްވީ ފައްޔާޒުގެ ނަން ވިދާޅުނުވިޔަސް ފައްޔާޒްކަން އެނގޭ ގޮތަށެވެ.\nސަރުކާރުގެ ކުންފުނިތައް އިތުރުކުރަނީ އިކޮނޮމިކް މިނިސްޓަަރަށް ބާރުދޭން ކަމަށް މިދިޔަ އޮތް ޖަލްސާގައި ބުދަދުވަހު އާޒިމް ވިދާޅުވުމުން އެ ވާހަކަ އަށް ފައްޔާޒް ރައްދު ވެސް ދެއްވި އެވެ. ޓޫރިޒަމް ގާނޫނަށް އިސްލާހު ގެނައުމުގެ ބިލު މިއަދުގެ ޖަލްސާގައި މަޖިލީހުގެ ތަޅުމަަށް ހުށަހެޅުއްވުމަށް ފަހު ބަހުސް ކުރެއްވުމުގެ ފުރުސަތު ހޯއްދަވާފައި އާޒިމް ވިދާޅުވީ ސަރުކާރުގެ ފަރާތުން ބިލު ހުށަހެޅިޔަސް ރައްޔިތުންގެ މަންދޫބެއްގެ ހައިސިއްޔަތުން ކަންބޮޑުވުން އެބަހުރި ކަމަށެވެ.\nއޭނާ ވިދާޅުވީ ޓޫރިޒަމް އިންޑަސްޓްރީގައި މިހާރު ވެސް ސަރުކާރުގެ ދެ ކުންފުނި އޮތް އިރު އަނެއްކާ ވެސް ކުންފުންޏެއް އުފައްދާ ގޮތަށް ބިލުގައި ހިމަނާފައި ވަނީ ކީއްވެތޯ ސުވާލު އުފެދޭ ކަމަށެވެ. އެ މައްސަލައިގައި ފައްޔާޒަށް ފާޑުވިދާޅުވަމުން އާޒިމް ވިދާޅުވީ "ނޭނގޭ ގޮތަށް ވައްކަން ނުކުރެވޭނެ" ކަމަށާއި ކޮށްފައި ހުރި ވައްކަންތައް ވެސް އެނގިވަޑައިގަންނަވާ ކަމަށެވެ.\n"އަޅުގަނޑެއް ފަހަރެއްގައި ވެސް ނުބުނަން ވައްކަން ކުރަން މާމޮޅުވާނެއެކޭ ތިމަންނާ އަށް މިކަންކަން ކޮށްލެވިދާނޭ އެއްވެސް މީހަކަށް ނޭނގޭ އުސޫލުން. ނޫން ނުވެސް ކުރެވޭނެ. އެ ފުރުސަތެއް ވެސް އަޅުގަނޑުމެން ނުވެސް ދޭނެ. ވައްކަން ނޭނގޭ ގޮތަކަށް ވެސް ނުކުރެވޭނެ. އަޅުގަނޑުމެންނަށް އެނގޭ ކުރާ ވައްކަން ވެސް. އަޅުގަނޑުމެންނަށް އެބަހުރި އެކަންކަން ފެންނަން،" އާޒިމް ވިދާޅުވި އެވެ.\nއޭނާ ވިދާޅުވީ ކޮށްފައި ހުރި ކަމަށް އޭނާ އެ ވިދާޅުވާ ވައްކަމުގެ ވާހަކަ ނުދައްކަވަނީ މައްސަލަ ރީތިކޮށް ހައްލުކުރައްވަން އުއްމީދުކުރައްވާތީ ކަމަށެވެ.\n"އެެ ކަންތައްތައް އަޅުގަނޑުމެން ބޭނުންވާ ގޮތަށް ހައްލުނުކުރެވެންޏާ ދެން އޮންނާނީ އަޅުގަނޑުމެން ރީތިކޮށް މިތާ ކިޔައިލަދިނުން."\nއިކޮނޮމިކް މިނިސްޓަރު ފައްޔާޒް އިސްމާއީލް. އެމްޑީޕީގެ ޕީޖީ ލީޑަރު އަލީ އާޒިމް ފައްޔާޒަށް މިއަދު ތުހުމަތުތަކެއް ކުރެއްވި\n"އެމްްއެމްޕީއާރުސީ ފަދަ ވައްކަމަކަށް މަގުފަހިކުރަނީތޯ"\nއާޒިމް ވިދާޅުވީ އާއްމުންގެ ވިޔަފާރީގެ ތެރެއަަށް ސަރުކާރުން ވަންނަން ކުންފުންޏެއް ހެދުމަކީ އެ ސިނާއަތުގެ މަންފާގައި އަތްއެޅުން ފަދަ ކަމެއް ކަމަށެވެ. ޓޫރިޒަމަކީ ރަން ބިސްއަޅާ ކުކުޅު ކަމަށް ވަންޏާ ސަރުކާރުން އެ ވިޔަފާރީގެ ތެރެއަށް ވަނުމަކީ "ކުކުޅުގެ ފޫކޮޅުގައި އަތް އެޅުން" ކަމަށް އޭނާ ސިފަކުރެއްވި އެެވެ.\n"ބިހެއް ނާޅާގޮތަށް އަތް އަޅަން މިއުޅެނީ،" އޭނާ ވިދާޅުވި އެވެ.\nޓޫރިޒަމް ޕްރޮމޯޓްކުރަން އުފެއްދި ކުންފުނި އއެމްއެމްޕީއާރުސީގެ ތެރެއިން ކުރީ ސަރުކާރުގެ ދުވަސްވަރު ހިންގި ބޮޑު ޚިޔާނާތަކީ އޭނާ ވިދާޅުވިގޮތުގައި ކުކުޅުގެ ބަނޑުގައިހުރި ބިސް އެއްފަހަރާ ނެގުން ކަަހަލަަ ކަމެކެވެ.\n"އެހެންވީމާ މިއަދު އަޅުގަނޑުމެން އެބަ ބަލައިލަން ޖެހޭ އެމްއެމްޕީއާރުސީ ފަަދަ އަނެއް ވައްކަންކުރަން ވެގެން ތައްޔާރުކޮށްފައި އޮތް ބާބެއްތޯ މިއީ؟" އާޒިމް ސުވާލުކުރެއްވި އެވެ.\nއާޒިމް ވިދާޅުވީ ބިލުގައި ހުރި އެފަދަ ކަންތައްތަކާ މަޖިލީހުގެ މެމްބަރުން ވިސްނަވަން ޖެހޭނެ ކަމަށެވެ.\nޓޫރިޒަމްގެ ގާނޫަނަށް ގެންނަ އިސްލާހަކީ އެ ބިލް ގާނޫނަކަށް ވުމުން ސަރުކާރަށް އާމްދަނީ ލިބޭނެ ބިލަކަށް ވާތީ މަސައްކަތްކުރުމަށް ޓަކައި ރައްޔިތުންގެ މަޖިލީހުގެ މުޅި މަޖިލީހުގެ ކޮމިޓީ އަށް އާޒިމް އެ ބިލް ހުށަހެޅުއްވި އެވެ. އޭނާގެ ހުށަހެޅުއްވުމަށް ޖަވާބު ދެއްވަމުން ރިޔާސަަތުން މަޖިލީހުގެ ރައީސް މުހައްމަދު ނަޝީދު ވިދާޅުވީ ބަޖެޓް ކޮމިޓީން ބަޖެޓް ދިރާސާކޮށް ނިންމާފައި ވަނީ އެ ބިލު ގާނޫނަކަށް ވުމުން ލިބޭ އާމްދަނީ ހިމަނައިގެން ކަމަށެވެ. އެހެންވެ އެ ބިލްގެ މަސައްކަތް އަވަހަށް ނިންމެވުމަކީ އަމާޒެއް ކަަމަށް ވިދާޅުވި އެެވެ.\nއެމްޑީޕީ އިގްތިސާދު ދިވެހި ސަރުކާރު ޓޫރިސްޓުން ޓޫރިޒަމް މެމްބަރު އަލީ އާޒިމް ފައްޔާޒް އިސްމާއިލް، އިކޮނޮމިކް މިނިސްޓަރު\n42 ކޮމެންޓް, 45 ރިއެކްޝަންސް\nމި ފައްޔާޒަށް ވަރަށް ބޮޑަށް ބަލަން ޖެހޭނެ! މީނަޔަކީ ވިޔަފާރި ކުރާ މީހަކަށް ވާތީ ވަރަށް އުޅޭނެ މީނަގެ މީސްމީހުން ލައްވާ ކުންފުނި ހައްދައިގެން ކޮންޓްރެކްޓް ކަހަލަ އެއްޗެތި ހޯދަން!\nމީތަ މިކިޔާ ހެޔޮވެރިކަމަކީ؟\nއަޅެ ފަހެ ނޫސް ވެރިން ވެއްޖެ އެއްނު މަޖްލިސް ތެރޭ މިހެން ދެކެވޭ ވާހަކަ ތައް އިންވެސްޓިގޭޓް ކުރަން. އެތާ ތެރޭ އެކަކު އަނެކާ ދިމާ ލައް ވަަގަށް ގޮވަނީ' ވަގައް ނެގީ ރައްޔިތުންގެ ލާރި. އޭސީސީ އާއި ފުލުހުންނަކަށް މިކަމެއް ނުވި ވިޔާ. މި އަހަރު ކުރީ ކޮޅުވެސް މަޖްލިސް ރައީސް ދެބެން ފިޔަވާ ދެން ހުރި ރައީސެއް ބުނި އެމްޑީޕީ އިން 24 މިލިއަން ރުފިޔާގެ ވައްކަމެއް ކޮށްފިޔޭ. އޭގެ ފަހުން އޭގެ އަޑެއް ބަޑެއް ނީވޭ.\nލަނޑަޔާ ވާނީ ލަނޑަޔާ ކަމަށް އާޒިމް ވިދާލުވިދޯ\nތިޔައީ އާކަމެއްނޫން ރީނދޫގުރޫޕަކީ ތިޔަފާޑުގެ ބައެއް އާޒިމްގެ ވާހަކައިންނާ ފައްޔާޒުގެ ވާހައިން ވެސް އިނގެނީ މިވެރިކަމުތެރެއިން ހެސްކިޔާފައި ވަށްކަންކުރާކަން ސުއައިބު ވެސްބުނި ފަދައިން ، ހަކުރު ކިލޯ 16 ރުފިޔާ މަސްދަޅު ކޭސް 1030 ރުފިޔާ ފުދޭބާ ؟\nމީހަކަށް ދޫކުރާނެ މީހަކު ނެތް ... ޖެހުނު ގޮތަކަށް ކޮޅުގޮހޮރަށް\nސަރުކާރުން ކޮންވިޔަފާރިޔަކައް ނުވަންނަނީ. އެމްޕީއެލުން އެބަ ޖޫގޯ ވެސް ވިއްކާ. އިންޑަސްޓުރިޔަލް ބޮޑު މަސައްކަތަކައް އިންވެސް ޓުކުރާކައް ނުކެރޭ. ނަރުދަމާ އެއް އަލަންޖެހުނައް މިގެން ނަނީ ލަންކާ ކުންފުންޏެއް، އިންޖީނުގެޔެއް އަލަންޖެހުނަސް މިގެންނަނީ ކޮންމެވެސް ބޭރުކުންފުންނެއް. ސަރުކާރުން ބިހާ އަލުވި ފިޔާ ވިއްކުން ހުއްޓާލާފަ ނިކަން ގައުމައް ފައިދާހުރި މަސައްކަތެއްކޮއްބަލަ.\nއެކަމު ބިހާ އަލުވި އަގުބޮޑުވީމަ ހުންނާތި ހާންތިވަނީއޭ ކިޔާފަ އަޑުގެ ކޮޅަށް ހަޅޭއްލަވަން\nފައްޔާޒު ވަކިކޮށްފައި މިނިސްޓަރުކަން އާޒިމަށް ދޭންވެއްޖެ. ކޮންމެ މީހަކުވެސް ބަލަނީ އަނެކަކުގެ ކަރަށް ފައިން އެރޭތޯ. ކޮންމެ މީހަކުވެސް އަމިއްލަ އެދުމުން ފޯވެފައި މިހުންނަނީ.\nއެއްބަޔަކު މާގިނައިން ކާތީ މައްސަލަ ޖައްސަނީ އެވެ. އަނެއް ބަޔަކަށް ގިނަ އިން ކާން ނުލިބޭތީ މައްސަލަ ޖައްސަނީ އެވެ.\nއިންޓެގްރިޓީ އޭ ކިޔާ އެއްޗެއް އޮންނަ ބަޔަކު ދައްކާ ވާހަކަ ނޫހުގައި ލިޔަން މިހާރު ނޫހުން ސަމާލުކަން ދޭން ނުވިސްނަވަންތޯ؟


Samaaluvey! Yuppe ge Namugai Club House gai Fake Id eh ސަމާލުވޭ! ޔޫއްޕެގެ ނަމުގައި ކްލަބް ހައުސްގައި ފޭކް އައިޑީއެއް – Huvadhoo News Samaaluvey! Yuppe ge Namugai Club House gai Fake Id eh Huvadhoo News\nސަމާލުވޭ! ޔޫއްޕެގެ ނަމުގައި ކްލަބް ހައުސްގައި ފޭކް އައިޑީއެއް\nމަޝްހޫރު ފިލްމީ ތަރި ޔޫސުފް ޝަފީޢު (ޔޫއްޕެ)ގެ ނަމުގައި ފޭކް އައިޑީއެއް ހަދައިގެން ކްލަބްހައުސް ތެރޭގައި މީހަކު ޖަރީމާތަކެއް ހިންގަމުން އަންނަކަމަށް ޔޫއްޕެ ބުނެފިއެވެ.\nޔޫއްޕެ ބުނާ ގޮތުގައި އޭނަގެ ފޮޓޯ އާއި ނަން ބޭނުންކޮށްގެން އެހެން މީހަކު ކްލަބް ހައުސްގެ ރޫމްތަކުގައި އުޅޭކަމުގެ މައުލޫމާތު ޔޫއްޕެއަށް ލިބިފައިވާ ކަމަށެވެ. އެހެންނަމަވެސް ކްލަބް ހައުސްގައި ޔޫއްޕެ ބޭނުންކުރާ ނަމުގެ ބަދަލުގައި އެމީހާ ބޭނުންކޮށްފައިވަނީ އެހެން ނަމަކާއި އެހެން ފޮޓޯއެއް ކަމަށް ޔޫއްޕެ މައުލޫމާތުދިނެވެ.\nކްލަބްހައުސްގައި ޔޫއްޕެ ބޭނުންކުރާ އަސްލު އައިޑީގައި ފެންނަން އޮންނަ ނަން ޖަހާފައިވަނީ Eupe Xaphyu މިހެންނެވެ. އަދި ޔޫސަރ އައިޑީގައި ބޭނުންކޮށްފައިވަނީ @eupe007 އެވެ.\n”ރޭގަ އަޅުގަނޑަށް މީހަކު ގުޅީ. އޭނަ ބުނީ އެމީހުން ހިންގަމުން ދިޔަ ރޫމަކަށް ވަން މީހެއްގެ ފޮޓޯއާއި ނަމުގައި އަޅުގަނޑު ހިމެނޭތީ އެ ގްރޫޕްގެ މޮޑަރޭޓަރުކަން ދިން ކަމަށާ، އެ ހިސާބުން އެ ގްރޫޕުގައި ތިބި މީހުންތައް އޭނާ (ފޭކް އައިޑީގެ މީހާ) ބޭރުކުރި ކަމަށް. އަޅުގަނޑަށް އެކަމަކު އެ ގްރޫޕްގެ ނަން އަހައެއް ނުލެވުނު.“ ޔޫއްޕެގެ ފޮޓޯއަކާއި ނަން ބޭނުންކޮށްގެން ފޭކް އައިޑީއެއް ހަދައިގެން އުޅޭ މީހާގެ މަޢުލޫމާތު ލިބުނު ގޮތް ހިއްސާކުރަމުން ޔޫއްޕެ ބުންޏެވެ.\nކްލަބް ހައުސްގައި އެއް ޔޫސާރ އައިޑީއިން ދެމީހުންނަށް ވަދެވޭނެ އުސޫލެއް ނޯންނާތީ ޔޫއްޕެގެ އަސްލު އައިޑީ ފާހަނގަ ކުރުމުގައި ސަމާލުވުމަށް ޔޫއްޕެގެ ފޭނުންނަށް ގޮވާލިއެވެ. ޔޫއްޕެ ހިމެނޭ ކްލަބްތަކުން ’ޔޫއްޕެ ޕްރޮޑަކްޝަންގެ ނަމުގައި ހަދާފައިވާ ކްލަބް’ގެ އެޑްމިން އަކީ ޔޫއްޕެކަން އެނގޭގޮތަށް ފެހި ކުލައިގެ ތަރިއެއް ހިމެނިފައިވާނެ ކަމަށާއި ކްލަބްހައުސް އަށް ޔޫއްޕެ ނޮމިނޭޓްކޮށްފައިވަނީ ލަވަކިޔުމުގައި މަޝްހޫރުކަން ހޯދަމުން އަންނަ އަލީފް ޢަލީ ކަމަށް ޔޫއްޕެ ވަނީ ބުނެފައެވެ.\nޔޫއްޕެގެ ފޭކް އައިޑީ ގެންގުޅޭ މީހާ ރޫމްތަކަށް ވަދެ، އެއްވެސް ވަރަކަށް ވާހަކައެއް ނުދައްކައެވެ. ނަމަވެސް ގްރޫޕްގެ މޮޑަރޭޓަރުކަން ލިބިއްޖެ ނަމަ އެ ރޫމެއްގެ ދުވަސް ދުއްވާލައެވެ. އެހެންކަމުން މިއީ ކްލަބްހައުސް ބޭނުންކުރާ ފަރާތްތަކުން ވަރަށް ބޮޑަށް ސަމާލުކަން ދޭން ޖެހޭ ކަމެއްކަން ޔޫއްޕެ ފާހަގަކުރެއެވެ.\nކްލަބް ހައުސް ޔޫސުފް ޝަފީއު


ވޯޓު އޮޅުވާލަން ސަރުކާރުން ދަނީ އެތައް މަސައްކަތެއް ކުރަމުން- ގުޅިފައިވާ ސިޔާސީ ޕާޓީތައް – Adhaalath Party\nވޯޓު އޮޅުވާލަން ސަރުކާރުން ދަނީ އެތައް މަސައްކަތެއް ކުރަމުން- ގުޅިފައިވާ ސިޔާސީ ޕާޓީތައް\nގުޅިފައިވާ ސިޔާސީ ޕާޓީތަކުން އިއްޔެ ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުން އެމްޑީޕީގެ ޗެއަރޕާސަންގެ ނައިބް އަލީ ނިޔާޒު ވިދާޅުވީ ރީރަޖިސްޓްރޭޝަން ޕްރޮސެސް ހިނގަނީ އިލެކްޝަންސް ކޮމިޝަން ތެރޭތޯ ނުވަތަ މުލިޔާގޭގަތޯ ޔަގީން ކުރައްވަން ބޭނުންފުޅުވާ ކަމަށެވެ. މުލިޔާގޭގައި ރީރަޖިސްޓްރީ ކުރުމުގައި އިލެކްޝަންސް ކޮމިޝަންގެ ބޭފުޅަކު ބައިވެރިވާކަމުގެ މައުލޫމާތުވެސް ލިބޭކަމަށް އޭނާ ވިދާޅުވިއެވެ. މިޕްރޮސެސް ހިނގާ ގޮތް ގާތުން ބަލަން ބޭނުންފުޅުވާކަމާއި، ހާމަކަން ބޮޑު ގޮތުގައި ކަންކަން ކުރުމަށް ނިޔާޒު ގޮވާލިއެވެ. އަދި މަކަރާއި އޮޅުވާލުމުން ކަންތައް ނުކުރެވޭނެ ކަމާއި، އެއްބާރުލުން ދޭނެ ފަރާތްތައް ހުރިހާ ދިމާލަކު އެބަހުރި ކަމުގެ ޔަގީންކަން އެބޭފުޅާ ދެއްވިއެވެ.\nއިންތިހާބު މޮނިޓަރ ކުރައްވަން ބޭރުގެ މީޑިޔާތަކުން އަންނަން ބޭނުންވާ ޖަރނަލިސްޓުން އެބަތިބި ކަމާއި އެބޭފުޅުންނަށް ހުރަސް އަޅަން އުޅޭ ކަމަށް ނިޔާޒު ވިދާޅުވިއެވެ. މިނިވަން ނޫސްވެރިކަން ހުއްޓުވާ ނުލާ މިކަމަށް ފުރުސަތު ފަހިކޮށްދެއްވުމަށްޓަކައި އަވަސް ފިޔަވަޅުތަކެއް އެޅުމަށް މީޑިއަރ ކައުންސިލާއި ބްރޯޑްކާސްޓިންގް ކޮމިޝަނަށް ހަރުކަށި އިބާރާތުން ގޮވާލެއްވިއެވެ.\nމި ބައްދަލުވުމުގައި ވާހަކަފުޅު ދައްކަވަމުން އެހެން ބޭފުޅުން ވިދާޅުވެފައިވަނީ ވޯޓު ގުނުމުގެ ނަމުގައި ޗައިނާއިން ވަކި ގޮތަކަށް ޕްރޮގްރާމް ކޮށްފައިވާ ޓެބްލެޓްތަކެއް ގެންނަން ޕްލޭން ކުރާ މައުލޫމާތުވެސް ލިބޭކަމަށެވެ. މިއީ ކަނޑައެޅިގެން ނަތީޖާ އަށް ނުފޫޒު ފޯރުވާ، ވޯޓު އޮޅުވާލަން ކުރާ ކަމެއްކަންވެސް ފާހަގަ ކުރެއްވިއެވެ. އަދި ބިރުދެއްކުމުގެ ގޮތުން ގިނަ އަދަދެއްގެ ބޭފުޅުން ދަނީ ވަޒީފާތަކުން ވަކި ކުރަމުން ކަމަށާއި، މި ބޭފުޅުންނަށް މިކަމުގެ އިންސާފު ހޯދަދޭނެކަމުގެ ޔަގީންކަން ވެސް ގުޅިފައިވާ ޕާޓީއެރުވިއެވެ. އަދި ވަޒީފާއިން ނަހަމަ ގޮތުގައި ވަކި ކޮށްފި ނަމަ، ނުވަތަ ވަކި ކުރަން ބިރު ދައްކާނަމަ ރިޕޯޓު ކުރެވޭނެ އޮންލައިން ޕްލެޓްފޯރމް އެއް މިހާރު ވާނީ ހުޅުވިފައި ކަމަށްވެސް މައުލޫމާތު ދެއްވިއެވެ.\nޕީޕީއެމްގެ ފަރާތުން މާލޭގައި ދިރިއުޅޭ ޒުވާން އެތައް ކުދިންނެއް ރީރަޖިސްޓްރީ ކުރައްވާފައި ރަށުގައިވެސް ވޯޓު ލެވޭނެކަމުގެ މައުލޫމާތު ދެމުންދާކަމާއި، އެއްވެސް ވަރަކަށް ރީރަޖިސްޓަރީ އެއްވެސް ރަށެއްގައި ނުކުރާ މީހުންގެ ނަމުގައިވެސް ރީރަޖިސްޓަރީ ކުރަމުންދާ ކަމުގެ މައުލޫމާތުވެސް ލިބޭކަން އެބޭފުޅުން ފާހަގަ ކުރެއްވިއެވެ. އަދި ހާއްސައެހީއަށް ބޭނުންވާ ކުދިން ލައްވާ ތަކުރާރުކޮށް ވޯޓު އެޅުއްވުމުގެ މަސައްކަތް ކުރުމަށް ރާވާކަމާއި ސަރުސާރުގެ މުވައްޒަފުނަށް ބިރުދއްކައިގެން ގަދަކަމުން ރައީސް ޔާމީނަށް ކެމްޕެއިން ކުރުވާ ކަމުގެ މައުލޫމާތުވެސް ލިބިގެން ދާކަމަށް ވިދާޅުވިއެވެ.


India Baehge Sababun Boatun Dhathuru Kuri Emmenah Refund Dheyn Jehijje - Vaguthu\nއިންޑިއާ ބައެއްގެ ސަބަބުން ބޯޓުން ދަތުރުކުރި އެންމެނަށް ރީފަންޑު ދޭން ޖެހިއްޖެ\nގިނަ ޢަދަދެއްގެ ފަސެންޖަރުންތަކެއް ދަތުރުކުރި ކްރޫޒްލައިނެއްގައި ދަތުރުކުރި އިންޑިއާ ބައެއްގެ ސަބަބުން އެއިން ދަތުރުކުރި އެނޫން އެންމެނަށް ޓިކެޓުގެ ރީފަންޑު ދޭން ޖެހިއްޖެއެވެ.\nސިންގަޕޫރުން ޔޫރަޕަށް ދަތުރުކުރަމުން ދިޔަ، "ވޮޔޭޖާސް އޮފް ދަ ސީ" ނަމަކަށްކިޔާ "ޕައިރެޓްސް އޮފް ތަ ރޮޔަލް ކެރީބިއަން"ގެ އެ ބޯޓުން ތިންހާހެއްހައި މީހުން ދަތުރުކުރިއިރު އޭގެތެރޭގައި 1300 އެއްހައި އިންޑިއާ މީހުން ތިބިކަމަށް ވެއެވެ. އެމީހުންނަކީ ކޮންފަރެންސަކަށް ދިއުމަށް ދަތުރުކުރި، އިންޑިއާގެ ދުންފަތް ކުންފުންޏެއްގައި މަސައްކަތްކުރާ ބައެއް ކަމަށް ވެއެވެ.\nއެ ބޯޓުން ދަތުރު ކުރި ބައެއް ފަރާތްތަކާއި ހަވާލާދީ ނޫސްތަކުގައި ބުނެފައިވަނީ، އިންޑިއާއަށް ނިސްބަތްވާ މީހުން ބޯޓުގެ ތެރޭގައި އުޅެމުން ދިޔައީ "ވަރަށް އަހުލާގު ދަށް"ކޮށް ކަމަށެވެ. އަދި ބޯޓުން ދަތުރުކުރި ޔޫރަޕަށް ނިސްބަތްވާ މީހުންނާއި ހުތުރު ބަހުން މުޢާމަލާތުކޮށް އެމީހުނަށް ފުރައްސާރަކުރުންފަދަ ކަންކަން އިންޑިއާއަށް ނިސްބަތްވާ މީހުންގެ ގުރޫޕުން ކޮށްފައިވާ ކަމަށްވެސް ބައެއް ފަރާތްތަކުން ވަނީ ބުނެފައެވެ.\n"އަހަރެމެން ދިޔައީ އުފާވެރި ޗުއްޓިއެއް ހޭދަކޮށްލުމުގެ ނިޔަތުގައި. އެކަމު އެމީހުން އުޅުނު ގޮތުން އެކަން ބަދަލުވެ އަހަރެމެން ތިބެން ޖެހުނީ ބިރުވެރި ކަމެއްގެ ތެރޭގައި. އިންޑިއާއަށް ނިސްބަތްވާ އެއިން ބައެއް ފިރިހެނުން އަހަންނާއި އަހަރެންގެ އަންހެން ދަރިފުޅު އަދި ރަހުމަތްތެރީންގެ ފޮޓޯ ނަގައި ޖިންސީ ފުރައްސާރަކޮށް އުޅުނު،" އެ ބޯޓުން ދަތުރުކުރި އޮސްޓްރޭލިއާގެ ފަތުރުވެރިއަކު ނޫސްތަކުގައި ބުނެފައި ވެއެވެ.\nބައެއް ރިޕޯޓްތަކުގަިއ ބުނެފައިވާގޮތުގައި އެ ބޯޓުން ދަތުރުކުރި އިންޑިއާއަށް ނިސްބަތްވާ މީހުން ވަނީ މުޅި ބޯޓު "ހިސޯރުކޮށް" އެއިން ދަތުރުކުރި އެހެން މީހުނަށް ދަތިތައް ކުރިމަތި ކުރުވާފައެވެ. އެގޮތުން ބޯޓުގެ ރެސްޓޯރެންޓާއި ޕޫލަށް ފޭބުމަށް އެހެން ބަޔަކަށް ފުރުސަތު ނުދީ ބިރު ދައްކަމުން ދިޔަ ކަމަށް އެފަރާތުން ބުނެއެވެ.\nމި ހާދިސާ އާއި ގުޅިގެން އެ ކްރޫޒްލައިނާ ހިންގާ ފަރާތުން ފަސެންޖަރުންގެ ކިބައިން މަޢާފަށް އެދިފައިވާއިރު، އެފަރާތުން ބުނީ ރޯޔަލް ކެރީބިއަން އިން އަބަދުވެސް އެންމެ ބޮޑު އިސްކަމެއް ދެނީ ފަސެންޖަރުންގެ ސަލާމަތާއި ރައްކާތެރި ކަމަށް ކަމަށެވެ. އަދި ބޯޓު ތެރޭގައި ހިނގާދިޔަ ކަންކަން ބަލައި ތަހުޤީޤު ކުރަމުންދާކަމަށްވެސް އެފަރާތުން ވަނީ ބުނެފައެވެ.\nމާބަނޑު މީހަކު ކޯމާގައި ދިހަ މަސް، ހޭއެރިއިރު ދަރިފުޅު "ބޮޑުވެއްޖެ"\nކައިވެނި ކުރަން ފިރިހެން މީހާ ދުފައިގެން ދިއުމުން ކައިވެނި ކެންސަލް\nއޮކްޓޯބަރ 20, 2018 23:18\nޢިންޑިޔާ މުޅި ދުނިޔެ އަށް އޮތް ވަބާ އެއް...\nއޮކްޓޯބަރ 21, 2018 03:13\nޢިންޑިއާ ގެ ބޮޑުވަޒީރު އުޅެނީ ދިވެހިބަހުން ޓްވީޓް ކުރެވޭތޯ !އަމިއްލަ ޤައުމުގެ އަޙްލާޤް ރަނގަޅު ކުރެވޭތޯ ބެލިއްޔާ ރަނގަޅެއްނު !\nއޮކްޓޯބަރ 21, 2018 09:39\nއޮކްޓޯބަރ 21, 2018 10:07\nއިްނކުރެޑިބަލް އިޑިއެޓްސް....ތި ދުނިޔެއަށް ވެރިވަމުން އަންނަ ވަބާއެއް....ތި ގައުމު އގުތިސޯދީ ގޮތުން މުއްސަނދި ވުމަކީ ދުނިޔޭގެ އެންމެނަށް ވެސް އޮތް ބިރެއް...އެކަން ހުއްޓުވަން ޖެހޭ!!! ސައިޒުގަ މައިތިރި ކުރުވުމަށް ޓަކާ!!\nއޮކްޓޯބަރ 21, 2018 11:56\nކޮން އަހްލާގެއް އޮންނާނީ. މީހުން މަރަންވެސް ޖެހިލުމެއްނުވާނެ. މޯދީވެސް އެހެރީނުން އެއްހާހައްވުރެން ގިނައިން މީހުން މަރާފަހުރި މީހެއް، މޯދީ ވެރިކަމުގައި އިންޑިޔާ މީހުންގެ އަހްލާގް ހުންނާނެގޮތް މިކަމުންވެސް ދޭހަނުވޭތަ؟\nއޮކްޓޯބަރ 21, 2018 13:32\nތިހަބަރު މޯދީއަށް ޓްވީޓް ކޮއްލަބަލަ\nއޮކްޓޯބަރ 21, 2018 18:56\nކޮބައިތަ ރިފަންޑް ދޭން ޖެހިފައި\nހުރިހާ ދިވެހިން އެއްބައިވާންޖެހޭ\nއޮކްޓޯބަރ 21, 2018 20:35\nމި ގައުމުގެ އެއްވެސް ގޮނޑުދޮށަކުން މިކަހަލަ ބަޔަކަށް ޖާގަ ދީގެން ނުވާނެ. އެ މީހުން ދިވެހިން ބޭރު ކުރާނެ، އަދި މިތަނަށް ވެރިވާނެ، މަލިކުން އަދިވެސް ފައިބާކަށް ނޫޅޭ.\nއޮކްޓޯބަރ 22, 2018 08:08\nރޭޕް އިންޑިއާ މީހުން ތި ބޯޓުތެރޭ ރޭޕް ކަންތައްގަނޑެއް ނުހިންގިކަން ލައްކަ ރަނގަޅުތާ.\nއޮކްޓޯބަރ 22, 2018 08:10\nއޭ ގެރިބޭ ކަލޭ ނިކަން މިތާ ހުރި ކޮމެންޓްތައް ކިޔާބަލަ. ދިވެހި ދަންނަމެއްނު.


Aharen Kurin Bollywood Gai Huree Baakee Vefai: Akshay\nއަހަރެން ކުރިން ބޮލީވުޑްގައި ހުރީ ބާކީވެފައި: އަކްޝޭ\n11 މަސް, 1 ހަފްތާ,4ދުވަސް, 12 ގަޑި, 34 މިނެޓް,7ސިކުންތު ކުރިން 3300ފަތޯނާ ފާއިޒް\nއަކްޝޭ ކުމާރަކީ މިހާރު ބޮލީވުޑަށް އާ ނަމެއް ނޫނެވެ. އެއީ މިއަދު ބޮލީވުޑްގެ އެންމެ އަގު ބޮޑު އެކްޓަރުން ލިސްޓުން އެންމެ ކުރިން ޖާގަވެސް ހޯދާފައިވާ ފަރާތެކެވެ. އަކްޝޭއަށް މިދިޔަ އަހަރު ވަނީ ބެސްޓް އެކްޓަރުގެ އެވޯޑްވެސް ލިބިފައެވެ.\nއަކްޝޭ އަކީ މިއަދު ބޮލީވުޑްގައި ކާމިޔާބު މީހެއް ނަމަވެސް، ކުރިން އޭނާގެ ފިލްމީ ހަޔާތަކީ ނާކާމިޔާބު ހަޔާތެކެވެ. އަކްޝޭ ވަރަށް ފަހުން ދިން އިންޓަރވިޔުއެއްގައި ބުނެފައި ވަނީ އޭނާ އަކީ ކުރިން ބޮލީވުޑްގައި "ބާކީ"ވެފައި ހުރި މީހެއް ކަމަށެވެ. އަކްޝޭ ބުނީ އޭރު ތަރިންނާއި މެދުގައި ކަންތައް ކުރީ އެތަރިއެއްގެ އެންމެ ފަހުގެ ފިލްމުގެ ކާމިޔާބީގެ މައްޗަށް ބިނާކޮށް ކަމަށެވެ.\n"އަހަރެން އޭރު ހުރީ ބާކީ ކޮށްފައި. އަހަރެން ހަނދާންވޭ އެހެން އެކްޓަރާ އެކީގައި "ޓޫ-ހީރޯ" ފިލްމެއް ކުޅުނުއިރު ކަން ދިމާވި ގޮތް. އަހަންނާއި އެކީގައި ދެން މަސައްކަތް ކުރި ތަރީގެ ފިލްމުތައް ކާމިޔާބުވިއިރު، އަހަރެންގެ ފިލްމުތައް އޭރު ނުހިނގާ. އަހަރުމެން ދެމީހުން ފިލްމުގައި ކުޅުނީ އެއްވަރުގެ ރޯލެއް. އެހެންނަމަވެސް އެމީހުން އޭނާއަށް ދިނީ ސޫޓް ރޫމެއް. އަހަރެންނަށް ދިނީ ސިންގަލް ރޫމެއް. އަދި އޭނާއަށް ރީތި ކާރެއްވެސް ދިން. އަހަރެން ކައިރީގައި ބުނީ ބަހުގައި އަންނާށޭ. " އަކްޝޭ ކިޔައިދިނެވެ.\nއަކްޝޭގެ ބޮލީވުޑްގެ ހަޔާތުގެ މާޒީ ހިތި ނަމަވެސް، މިއަދު އެކަން ވަނީ ބަދަލުވެފައެވެ. އަކްޝޭ ބުނީ އޭނާގެ ފިލްމުތައް ކާމިޔާބު ވާން ފެށުމުން އޭނާއާއި ދޭތެރޭގައި ފިލްމު އުފައްދާ މީހުން ކަން ކުރަމުން އައި ގޮތް ބަދަލުވާން ފެށި ކަމަށެވެ.\n" އަަހަރެންގެ ފިލްމުތައް ކާމިޔާބު ވާން ފެށުމުން، ބޮޑެތި ކޮޓަރިތައް ލިބެން ފެށި. އަދި ބައެއް ފަހަރު ބިޒްނަސް ކްލާސްގައި ދަތުރު ކުރުމުގެ ފުރުސަތު ލިބުނުއިރު، ފަސްޓް ކްލާސްގައިވެސް ދަތުރު ކުރަން ފުރުސަތު ލިބުނު." އަކްޝޭއާއި ދޭތެރޭގައި ފިލްމު އުފައްދާ ފަރާތްތައް އަމަލު ކުރަމުން އައި ގޮތް ބަދަލުވަމުން އައި ގޮތް ކިޔައިދެމުން އަކްޝޭ ބުންޏެވެ.\nއަކްޝޭ މިހާރު އަންނަނީ އޭނާގެ ފިލްމު "ޕެޑްމޭން"ގެ މަސައްކަތް ކުރަމުންނެވެ. މިމަހުގެ 25 ވަނަ ދުވަހު ރިލީޒް ކުރާ ފިލްމު ޕެޑްމޭންގައި އަކްޝޭގެ އިތުރުން ސޯނަމް ކަޕޫރާއި، ރާދިކާ އާޕްޓޭ ފެނިގެންދާނެއެވެ.


Salmaan Khan ge Varah Muhinmu Message Eh, Mulhi Dhuniye Ah - Vaguthu\nކޮވިޑް-19: މާލޭގެ ހޮސްޕިޓަލްތައް ފުރިދާނެ ކަމުގެ ބިރު ބޮޑުވަނީ! - 12 ގަޑިއިރު ކުރިން\nސަލްމާން ހާންގެ ވަރަށް މުހިންމު މެސެޖެއް، މުޅި ދުނިޔެއަށް\nބޮލީވުޑްގެ ކުޅަދާނަ ތަރި ސަލްމާން ހާން ވަރަށް މުހިންމު މެސެޖެއް މުޅި ދުނިޔެއަށް ދީފިއެވެ،\nއޭނާގެ އެންމެ ފަހުގެ ފިލްމު ރޭސް-3 އާއި ބެހޭ ގޮތުން މީޑިއާތަކަށް ދިން އިންޓަވިޔުއެއްގައި ނޫސްވެރިއަލކު ކުރި ސުވާލަކަށް ޖަވާބު ދެމުން ސަލްމާންހާން ބުނީ ފިލްމީ ތަރިއަކަށް ވުމަކީ ފަސޭހަ ކަމެއް ނޫން ކަމަށާއި އެކަމަކީ އެތަކެއް ވަގުތެއް އެކަމަށް ހޭދަވާ ބުރަ ކަމެއް ކަމަށެވެ. އަދި ސަލްމާން ހާން ބުނީ ފިލްމީތަރިއަކަށް ވުމަކީ ހަލުވާތަށްޓެއް ކާލުންހާ ފަސޭހަ ކަމެއް ނޫން ކަމުގައެވެ.\n"އަހަރެން ފެށީ އެންމެ ތިރިން. މިއަދު އަހަރެން މިހުރީ ބޮލީވުޑްގެ އެންމެ އުހުގައި. ފާއިތުވި އަހަރުތަކުގައި އަހަންނަށް އެތަކެއް ކަމެއް ދަސްވި. އަދި ވަރަށް ގިނަ ކަންކަން އެނގިގެން ދިޔަ" ސަލްމާންހާން ބުނެފައިވެއެވެ.\nމީގެ އިތުރުން ނާކާމިޔާބީއަކީ ތިމާގެ މޫނުބަލާ ލޯގަނޑު ކަމުގައި ނުހެދުމަށް ސަލްމާން ހާން ވަނީ ގޮވާލައިފައެވެ.\n"އަބަދު އެންމެންނަށް ކާމިޔާބީއެއް ނުލިބޭނެ. އަދި އެންމެންގެ ލޯތްބެއް އަބަދަކު ނުވެސް ލިބޭނެ. އަހަރެންވެސް މިހާ ހިސާބަށް އައިއިރު ދެރަވެ ހިތާމަ ކުރަން ޖެހޭ އެތަކެއް ކަމެއް ދިމާވި. އަދި ލަދުގަންނަ އެތަކެއް ކަމަކާއި ކުރިމަތިވި. ފުރަތަމަ އަހަރެން ފިލްމު ކުޅެން ނުކުތް ދުވަސްވަރު ވަރަށް ގިނަ މިހުން އަހަންނަނީ "އަންހެންދުޅާ" މީހެކޭ ނުވަތަ "ރަނޑެކޭ" ވެސް ބުނި. ނަމަވެސް މިއަދު އެ ހުރިހާ މީހުންވެސް އަހަންނަށް ކުރަނީ ތައުރީފް" ސަލްމާން ހާން ބުންޏެވެ.\nއަދި ދަންނަ މީހުންގެ ކައިރިން ކަންކަން އޮޅުން ފިލުވައި ނޭނގޭ ،ކަންކަން ދަސްކޮށް އަބަދުވެސް ކުރިއަށް ދެވޭނެ މަގެއް ހޯދުމަށް ސަލްމާން ހާން ވަނީ ގޮވާލައިފައެވެ.\nސަލްމާންއާއި ކައިވެނި ނުކުރެވުނު ސަބަބު ސޯމީ ހާމަކޮށްފި\nބިގްބޮސްގެ މި ހަފްތާގެ އެޕިސޯޑުގެ ޝޫޓިން ސަލްމާން ކެންސަކުރީ ކީއްވެ؟\nފިލުމު ''ކާގަޒް''ގައި ސަލްމާންގެ އަޑުން ޅެމެއް\nޖޫން 15, 2018 13:27


City akah badhalu kurumuge masaikaiy kuraairu, aanmu balithakah...\nސިޓީއަކަށް ބަދަލުކުރުމުގެ މަސައްކަތް ކުރާއިރު، އާންމު ބަލިތަކަށް ފަރުވާ ނުލިބޭ!\nއެއްވެސް ޚިދުމަތެއް ދާއިމީ ގޮތެއްގައި ނުލިބޭ\nހޮސްޕިޓަލުގެ ޖާގައިގެ ދަތިކަން ވަނީ ކުރިމަތިވެފައި\nނިމްސްއާއެކު ހަދާފައިވާ އެއްބަސްވުން ބާތިލްވުމާއެކު އަމަލީ މަސައްކަތް ފެށޭނެ\nކ. މާލެ 8 ފެބުރުއަރީ 2019 | ހުކުރު 16:47 3,051\nކުޅުދުއްފުށި ހޮސްޕިޓަލް - ޕީއެސްއެމް\nތަރައްގީގެ ދުވެލީގައި ރާއްޖެ ކުރިއަރަމުން އަންނައިރު، އަތޮޅު ތެރޭގެ ރަށްރަށުގެ ރައްޔިތުން އެރަށެއްގެ ތަރައްގީއަށް އަންނަނީ ބޮޑެތި ހުވަފެންތަކެއް ދެކެމުންނެވެ. އެރަށެއްގައި ހިންގާނީ ކޮން މަޝްރޫއުތަކެއްތޯ ބެލުމާއި، އެރަށެއްގެ ކުރިމަގަކަށް ބޭނުންވާ ގިނަ ކަންކަމުގައި ރައްޔިތުން ދަނީ ގުޅިގެން ވަކާލާތު ކުރަމުންނެވެ. އަދި ރަށްރަށުގެ ކައުންސިލުން ރައީސުލްޖުމްހޫރިއްޔާއާ، ސަރުކާރުގެ އެކިއެކި މުއައްސަސާތަކުގެ ވެރިންނާއި ބައްދަލުކޮށް، ގިނަ މަޝްވަރާތަކެއް ކުރަމުންދާ މަންޒަރު މިހާރު ދަނީ ފެންނަމުންނެވެ.\nއެގޮތުން ހދ.ކުޅުދުއްފުއްޓަކީ ފާހަގަކޮށްލެވޭ ރަށެކެވެ. އާބާދީގައި ދިހަ ހާސް މީހުން ހަމަވުމާއެކު އެރަށުގެ ކައުންސިލްއާ، އަތޮޅު ކައުންސިލުން ދަނީ ސަރުކާރާއި ގުޅިގެން ގިނަ މަސައްކަތްތައް ކުރަމުންނެވެ. ސިޓީއަކަށް ބަދަލުކުމުގެ މަސައްކަތް ކުރާއިރު، އެރަށުން ރައްޔިތުންނަށް ލިބެންޖެހޭ އެންމެ އަސާސީ ޚިދުމަތްތައް މިއަދާއި ހަމައަށްވެސް ނުލިބެއެވެ.\nއަތޮޅުތެރޭގައި އެންމެ ގިނަ ރައްޔިތުން ޚިދުމަތް ހޯދާ އެއް ހޮސްޕިޓަލްކަމަށްވާ ކުޅުދުއްފުށީ ރީޖަނަލް ހޮސްޕިޓަލުން އާންމު ބަލިތަކަށް ޚިދުމަތް ނުދެވޭ ވަރަށް ހާލަތު ދަށްވެފައިވުމީ ހިތާމަ ހުރިކަމެކެވެ. އެހޮސްޕިޓަލުން ހއ.ހދ އަދި ށ އަތޮޅުގެ ރައްޔިތުން ޚިދުމަތް ހޯދަމުންދާއިރު، ދުވާލެއްގެ މައްޗަށް 200 އަށްވުރެ ގިނަ މީހުން އެ ހޮސްޕިޓަލުގެ ޚިދުމަތް ހޯދައެވެ.\nއެހޮސްޕިޓަލްގެ ހާލަތާއި ބެހޭ ގޮތުން ކުޅުދުއްފުށީ ކައުންސިލްގެ ރައީސް އަބްދުއްލަތީފް ހަސަން ވިދާޅުވީ، ހޮސްޕިޓަލަކީ ޓާޝަރީ ފެންވަރުގެ ޚިދުމަތްދެވޭނެ ތަނަކަށް ހެދުމުގެ މަސައްކަތް ކުރަމުންދާ ކަމަށާއި، ސަރުކާރާއެކު އެކަމުގެ މަޝްވަރާތައް ކުރަމުންދާ ކަމަށެވެ. ނަމަވެސް އަމަލީ މަސައްކަތް ނުފެށެނީ އިންޑިއާގެ ނޫރުލް އިސްލާމް އިންޓަނޭޝަނަލް (ނިމްސް) ހޮސްޕިޓަލާއެކު ހަދާފައިވާ އެއްބަސްވުން އުވާލުމުގެ މަސައްކަތް އެއްކޮށް ނުނިމޭތީ ކަމަށާއި، މިމަސައްކަތް ނިމުމުން މަސައްކަތްތައް ފެށޭނެ ކަމަށް އޭނާ ވިދާޅުވިއެވެ.\nމީގެ އިތުރުން އަބްދުލްލަތީފު ވިދާޅުވީ، އާންމު ބަލިތަކަށް ފަރުވާދޭނެ ރަނގަޅު ނިޒާމެއް ކުޅުދުއްފުށީގައި ނެތް ކަމަށެވެ. އަދި އަންހެނުންގެ ޚާއްސަ ޑޮކްޓަރާއި، ކުޑަކުދިންގެ ޚާއްސަ ޑޮކްޓަރާއި، އެތެރެހަށީގެ ޚާއްސަ ޑޮކްޓަރުންވެސް ދާއިމީ ގޮތެއްގައި ރަށުގައި ނުތިބޭ ކަމަށާއި، އެއީވެސް ދުވަސްކޮޅުކޮޅުން ލިބޭ ޚިދުމަތްތައް ކަމަށެވެ.\nއޭނާ ވިދާޅުވީ ހޮސްޕިޓަލުން ޚިދުމަތެއްދޭ ކަމަށްވާނަމަ، ދާއިމީ ގޮތެއްގައި ޚިދުމަތް ދޭންޖެހޭ ކަމަށާއި، އެހެން ނޫންނަމަ އެކަމުގެ ތަކުލީފުތައް ރައްޔިތުން އުފުލަންޖެހޭ ކަމަށެވެ.\n"ވަރަށް ބޮޑު ދަތިކަމެއް މިއީ. ޑޮކްޓަރުން ނުތިބޭނެ އެއްވެސް އިރެއްގަ ހަމައަކަށް. ޑޮކްޓަރަކު ޗުއްޓީއަށް ދިޔައަސް ހޮސްޕިޓަލުން ޚިދުމަތް ނުލިބޭނެ. އެއްމަހު މާބަނޑު އަންހެނުން ސްކޭން ކުރުމުގެ ޚިދުމަތް ލިބިދާނެ. އެކަމަކު އަނެއް ދެމަހު އެޚިދުމަތް ނުލިބި ހިނގާދާނެ" އަބްދުލްލަތީފް ވިދާޅުވިއެވެ.\nކުޅުދުއްފުށީ ހޮސްޕިޓަލުން ރައްޔިތުންނަށް ލިބެންޖެހޭ ޚިދުމަތް އެންމެ އެކަށީގެންވާ ގޮތުގައި ނުދެވޭއިރު ތަނުގެ ޖާގައިގެ ދަތިކަންވެސް ވަނީ ކުރިމަތިވެފައެވެ. 1999 ވަނަ އަހަރު ހުޅުވި އެހޮސްޕިޓަލުގައި ޕްރައިވެޓް ރޫމްތައް މަދު އިރު، ކޮންސަލްޓޭޝަން ރޫމްތައް އިތުރުކުރުމަށް ބައެއް ޕްރައިވެޓް ރޫމްތައް ދަނީ ނަގަމުންނެވެ. މިއާއިއެކު ހޮސްޕިޓަލަށް ދިމާވެފައިވާ އެނދުގެ ދަތިކަން ވަނީ އިތުރުވެގެން ގޮސްފައެވެ.\nއަބްދުލްލަތީފު ވިދާޅުވީ، މިހާރު ހޮސްޕިޓަލް ހުރި އިމާރާތްވެސް ބޮޑުކުރެވޭނެ ޖާގައެބައޮތް ކަމަށާއި، ނިމްސްއިން އެއްބަސްވި ގޮތަށް މަސައްކަތް ކުރި ނަމަ މިއަދު މިމައްސަލައަށް ހައްލު ލިބޭނެ ކަމަށެވެ. ރައީސް ޔާމީންގެ ސަރުކާރުގައި 50 އަހަރަށް ކުޅުދުއްފުށީ ހޮސްޕިޓަލް ނިމްސްއާ ހަވާލުކުރީ 150 އެނދުގެ މަލްޓި ސްޕެޝަލިޓީ ޓާޝަރީ ހޮސްޕިޓަލެއްގެ ގޮތުގައި ތަރައްގީކޮށް ހިންގުމަށެވެ. ނަމަވެސް އެއްބަސްވުމާއި އެއްގޮތަށް ނިމްސްއިން އެއްވެސް މަސައްކަތެއް ކޮށްފައެއްނުވެއެވެ.\nމި ކަންކަން މިހެން ހުރި ނަމަވެސް ކުޅުދުއްފުށީ ރައްޔިތުން އުންމީދު ނަގައެއްނުލައެވެ. ހޮސްޕިޓަލްގެ މެނޭޖްމެންޓާއި ގުޅިގެން ސަރުކާރަށް ދޭންވާ ފުރިހަމަ އެއްބާރުލުންދީގެން މަސައްކަތް ކުރަމުންދަނީ އުތުރުގެ ތިން އަތޮޅުގެ ރައްޔިތުން ބަރޯސާވެފައިވާ މިހޮސްޕިޓަލަށް ދިމާވެފައިވާ މައްސަލަތައް ހައްލުކުރާށެވެ.\nކުޅުދުއްފުށި ސިޓީއަކަށް ބަދަލުވެގެންދާއިރު، ބޭސްފަރުވާ ހޯދުމަށް ކަނޑު ހުރަސްކޮށްފައި މާލެ އަންނަ އައުން ނިމުމަކަށް ގެންނަން އެބަޖެހެއެވެ.


Viyafaari Veriaku Is Nagaigen Madifushi Ge Anhenunge Medhugai Volley Mubaratheh - Vaguthu\nތ.މަޑިފުށީ ވިޔަފާރިވެރިއަކު އިސްނަގައިގެން އެ ރަށުގެ އަންހެނުންގެ މެދުގައި ވޮލީ މުބާރާތެއް ފަށައިފިއެވެ.\nމުބާރާތުގެ މީޑިއާ ކޯޑިނޭޓަރު އަލީ ހަސީން ވިދާޅުވީ މުބާރާތުގައި މުއައްސަސާތައް ބައިވެރިވި ނަމަވެސް މުބާރާތް ކުރިއަށް ދަނީ ރަށުގައި ވޮލީ ކުޅޭ ހުރިހާ އަންހެނުން މުއައްސަސާތަކަށް ބަހާލައިގެން ކަމަށެވެ.\nމި މުބާރާތުގައި ވާދަކުރާ ކޮންމެ މުއައްސަސާއަކަށްވެސް ރަށުން ބޭރު އެއް ކުޅުންތެރިއަކު ޓީމުގައި ޖެހުމުގެ ފުރުސަތު ލިބިގެންދެއެވެ. އެގޮތުން ރާއްޖޭގެ ނަން މަޝްހޫރު އަންހެން ބައެއް ވޮލީ ކުޅުންތެރިންވެސް މި މުބާރާތުގައި ކުޅެއެވެ. އެގޮތުން ރާއްޖޭގެ ޖޫނިއަރ ގައުމީ ޓީމުގެ ކުޅުންތެރިއަކުވެސް މިމުބާރާތުގައި ކުޅޭކަމަށް އިންތިޒާމުކުރާ ފަރާތުން މައުލޫމާތުދެއެވެ.\n"ޑޮސްލުނަސް ހިތްތިރި" ވޮލީބޯލް ޓޯނަމަންޓުގެ ނަމުގައި ކުރިއަށް ގެންދާ މި މުބާރާތް ފަށާފައިވަނީ މިމަހުގެ 15 ވަނަދުވަހުއެވެ. މުބާރާތުގައި މިހާތަނަށް ހަތަރު މެޗެއް ކުޅެފައިވެއެވެ.\nފުރަތަމަ މެޗުގެ މޮޅުކުޅުންތެރިޔާ މަހްފޫޒާ - ފޮޓޯ: އަހްމަދު މުނާޒް / މަޑިފުށި\nމުބާރާތުގެ ފުރަތަމަ މެޗުގައި ބައްދަލުކުރީ މަޑިފުށި ސުކޫލާއި މަޑިފުށި ކައުންސިލެވެ. މިމެޗު ސީދާ ތިން ސެޓުން ކާމިޔާބުކޮށްފައިވަނީ މަޑިފުށީ ކައުންސިލްގެ ޓީމުންނެވެ. މެޗުގެ ކުއީން އޮފް ދަ މެޗަކަށް ހޮވިފައިވަނީ މަޑިފުށީ ކައުންސިލް ޓީމުގެ ޖާޒީ ނަންބަރު 11، އައިޝަތް މަހްފޫޒާއެވެ.\nދެ ވަނަ މެޗުގައި މަޑިފުށި ފެނަކަ ބްރާންޗްގެ ޓީމް ވަނީ މަޑިފުށީ ޕޮލިހުގެ ޓީމްގެ މައްޗަށް ކުރި ހޯދާފައެވެ. ފެނަކައިގެ ޓީމުން މި މެޗު ކާމިޔާބުކުރީ 1-3 ސެޓުންނެވެ. މިމެޗުގެ މޮޅުކުޅުންތެރިއަކަށް ހޮވިފައިވަނީ ފެނަކަ ޓީމުގެ ޖާޒީ ނަންބަރު 11، އައިމިނަތު ނާޝިދާއެވެ.\nތިންވަނަ މެޗުގެ މޮޅުކުޅުންތެރިޔާ މާޔާ ހުސެއިން ސޮލާހް - ފޮޓޯ: އަހްމަދު މުނާޒް/މަޑިފުށި\nމުބާރާތުގައި މިދިޔަ އަންގާރަ ދުވަހު ވެސް ވެސް ވަނީ ދެމެޗެއް ކުޅެފައެވެ. ފުރަތަމަ މެޗުގައި ވާދަކޮށްފައިވަނީ އެރަށު ސުކޫލުގެ ޓީމާއި ރަށުގެ ހެލްތް ޓީމެވެ. މިމެޗު 3-2 ސެޓުން ކާމިޔާބުކުރީ ރަށު ސުކޫލުގެ ޓީމެވެ. މިމެޗުގައި މަޑިފުށީ ހެލްތްގެ ޓީމަށް ކުރީގެ އަންހެން ގައުމީ ޓީމުގެ ކުޅުންތެރިއާ މަރިއަމް އަޒީފާވެސް ވަނީ ކުޅެފައެވެ. މެޗުގެ މޮޅުކުޅުންތެރިއަކަށް ހޮވިފައިވަނީ މަޑިފުށީ ސްކޫލަށް ކުޅެމުންއަންނަ އެރަށު ސުކޫލުގެ ދަރިވަރު އުމުރުން 14 އަހަރުގެ މާޔާ ހުސެއިން ސޮލާހެވެ. މާޔާ އަކީ މަޑިފުށީގައި ފާހަގަކޮށްލެވޭ މޮޅު ވޮލީ ކުޅުންތެރިއެއްކަމަށް މުބާރާތް އިންތިޒާމް ކުރާފަރާތުން ވަނީ މައުލޫމާތު ދީފައެވެ.\nއިއްޔެ ކުޅުނު ފަހު މެޗުގައި ރަށު ކައުންސިލްގެ ޓީމާއި ފެނަކަ ޓީމު ބައްދަލުކުރިއިރު މިމެޗު 2-3 ސެޓުން ކާމިޔާބުކޮށްފައިވަނީ ފެނަކަ ޓީމެވެ. މި މެޗުގެ މޮޅުކުޅުންތެރިއަކަށް ހޮވިފައިވަނީ ފެނަކަ ޓީމުގެ އައިޝަތް ސޮފާއެވެ.\nހަތަރުވަނަ މެޗުގެ މޮޅުކުޅުންތެރިޔާ އައިޝަތު ސޮފާ - ފޮޓޯ: އަހްމަދު މުނާޒް / މަޑިފުށި\nމުބާރާތުގައި ހަތަރު މެޗު ކުޅެފައިވާއިރު މިވަގުތު ޕޮއިންޓް ތާވަލުގެ އެއްވަނައިގައި ކުޅުނު ދެމެޗުވެސް ކާމިޔާބުކޮށްގެން އޮތީ ފެނަކަ ޓީމެވެ.\nމުބާރާތް އިންތިޒާމްކޮށްފައިވާ "ހިތްތިރި" ފިހާރައިގެ ވެރިޔާ މުހަންމަދު ރަޝީދަކީ އެރަށުގައި ރައްޔިތުންގެ މެދުގައި ގުޅުންބަދަހި ކުރުމަށް ގިނަ ހަރަކާތްތަކަކާއި މުބާރާތްތަކެއް ހިންގަމުންދާ ވިޔަފާރިވެރިއެކެވެ. އަދި ކައިރި މުސްތަގްބަލެއްގައި ފިރިހެނުންނަށް ހާއްސަ މުބާރާތެއްވެސް ބޭއްވުމަށް ނިންމާފައިވާކަން މުބާރާތް އިންތިޒާމުކުރާ ފަރާތުން ވަނީ މައުލޫމާތު ދީފައެވެ.


Muizzu ge mahchah dhogu bayaan dhinumuge dhauvaa kohffi – Iru\nމުއިއްޒުގެ މައްޗަށް ދޮގު ބަޔާން ދިނުމުގެ ދައުވާ ކޮށްފި\nކުރީގެ ހައުސިން މިނިސްޓަރު މުހައްމަދު މުއިއްޒުގެ މައްޗަށް ދޮގު ބަޔާން ދިނުމުގެ ދައުވާ ކޮށްފި އެވެ.\nސަރުކާރުން މުއިޒްގެ މައްޗައް އުފުލާފައި ވަނީ ދިވެހިރާއްޖޭގެ ގާނޫނުލް އުގޫބާތުގެ ގާނޫނު ނަމްބަރު 2014/09 ގެ 520 ވަނަ މާއްދާގެ (ހ) އާއި ހަވާލާދީ، އެ މާއްދާގެ (ބ) ގެ ދަށުން ދޮގު ބަޔާން ދިނުމުގެ ކުށުގެ ދައުވާ އެވެ.\nޕީޖީ އޮފީހުން ބުނެފައިވަނީ، ނޫމަޑި ރިސޯޓްސް އެންޑް ރެސިޑެންސަން (ނޫމަޑި) ނަމަކަށްކިޔާ ކުންފުނިން ދިވެހި ސަރުކާރާ ދެކޮޅަށް ނެދަލޭންޑްސްގެ ދަހޭގްގައި ހުންނަ ޕާމަނަންޓް ކޯޓް އޮފް އާބިޓްރޭޝަންއަށް ހުށަހަޅާފައިވާ މައްސަލާގައި އެކުންފުނީގެ ހެކިވެރިއަކަށްވެ، ހައުސިން ޔުނިޓް މަޝްރޫއާ ގުޅިގެން ނޫމަޑިއާއެކު ދިވެހި ސަރުކާރުން 2011 ގައި ވެފައިވާ ފޭސް އެކެއްގެ އެއްބަސްވުމާއި 2013 ގައި ވެފައިވާ ފޭސް ދޭއްގެ އެއްބަސްވުމުގެ މަސައްކަތް އެކުންފުނިން ޝެޑިއުލްއާ އެއްގޮތަށް ލަސްތަކެއްނުވެ ކުރަމުން ގެންދިޔަކަމަށް ބުނެ، އަދި ނޫމަޑިއަށް ލަގްޒަރީ ވިލާ އެޅުމަށް ދިވެހި ސަރުކާރުން ދޫކޮށްފައިވާ ޅ. ދިއްފުށިމާދޫ ސަރުކާރުގެ ބޭނުމަށް ނެގުމުގެ މަޝްވަރާގައި ބައިވެރިވެފައިނުވާކަމަށް ބުނެ، ދޮގު ބާޔަނެއް ފުލުހުންނަށް ދީފައިވާ ކަމަށެވެ.\nގާނޫނުލް އުގޫބާތުގައި ބުނާގޮތުން މިއީ ޖުނަހުގެ އެއް ވަނަ ދަރަޖައިގެ ކުށެކެވެ. އަދި އެ ކުށަށް ކަނޑައެޅޭ އަދަބުގެ އަސާސީ މިންގަނޑަކީ ހަތަރު މަހާއި 24 ދުވަހަށް ޖަލަށް ލުމެވެ. މި ކުށް މުއިޒްގެ މައްޗައް ސާބިތު ވެއްޖެނަމަ ކުރިއަށް އޮތް ލޯކަލް ކައުންސިލް އިންތިހާބުގައި މާލޭ ސިޓީގެ މޭޔަރު ކަމަށް ވާދަ ކުރައްވާ ޑރ. މުއިޒްގެ ކެނޑިޑެންސީ ބާތިލްވެ، އިންތިހާބުގަައި ވާދަ ނުކުރެވޭނެއެވެ.


ކޮލަމް:ގަަވައިދާ ހިލާފަށް އުޅޭ ބިދޭސީން ނުމަރައިފިއްޔާ ރަނގަޅުވެ. – adduLIVE\nކޮލަމް: ގަަވައިދާ ހިލާފު ބިދޭސީން ނުމަރައިފިއްޔާ ރަނގަޅެވެ.\nFeb 11, 2022, 11:10 މުރުޝިދު އަބްދުލް ހަކީމް\nރާއްޖެ އެތެރެކުރި ދޫނިތަކެއް މަރާލި ހަބަރު ވެގެން ދިޔައީ އާއްމު އެތައް ބައެއްގެ ފާޑު ކިޔުން އެކި ސިފަ ސިފައިގައި އަމާޒުވި ހަބަރަކެވެ. ތިން ދުވަސް ވީއިރުވެސް އެ ވާހަކައެއް ދިވެހިން ނުހުއްޓި އެވެ. އިލްމީ ނަޒަރުން ދީނީ އިލްމްވެރިންނެވެ. ސިޔާސީ މީހުން ސަރުކާރަށް ކިޔާ ފާޑެއްގެ ގޮތުގަ އެވެ. ސޯޝަލް މީޑިޔާގައި އެކަމަށް ފާޑެއް ނުކިޔާ މީހަކު ނެތޭ ވެސް ބުނެވިދާނެއެވެ. އަޅުގަނޑު ހިތައްވެސް ލައްކަ އެއްޗެހި އެ ހަބަރުތައް އިވިގެން އަރާފޭބި އެވެ.\nއަނިޔާވެރި ގޮތަކަށް ދޫނިތައް މަރާލި ސަބަބެއް ކަމަށް ދެއްކީ ގަވައިދާ ހިލާފަށް އެ ދޫނިތައް އެތެރެކުރުމެވެ. އެހާ ހިސާބުން އެއީ ހަމަ ކޮށްގެން އުޅޭ ކަމެއްކަމެއްކަން ޔަގީންވެ އިތުރުއަށް މީހުން ކެކިއެރި އެވެ. އެއްކަމަކަށް އިންސާނުން އަމިއްލައަށް ހަދާފައިވާ ގާނޫނާ ހިލާފަށް އަމަލުކޮށްގެން އޭގެ އަދަބެއްގެ ގޮތުން ކުށެއްނެތް އެހެން ދިރޭ މަހްލޫގެެއް މަރާލެވިދާނެތޯ އެމީހުން ހިތައް ނޭރީ ކީއްވެ ބާއޭ ސުވާލު އުފެދުނެވެ. މިނިސްޓަރުގެ އެނގުމާ ފެނުމުގެ ތެރެއިން އެކަން ކޮށްނިންމާލިއިރު މިއީ ސައްތައިން ސައްތަ މުސްލިމު ގައުމެއް ކަމާއި ދިރޭސޫފާ ސުއިތްޕައް އިސްލާމް ދީނުގައި އޮތް ލޮތްބާއި ގަދަރު އެނގިވަޑައިނުގެންނެވީ ކީއްވެތޯވެސް ސުވާލު އުފެދުނެވެ. އެވަރުކަމެއް ކުރުމަށް ޕީއެޗްޑީއާ ހިސާބަށް ވަޑައިގެންނެވުމަށް ދަސްކުރެއްވި ތަކެއްޗާއި ގާނޫނު ހަދާ މަޖިލީހާއި މިނިސްޓަރުކަމުގައި ހޭދަކުރެެއްވި ދިގު މުއްދަތުގައި ލިބުނު ތަޖުރިބާ އެކަމަށް ހުރަސް ނޭޅީ ކީއްވެބާ އޭ ވެސް ކިތަންމެ ފަހަރަކު ހިތައްއެރި އެވެ.\nގަވާއިދާ ޚިލާފަށް އެތެރެކުރި ދޫނިތައް މަރާލުމުގެ ބަދަލުގައި އަނބުރާ ފޮނުވާލުމުގެ ފުރުސަތު އޮތް ކަމަށާއި އެގޮތަށް ފިޝަރީޒް މިނިސްޓްރީން އަމަލު ކޮށްފައިނުވާ ބަންޑާރަ ނައިބުގެ އޮފީހުން ވިދާޅުވެފައި އެބަ އެވެ. އެހެން ކަމުން މިކަމަކީ ނޭނގޭ މީހަކަށް ވެސް އެނގޭނެ މިންވަރަށް ކިޔާދީފައި އޮއްވާ މެރުން އެއީ އެންމެ ކުރާ ހިތްވާ އަދި އެންމެ ބޮލަށް ފަސޭހަގޮތް ކަމަށް ދެކިގެން ކޮށްލި ކަމެއް ކަމެއްކަން އެނގެ އެވެ. މިއީ އާ ކަމެއް ނޫނޭ ކިޔާ ފަރުޖައްސާލަންވެސް މަސައްކަތްކުރިތަން ފެނުނެވެ. މި ރާއްއްޖޭގައި މިނިސްޓްރީތަކުން ވައްކަން ކުރުމާއި ކޮރަޕްޝަނުގެ އަމަލުތައް ހިންގުމަކީ އާއްމު ކަމެކެވެ. އެހެންވީމަ އެކަންވެސް ކުރުން މި މީސްމީހުނަށް މައްސަލައަކަށް ނުވާނެތާއެވެ. އާ ނޫން ކޮންމެ ކަމެއް އެއީ ނުރަނގަޅުކަމަކަށްވިއަސް ދެމެހެއްޓުމަކީ ސިޔާސަތަކަށްވާނަމަ އެއަށްވުރެ ވަކި ނުރައްކާތެރިކަމެއް ނޫން ހެއްޔެވެ.\nލިބޭ މައުލޫމާތުތައް ބުނާ ގޮތުން މިފަހަރު ވަނީ 500 ދޫނި މި ގޮތައް މަރާލާފަ އެވެ. އެ ދޫނިތައް މަރާލުމުގެ ކުރިން އެ ދޫނިތައް މަރާލަން ނިންމި ސަބަބުކަމަށްވާ އެ ބާވާތުގެ ދޫނި އެތެރެކުރަން ގާނޫނުން އޮތީ ހުއްދަވެސް ކޮށްފަ އެވެ. ތެދެކެވެ. އެހާ ހިސާބަކުން އެ ގާނޫނުގެ ކުރިން އެތެރެކުރި ދޫނިތައް އެތެރެކުރީ ގާނޫނާ އެއްގޮތައް ކަމަށް ނުބެލެވޭނެ އެވެ. ނަމަވެސް އެ ދޫންޏަކީ ގެންގުޅެން އެއްވެސް މައްސަލައެއް ނެތް ދޫނީގެ ބާވާތެއްކަން އެބަ ސާފުވެ އެވެ. އެހެން ކަމުން އަނެއްކާވެސް ހިތައް އަރަނީ ދެން އެ ދޫނިތަކަށް ހަދާނެ އެހެން ގޮތެއް ވެސް ހަމަ ނުވިސްނުނީބާ އެވެ. ރާއްޖޭގައި ކުޑަކުދިންގެ ޕާކެކޭ ކިޔާ ތަނެއްވެސް އޮވެ އެވެ. އެތަނުގައި އެތައް ބައިވަރު ދޫނިސޫފާ ސޫފިތައް އޮންނައިރު އެއިންތަނަކަށް އެތަކެތި ގެންގޮސް ލިއްޔާ ވާނީ ކީއްބާއޭ ހިތައްއެރި އެވެ. ނޫނިއްޔާ އެ ދޫނި އެތެރެކުރިން މިހާރު ހުއްދަ ވެފައިވާތީ ނީލަމުގައި އެތަކެތި ވިއްކާލިއްޔާ ވަނީ ކީއްބާ އެވެ. މަރާލުން ނޫން އެހެން ގޮތެއް ނެތިގެން ފުރަތަމަވެސް މަރަން ދިމާކުރީ ބޮލަށް ފަސޭހަކޮށްލަން ނޫން ދެން އެހެން ކޮންކަމަކާ ހެއްޔެ އެވެ.\nމި ހުރިހާ ކަމެއް އެނގުމުން އެންމެ ބޮޑަށް ހިތައް އެރީ ރާއްޖޭގެ އެންމެ ބޮޑު މައްސަލައެއްކަމަށްބުނާ ގަވައިދާ ހިލާފަށް އުޅޭ ބިދޭސީން ނުމަރައިފިއްޔާ ވާ ރަނގަޅެވެ. އިކޮނިމިކް މިނިސްޓަރު ކަމުގައި ނޫނިއްޔާ އިމިގްރޭޝަނުގައި ފިޝަރީޒް މިނިސްޓަރު ނުހުންނެވިއްޔާ ކިތަންމެހާވެސް މޮޅެވެ. އެހެން ނޫން ނަމަ ކުރިން ހުންނެވި މިނިސްޓްރީގައިވެސް ގަވައިދާ ހިލާފަށް އެތެރެކުރާ ދޫނިތައްވެސް މަރަނީ ކަމަށް ވިދާޅުވެ އެ ފަދަ ހިޔާލުފުޅެއް ނެރުއްވަފާނެތީ އަޅުގަނޑުގެ ހިތްބިރުގަތީ އެވެ. ފަހަރެއްގައިވެސް މިނިސްޓަރު އެފަދަ ކަމެއް ކުރައްވާނެ ކަމަށް ޝައްކު ކުރެވެނީއެއް ނޫނެވެ. އެހެން ނަމަވެސް މިނިސްޓަރީގެ ސިޔާސަތުތައް އެގޮތައް ހުރީމަ އެހެން ހަމަ ހިތައް ވަނީ އެވެ.


Kuriyah Dhiyumah Kandaalhaafaivaa Dhaairaa Aai Gulhey Kankamah Kihaa Vagutheh Heydha Kureveytha? ކުރިޔަށް ދިޔުމަށް ކަނޑައަޅާފައިވާ ދާއިރާ އާއި ގުޅޭ ކަންކަމަށް ކިހާ ވަގުތެއް ހޭދަކުރެވޭތަ؟ – Huvadhoo News Kuriyah Dhiyumah Kandaalhaafaivaa Dhaairaa Aai Gulhey Kankamah Kihaa Vagutheh Heydha Kureveytha? Huvadhoo News\nކުރިޔަށް ދިޔުމަށް ކަނޑައަޅާފައިވާ ދާއިރާ އާއި ގުޅޭ ކަންކަމަށް ކިހާ ވަގުތެއް ހޭދަކުރެވޭތަ؟\nމުސްތަޤުބަލުގައި ކުރިޔަށް ދިޔުމަށް ކަނޑައަޅާފައިވާ ދާއިރާ އާއި ގުޅޭ މަސައްކަތްތަކަށް ކިހާ ވަގުތެއް ހޭދަކުރެވޭހެއްޔެވެ؟ މިއީ އަމިއްލަ ނަފްސާއި ކޮށްލުން ރަނގަޅު ސުވާލެކެވެ.\nކޮންމެ މީހަކުމެ ދިރިއުޅުމުގައި ބިޒީ މީހަކަށް ވެފައިވާ ވާހަކަ، މިއީ ވަރަށް އާންމުކޮށް އަޑު އިވޭ ވާހަކައެކެވެ. ނަމަވެސް ހުއްޓާނުލާ މަސައްކަތް ކުރިނަމަވެސް، އަދި ކިތަންމެ ތަފާތު ގިނަ މަސައްކަތް ކުރަން އެނގޭ މީހަކު ކަމުގައި ވީނަމަވެސް، އަބަދުވެސް ކުރަންޖެހޭ މަސައްކަތްތަކުގެ ލިސްޓުގައި، ކޮންމެވެސް މުހިންމު ކަމެއް އަބަދުވެސް ނުކުރެވި ދޫކުރެވިފައި ވާނެއެވެ.\nތަފާތު މަސައްކަތްތަކުގައި ގިނަވަގުތު ބިޒީވެ އުޅުމަކީ، ކުރާ ހުރިހާ މަސައްކަތެއް އުފެއްދުންތެރި، ބިނާކުރަނިވި މަސައްކަތައް ވާހަކަމެއް ނޫނެވެ. ޓްރޭޑް މިލް އަކަށް އަރައި ދުވުމާއި، ވަކި ޚާއްސަ މަންޒިލަކަށް ދިޔުމަށް ދުވުން މިއީ ތަފާތު ދެކަމެކެވެ. ނަމަވެސް މި ދެ ހަރަކާތަށް ދުވުން ކީ ކަމުގައި ވީނަމަވެސް، އަސްލު ދުވުމަކީ ވަކި ޚާއްސަ ތަނެއްގައި ވަކި މިސްރާބަކަށް ދިޔުމަށް ދުވުމެވެ.\nކުރާ މަސައްކަތެއްގެ ފެންވަރު ރަނގަޅުކޮށް، އުފެއްދުންތެރިކަން އިތުރު ކުރުމަށް، ފުރަތަމަ ސުވާލެއްގެ ގޮތުގައި ތިބާ ބޭނުން ވަނީ ކާކަށް ވާންތޯ؟ ދެވަނަ ސުވާލެއްގެ ގޮތުގައި ދާން އުޅޭ މިސްރާބަކީ ކޮބައިތޯ؟ މިއީ ކޮންމެހެން އެނގެން ބޭނުންވާ ސުވާލުތަކެވެ. މި ސުވާލުތަކުގެ ޖަވާބުން ކުރަން އުޅޭ ކަމަކާއި ދާންއުޅޭ މިސްރާބުގެ ކޮންމެވެސް ވަރެއްގެ ކުރިއެރުމެއް ލިބި އަލިމަގެއް ފެނިގެން ދާނެއެވެ. މިގޮތުން، ކުރަން އުޅޭ ކަމެއް ފާހަގަކޮށް، އެކަން ކާމިޔާބު ކުރުމަށް ދާންވީ މިސްރާބު ކަނޑައަޅައި، އެ އަމާޒަށް ވާސިލްވުމަށް ލަނޑުދަނޑި ކަނޑައަޅައި، ލަނޑުދަނޑި ހާޞިލްކުރުމަށް މަސައްކަތް ނުކޮށް، ކިތަންމެ ވަގުތެއް އެކަމުގެ ތެރޭގައި ހޭދަކުރި ނަމަވެސް ކާމިޔާބީގެ އައްސޭރިއަށް ނުވަތަ ލަނޑުދަނޑި ހާސިލް ނުކުރުވޭނެއެވެ.\nލިޔުންތެރިޔަކަށް ބޭނުންވާ މީހާ، ވީހާވެސް ގިނަ ވަގުތެއް ލިޔުމަށް ހޭދަކުރަންޖެހެއެވެ. ސޭލްސް މެނޭޖަރަކަށް ވާން ބޭނުންވާ މީހާ ހަމައެކަނި ތަކެތި ވިއްކުމަކުން ނުފުދެއެވެ. ސޭލްސް މޭނޭޖަރަކަށްވުމަށް މެނޭޖްމަންޓްގެ ހުނަރު އިތުރުކުރުމަށް މަސައްކަތްކުރަންޖެހެއެވެ. އަމިއްލަ ކުންފުންޏެއް ހުޅުވުމަށް، ނުވަތަ އާ އުފެއްދުމަށް ތަޢާރަފްކުރުމަށް، ނުވަތަ އާ ގްރޫޕެއް ގޮވައިގެން މަސައްކަތް ކުރުމަށް، ވަގުތު ހޯދައިގެން، ޕްލޭންކޮށް، ބޭނުންވާ ހުނަރު އަދި ތަޖުރިބާ ހޯދުމަށް މަސައްކަތްކުރަންޖެހެއެވެ.\nކިތަންމެ މުހިންމު ކަންކަން މިއަދު ކުރަން ހުރިކަމުގައި ވިޔަސް، މުސްތަޤްބަލްގައި ހާސިލްކުރަން ބޭނުންވާ ކަމަކަށް ވަގުތު ހޯދައި ވަގުތު ހުސްކުރުން މުހިންމެވެ. މިއީ ފަހަރެއްގައި ވަގުތުން އޭގެ ނަތީއްޖާ ނުލިބޭ ކަމަކަށް ވިޔަސްމެއެވެ. މިއީ ގިނަފަހަރަށް ކުރުން އެންމެ އުދަގޫ ކަންވެސް މެއެވެ. އެގޮތުން، މުސްތަޤުބަލުގައި އަމާޒު ހިފާފައިވާ ކަމަކަށް މަގުފަހިވާނޭ، ހުރިހާކަމެއް ކުރުމަށް ވަގުތު ހޯދަން ޖެހެއެވެ. އެކަމަކީ، އަމިއްލަ ވިސްނުމަކުން ބަލާއިރު، ބޭކާރު ކަމެއްގެ ގޮތުގައި ވިސްނުނު ކަމުގައި ވިޔަސް މެއެވެ.\nމިސާލެއްގެ ގޮތުން، މީހަކު އޭނާގެ ލިޔުންތެރިކަމުގެ ހުނަރު އިތުރު ކުރުމަށް ފަތިހު 5:30 ގައި ހޭލައި ވާހަކަ ލިޔުމުގެ މަސައްކަތް ކުރުމަށް ގަސްތު ކުރިއެވެ. ކަންދިމާކުރާ ގޮތުން އެމީހާ އަކީ މާމޮޅަށް ލިޔުމެއް ނުލިޔެވޭ މީހަކަށްވެސް ވެދާނެއެވެ. އެމީހާއަކީ، ފޮތް ލިޔެ ވިއްކާ މީހަކަށް ނުވެ، އެލިޔުމުގެ ބޭނުން އެއްވެސް ގޮތަކަށް ނުކުރާ، އެއްވެސް ފަރާތަކާއި އެލިޔުންތައް ހިއްސާކުރުމަށް ބޭނުން ނުވާ، އަދި އަމިއްލަޔަށް އެލިޔާ ލިޔުމެއް އަޑުހަރުކޮށް ކިޔަން ބޭނުންވާ މީހަކަށްވެސް ނުވެ ވެދާނެއެވެ. އެހެންކަމުން، ފަތިހު ހޭލައިގެން އެގަޑި ލިޔުމަށް ހޭދަކުރުމަކީ އެއިން އެއްވެސް މަންފާއެއް ނުކުރާނެ، ބޭކާރު ކަމެއްގެ ގޮތުގައިވެސް ޤަބޫލުކުރެވިދާނެއެވެ. އަދި އެމީހާ ވަގުތުން ނިންމަންޖެހިފައި ހުރި އެތަށް މަސައްކަތްތަކެއް ހުންނައިރު، ފަތިހުގެ އަރާމު ނިދި ނަގާލައި، ލިޔުމަށް ހޭދަކުރުމަކީ މިވަގުތުކުރަންޖެހިފައި ހުރި މަސައްކަތްތަކާއި ހުރި ގޮންޖެހުންތަކަށް ބަލާއިރު ގުޅުމެއް ނެތް މަސައްކަތެއްގެ ގޮތުގައި ބެލުމުގެ ފުރުސަތު އޮވެދާނެއެވެ.\nޤަބޫލުކުރެވޭ ގޮތުގައި މިއީ ގިނަ އަދަދަކަށް މީހުންނަށް ވިސްނޭނެގޮތްވެސް މެއެވެ. މިހުރިހާކަމެއް މިހެން ހުރިކަމުގައި ވީނަމަވެސް، ލިޔުންތެރިޔަކަށް ވާން ބޭނުންވާ މީހާ، މިވަގުތަށް ނިންމަންޖެހޭ ކިތަންމެ ކަމެއް ހުރި ނަމަވެސް، ދުރު މުސްތަޤްބަލަށް، އެމީހާ ހާޞިލްކުރަން ބޭނުންވާ އަމާޒަށް ވާސިލުވުމަށް ލިޔުންތެރިޔަކަށް ވުމަށް މަސައްކަތް ކުރުމަކީ ކޮންމެހެން މުހިންމުކަމެކެވެ.\nމިހާރުން މިހާރަށް ނިންމަންޖެހޭ މަސައްކަތްތައް ދެން ނިންމާނީ ކިހިނެއް ހެއްޔެވެ؟ މިއީ ގިނަބަޔަކު އުފައްދާ ސުވާލެކެވެ. ވަޒީފާގެ ގޮތުން ނިންމަންޖެހޭ މަސައްކަތްތަކާއި، ދިރިއުޅުމުގައި އުފުލަންޖެހިފައިވާ ޒިންމާތަކާއި، އަމިއްލަ ނަފުސަށް އަރާމުކުރުމުގެ ވަގުތު ފަދަ ކަންކަމަށް ވަގުތު ހޭދަކުރަން މުހިންމު ނުވޭ ހެއްޔެވެ؟ ނޫނެކެވެ. މިއީ އަހަރަމެންގެ ބިޒީ ނަފުސު އަހަރެމެންނާއި ކުރިމަތިކުރުވާ ސުވާލުތަކެވެ. މިފަދަ ސުވާލުތައް ކުރިމަތި ކުރުވަނީ، އަހަރަމެން ކުރުމަށް ބިރުގަންނަ، ނުވަތަ ޖެހިލުންވާ ކަންކަން ކުރުމަށް މަސައްކަތް ކުރުމުން، ނަފުސު ބޭނުން ނުވާތީ، އެކަމުން އެމީހަކު ދުރުކުރުމުގެ އަޒުމުގައެވެ. ނަމަވެސް އެމީހެއްގެ އުފެއްދުންތެރިކަމާއި، އެމީހާ ހާޞިލްކުރުމަށް ބޭނުންވާ ލަނޑުދަނޑި ހާޞިލްކުރުމަށް ވަގުތުން ވަގުތަށް ކުރަން ޖެހިފައިވާ މުހިންމު ކަންކަންވެސް މަޑުޖައްސާލަން ޖެހެއެވެ. މާޒީގައި ހާޞިލްކުރަން ބޭނުންވާ ލަނޑުދަނޑި ނުވަތަ ބޭނުންވާ އަމާޒަށް ވާސިލް ވެވޭނީ އެއިރުންނެވެ. ވަގުތުން ވަގުތަށް ކުރަންޖެހޭ މަސައްކަތް ނިމޭނެ އިރެއް ނާންނާނެއެވެ. އަބަދުވެސް ކުރަންޖެހޭ އާކަންތައް ނުވަތަ ނިންމަންޖެހޭ އާ މަސައްކަތް އަބަދުވެސް އިތުރުވެގެންދެއެވެ.\nކުރަންޖެހޭ ކަންކަމާއި، ނިންމަންޖެހޭ މަސައްކަތް ނިމި، ޖަވާބު ދޭންޖެހޭ އީމެއިލްތަށް ހުސްވާ ދުވަހެއް ނާންނާނެއެވެ. ކުރަންޖެހޭ ހުރިހާ މަސައްކަތަށް ފުރިހަމަޔަށް ވަގުތުދީ ނިންމޭނެ ދުވަހެއް ނާންނާނެއެވެ. ހަމަ މި ބީދައިން، އެންމެން ހިތްހަމަ ޖެހޭގޮތަށް ނުވަތަ ރުހުން ލިބޭ ގޮތަށް އެއްވެސް ކަމެއް ކުރުމަކީ ވާނޭ ކަމެއް ނޫނެވެ.\nކިތަންމެ މުހިންމު ކަންކަން މިއަދު ކުރަން ހުރިކަމުގައި ވިޔަސް، މުސްތަޤްބަލްގައި ހާސިލްކުރަން ބޭނުންވާ ކަމަކަށް ވަގުތު ހޯދައި ވަގުތު ހުސްކުރުން މުހިންމެވެ. މިއީ ފަހަރެއްގައި ވަގުތުން އޭގެ ނަތީއްޖާ ނުލިބޭ ނުވަތަ ނުފެންނަ ކަމަކަށް ވެދާނެއެވެ. އެގޮތުން، މުސްތަޤުބަލުގައި އަމާޒު ހިފާފައިވާ ކަމަކަށް މަގުފަހިވާނޭހެން، އެކަމެއް ކުރުމަށް ވަގުތު ހޯދަން ޖެހެއެވެ. ދިރިއުޅުމުގައި ކާމިޔާބު މީހަކަށް ވުމަށް، އިޚްތިޔާރުކުރާ ދާއިރާއިން ދުރާލާ، ރޭވިގެން ތަފާތު ގިނަ މަސައްކަތްކުރަން ޖެހެއެވެ. މުސްތަޤްބަލުގައި ހާޞިލްކުރަން ބޭނުންވާ ލަނޑުދަނޑި ހާޞިލްކުރުމަށް، ދިރިއުޅުމުގެ ބިޒީ ޝެޑިއުލް އިން ވަގުތު ހޯދައި، ކުރިޔަށް ދިޔުމަށް ބޭނުންވާ ދާއިރާއަކާއި ގުޅުންހުރި މަސައްކަތްތަކައް ވަގުތު ހޯދުން މުހިންމެވެ.


Thauba | Vaahaka\nއަބްދުﷲ ނަޝީދު March 3, 2019\t6 Comments\nތައުބާގެ ދޮރަކީ ހުޅަނގު ފަރާތުން އިރު އަރަންދެކަށް ހުޅުވިފައިވާ އެއްޗެކެވެ. ގިޔާމަތުގެ އަލާމާތެއް ކަމުގައިވާ ހުޅަނގުފަރާތުން އިރުއެރުމުން ތައުބާގެ ދޮރު އެއްކޮއް ބަންދުވާނެއެވެ. މިކަމާމެދު ވިސްނާލަނީ އަޅުގަނޑުމެންތެރެއިން ކިތައް މީހުންބާއެވެ. ދުވަހެއް ދުވަހަކަށް މި ފެންނަމުންދަނީ ގިޔާމަތުގެ ކުދި އަލާމާތްތަކެވެ. މިހެންގޮސް ބޮޑު އަލާމާތެއްކަމުގައިވާ ހުޅަނގުފަރާތުން އިރުއަރާފައިހުރިތަން ފެނުމުން އިންސާނާއަށް ބުނެވޭނީ ދެންކީކޭބާއެވެ. އެއިރު އޮންނާނީ ވަގުތު ފާއިތުވެފައެވެ.\nޒަމީރުއަކީ މިޒަމާނުގެ ޒުވާނެކެވެ. މިޒަމާނުގެ ފެޝަނަކީ އޭނާ ލޯބިކުރާ އެއްޗެކެވެ. ޒަމީރުގެ ހެދުން އެޅުމުގައި މުޅިންވެސް ލައިއުޅެނީ އިރައިގެން ގޮސްފައިވާ އަންނައުނެވެ. ކަރުގައި އެޅުނު ފަށެއްއަޅާ ތޮރުފުނު ތަނަކުން ތޮރުފައިގެން ހިތުހުރި ގޮތަކަށް އޭނާގެ ދިރިއުޅުން ގެންދަމުންދެއެވެ. ޒަމީރުގެ ބައްޕައަކީ މަހުޖަނެއްކަމުން އޭނާ ވަޒީފާއަށް ދާކަށް ނުޖެހެއެވެ. އަތުން ފައިން މަސައްކަތެއްނުކޮއް މައިންބަފައިންގެ ޙަރަދުގައި ބޭނުން ތާކަށްގޮސް އަރާމު ދިރިއުޅުން އުޅެމުންނެވެ.\nމިއަދުވެސް ޒަމީރު ދިޔައީ ދަތުރެއްދާން ރާވަމުންނެވެ. އޭނާއާ އޭނާގެ ރަހްމަތްތެރިން މިއަދު ދާން ނިންމާފައި އޮތީ މަކުނުދޫއަށްށެވެ. ދަތުރުދިޔުމަށް ޒަމީރުގެ އަމިއްލަ ލޯންޗަގައި އޭނާގެ ރައްޓެހިންނާއެކު ނައްޓާލިއެވެ. މަކުނުދޫއަށް ލެފުމާއެއްކޮއް ޒަމީރުމެން ބަލާ އޭނާގެ މަކުނުދޫ އެކުވެރިޔާ އައިސް ހުއްޓެވެ. މަކުނުދޫގައި އެދުވަހުން ހިންގަންވީ ކަންތައްތައް ރަހްމަތްތެރިޔާވަނީ ޒަމީރުމެންނަށް ތައްޔާރުކޮއްދީފައެވެ. މިގޮތުން އެންމެ ފުރުތަމަ ދިޔައީ މަސްދަތުރެކެވެ. މަސްދަތުރު ނިންމާފައި އެރޭ އައިސް މަސްފިހުމުގެ ކަންތަކުގައި އެންމެން އުޅުނެވެ. ބޭނުނު މަސްތައް އިތުރުވެފައި ހުރުމުން ޒަމީރުގެ ރަހްމަތްތެރިޔާ މަސްބަލާ އަންނަން މީހަކަށް ގުޅިއެވެ. ޒަމީރު މަސްފިހަން އަލިފާންގަނޑު ރޯކޮއް ބާކީވެފައި ހުރި މަސްކޮޅު ހަވާލުކުރަން ތައްޔާރުވެގެން ހުއްޓާ އައީ ކަޅު ހެދުމުން ނިވާވެގެންހުރި ދޮން ރީތި ކުއްޖެކެވެ. އެކުއްޖާ އައިސް ޒަމީރު އަތުގައި ހުރި މަސްކޮތަޅުގައި ހިފީ އިސްދަށަށް ޖަހާލައިގެންހުރެއެވެ. އެކުއްޖާ އަނބުރާ ދިޔުމުން ޒަމީރު އޭނާގެ ރަހްމަތްތެރިޔާގާތުގައި އެއީ ކޮންކުއްޖެއްތޯ ސުވާލުކުރިއެވެ. ރަހްމަތްތެރިޔާ ހީލާފައި އެކުއްޖާއާށް ހިތްކީދޯއޭ ބުނެލިއެވެ. އަދި އެއީ ވަރަށް ނިކަމެތި އަޙްލާގި ރަނގަޅު ކުއްޖެއްކަމަށް ބުނެލިއެވެ.\nއެރޭ މަސްފިހެގެން ކައި ނިންމާލައިގެން ނިދަން އެންމެންވަނެވެ. ނަމަވެސް ޒަމީރުއަކަށް ނިދޭގޮތްނުވިއެވެ. އޭނާގެ ހިތަށް އަންނަނީ އެކުއްޖާއެވެ. އެކުއްޖާގެ ރީތިކަމުގެ ފޮނިރަހަ އޭނާ ބޭނުންވިއެވެ. މިގޮތުން ޖެހިގެން އައިދުވަހު ރައްޓެހިންނަށް ބަހަނާއެއް ދައްކާފައި ޒަމީރު ރަށުތެރެ ބަލައިލަން ނުކުތެވެ. އެކުއްޖާ ފެނޭތޯއެވެ. ނަސީބަކުން އަތިރިމައްޗަށް ނުކުތްއިރު އެކުއްޖާ އަތިރިމަތީ އިން ޖޯއްޔެއްގައި އިންތަން ފެނުނެވެ. ލަހެއް ފަހެއް ނުކޮއް ގޮސް ޖެހިގެން ޖޯލީގައި ޒަމީރު އިށީންދެ އެކުއްޖާއާ ވާހަކަ ދެއްކޭތޯ ވަރަށްވެސް މަސައްކަތްކުރިއެވެ. ނަމަވެސް އެކުއްޖާ ޒަމީރުއަށް ހިނިތުންވުމެއްހާހިސާބުވެސްނުދީ އިންތަނުން ތެދުވެގެން ދިޔައެވެ. މިކަމާ ޒަމީރު ވަރަށް ދެރަވިއެވެ. އޭނާއަކީ އާއްމުކޮއް އަންހެންކުދިންގެ ހިތް ފަތަހަކުރާ މީހެކެވެ. ނަމަވެސް މިކުއްޖާ މީ އާދަޔާ ޙިލާފް ކުއްޖެއްކަން އޭނާއަށް ވިސްނުނެވެ. މިކުއްޖާއާ ބެހޭގޮތުން ޒަމީރުގެ އެކުވެރިޔާއާ އޭނާގެ ޝުއޫރުތައް ހިއްސާކުރިއެވެ. ރަހްމަތްތެރިޔާ ޒަމީރު ބުރަކަށީ ފިރުމާލާފައި އެކަން ހަނދާންނައްތާލުމަށް ބުނެލިއެވެ. އެއީ ޒަމީރުމެންފަދަ މީހުންނަށް ގުޑާނުލާނެ ކުއްޖެ ކަމަށް ބުނެލިއެވެ. މިކަމާ ޒަމީރު ވަރަށް ހިތްހަމަ ނުޖެހުނެވެ. އަދި އޭނާގެ މައްސަލައަކީ ކޮބާތޯ ސުވާލުކުރުމުން އެކުވެރިޔާ ދިނީ ވަރަށް ކުރު ޖަވާބެކެވެ. އެކުއްޖާއަކީ އާޙިރަތަށްޓަކައި މަސައްކަތްކުރާ ކުއްޖެއްކަމަށްށެވެ. ދުނިޔެއެއް އޭނާއަށް މުހިންމުނުވާކަން އެކުއްޖާ އަބަދުވެސް ބުނާވާހަކަ ބުނެލިއެވެ. މި ބަސްތައް އިވިފައި އެކުއްޖާއާ ޒަމީރު ދިމާކުރަން ވިސްނިއެވެ.\nޖެހިގެން އައި ދުވަހުވެސް އެކުއްޖާ ހޯދަން ޒަމީރު ނުކުތެވެ. މިފަހަރު އެއްވެސް ގޮތަކަށް ނުފެނި އުޅެނިކޮއް އެކުވެރިޔާއާ ދިމާވިއެވެ. ހީލާފައި އެކުއްޖާ ދޯއޭ ތި ހޯދަނީ ކެރެންޏާ އެކުއްޖާ ގެއަށް ގޮސްބަލާށޭ ކިޔާފައި ގެ ހުރިތަން ކިޔާދިނެވެ. ލަހެއް ފަހެއް ނުކޮއް ޒަމީރު އެކުއްޖާ އުޅޭ ގެއަށް ދިޔައެވެ. އެ ގެޔަކީ ކުދިގަލުން ހެދިފައިވާ ފުދޭވަރަކަށް ހަލާކުވެފައި ހުރި ގެއެކެވެ. ޓިނުތަކުގައިވަނީ ދަބަރު ޖަހާ ފޫގޮސްފައެވެ. ޒަމީރު ދެފަހަރަކު ސަލާމްގޮވާލުމުން ނުކުތީ އަސާއެއްގެ އެހީގައި ހިނގަމުން އައި މުސްކުޅިއެކެވެ. ކީއްކުރަން ކާކު ހޯދަން އައި ކުއްޖެއްތޯ ސުވާލުކޮއްލުމުން ބުނާނެ އެއްޗެއް ނޭނގިފައި ޒަމީރު ހުއްޓާ އެތެރެއަށް އައިސް އިށީނުމަށް އެބޭބެ ދައުވަތުދިނެވެ. ޒަމީރު ވަދެ އިށީނުމުން އެ މުސްކުޅި މީހާ ހިނިތުންވެލާފައި ޒަމީރު އައީ ކީއްކުރަންކަން އެނގިޖެކަން ބުނެލިއެވެ. އެއަށްފަހު އެ ބޭބެ އެތެރެއަށް ގޮސް އަންހެން ކުއްޖާ ގޮވައިގެން އައިސް ޒަމީރު ކައިރީ ބޭނދުމަށްފަހު ފަށައިގަތެވެ.\n" އަހަރެންނަކަށް ތިކަމަކާ އެއްވެސް އެއްޗެއް ބުނެވޭކަށްނެތް. އެކަމު އަހަރެންގެ ދަރިފުޅު ތިބާއާ ރުހެންޏާ ކައިވެނިކޮއްދޭން މިހުރީ ތައްޔާރަށް. ފުރުތަމަ ތިބާއަށް އަހަރެންގެ ދަރިފުޅަކީ ކާކުކަން މި ކިޔާދެނީ. އޭނާ މަންމަ ވަނީ ވިހެއުމުގެ ތެރޭ ނިޔާވެފަ. އޭނާއަކީ ތިބާހެން ދުނިޔެއާ ހެދި އުޅޭ މީހެއްނޫން. އޭނާ މަސައްކަތްކުރަނީ އާޙިރަތަށް. އޭނާއަކީ ފިރިހެނަކަށް އިސްވެ ދުވަހަކުވެސް ބަލާ މީހެއްނޫން. ދެން އޮތީ އެންމެ މުހިންމު ކަންތައް. އޭނާ ތިބާއާ ވާހަކަ ނުދެއްކީ އެނާއަކީ މަންމަން ކުއްޖަކަށްވާތީ. ނަމަވެސް މަންމަން ކުއްޖެއްނޫނަސް އޭނާއަކީ އެއްވެސް އިރެއްގައި ހިލޭ ފިރިހެނަކާ އަނގައިންބުނާނެ މީހެއްވެސްނޫންކަން އަހަރެންނަށް އެނގޭ. ތިބާ އަހަރެންގެ ދަރިފުޅާ ކައިވެނި ކުރަން ބޭނުންނަމަ ތިބާ އޭނާއަށް ދެރައެއް ނުދޭނެކަމަށް އުންމީދުކުރަން އަދި އިސްލާމީ ރިވެތި އުސޫލްތަކުގައި ހިފަހައްޓާނެކަމަށް އުންމީދުކުރަން. އަހަރެންގެ ފަރާތުން އެއްވެސް ކަމެއް ތިބާއަކަށް މަޖްބޫރެއްނުކުރާނަން އެއީ ތިބާގެ އަމިއްލަ ނިންމުމެއް "\nމުސްކުޅިޔާގެ ވާހަކަތައް އަޑުއަހައި ޒަމީރުއަށް ތިން މަސްދުވަސް ދިނުމަށް އެދުނެވެ. އަދި އެ ތިންމަސް ތެރޭގައި ޒަމީރު ބޭނުންވަނީ ދުރުގައި ހުރެ އެކުއްޖާއާ މުއާމަލާތްކުރަންކަން ބުނެލިއެވެ. އެދުވަހު ފުރައިގެން ދިޔަ ޒަމީރު ތިން މަސްތެރޭ ގަދައަޅާ މަސައްކަތްކުރީ އިލްމު ލިބިގަތުމުގައެވެ. އަމިއްލައަށް ހުރިހާ ކަމެއް ދަސްކުރިއެވެ. ފުރުތަމަ ކަމަކަށް ތައުބާގެ ނަމާދުކުރިއެވެ. އަދި އެއަށްފަހު ކީރިތި ގުރްއާން އަޑުއަހައި ދަސްކޮއްގެން ޙަތިމްއިން ފަށައިގަތެވެ. ރަށުގައި ހުރި ކުއްޖާއާ ދިޔައީ ގަވައިދުން މުއާމަލާތްކުރަމުންނެވެ. އެކުއްޖާގެ ފަރާތުން ލިބެމުން އައި އޯގާތެރިކަމުން ޒަމީރުގެ މުޅި ދިރިއުޅުން ބަދަލްވިއެވެ. ހެވާ ނުބައި ޒަމީރުއަށް ދަސްކޮއްދިނެެވެ. އަންނަން އޮތް ބިރުވެރި ދުވަހަށް ތައްޔާރުވުމަށް ހިތްވަރުލާދީ ދީނީގޮތުން ޒަމީރުގެ ހިތް ވަރުގަދަކޮއްދިނެވެ. ޒަމީރު ޒަމާނީ ފެޝަން ދޫކޮއްލިއެވެ. ތޮރުފައިފާ ހުރި ތަންތަނުގައި އަޅުވާފައި ހުރި އެއްޗެހިނެގިއެވެ. މުޅި މީހާ ސިފަ އެއްކޮއް ބަދަލު ކޮއްލީ ރިވެތި އަޙްލާގު ރަނގަޅު ޒުވާނަކަށްށެވެ. ތިންމަސްވުމުން މަކުނުދޫއަށް ޒަމީރު ދިޔައެވެ. ލޯންޗް ލެފުމުން ބަލާ އައިސް ހުރީ އޭނާގެ ރަހްމަތްތެރިޔާ އެކަންޏެއްނޫނެވެ. ވާން ތައްޔާރުވެފައި ހުރި އަނބިމީހާވެސްމެއެވެ.\nTheena haadha soalih ey dhww wallaahii??\nVarah Reethi iburaitheri vaahaka eh\nMashaa allah v reethu furihanma vaakayae